ކޮވިޑް-19 ސަބަބުން ޕްރިމިއަރ ލީގުގެ ކުލަބުތަކަށް އެއް ބިލިއަން ޕައުންޑްގެ ގެއްލުމެއް! – Dhen.mv\nކޮވިޑް-19 ސަބަބުން ޕްރިމިއަރ ލީގުގެ ކުލަބުތަކަށް އެއް ބިލިއަން ޕައުންޑްގެ ގެއްލުމެއް!\nJune 11, 2020 - 7:33 pm\nދުނިޔޭގައި ހަލުވިކަމާއިއެކު ފެތުރެމުން އަންނަ ކޮވިޑް-19ގެ ސަބަބުން އިނގިރޭސި ޕްރިމިއަރ ލީގުގެ ކުލަބުތަކަށް އެއް ބިލިއަން ޕައުންޑްގެ ގެއްލުމެއް ލިބޭނެކަމަށް ބެލެވިއްޖެއެވެ.\nކޮވިޑް-19ގެ ސަބަބުން ދުނިޔޭގެ ފުޓްބޯޅައަށް ބޮޑު ލޮޅުމެއް އައިސްފައިވާއިރު، ޔޫރަޕްގެ ލީގުތައްވެސް ހުއްޓާލަން ޖެހުނެވެ. އަދި މީގެ އިތުރުން ޔޫރަޕްގެ ކުލަބުތަކަށް މާލިގޮތުންވަނީ ބޮޑެތި ގެއްލުންތަކަކާއި ކުރިމަތިލާން ޖެހިފައެވެ.\nދުނިޔޭގެ އެންމެ ބޮޑު އާމްދަނީއެއް ހޯދާ އިނގިރޭސި ޕްރިމިއަރ ލީގުގެ ކުލަބުތަކަށްވެސް ކޮވިޑް-19ގެ ސަބަބުން އުނދަގޫތަކާއިވަނީ ކުރިމަތިލާން ޖެހިފައެވެ. މިގޮތުން ކުލަބުތަކުން މާލީ ގެއްލުންތަކުން އަރައިގަތުމަށް ކުޅުންތެރިންނާއި ސްޓާފުންގެ މުސާރަ ކުޑަކުރިއިރު، މިދިޔަ މަހު ގިނަ މުވައްޒަފުން ޗުއްޓީއަށްވެސް ފޮނުވާލިއެވެ.\nތަފާސް ހިސާބުތައް ދައްކާގޮތުން ޕްރިމިއަރ ލީގުގެ ކުލަބުތަކަށް ލިބޭނެކަމަށް ލަފާކުރި އާމްދަނީން އެއްބިލިއަން ޕައުންޑް ނުލިބޭނެކަމަށް ބެލެވެއެވެ. އިގްތިސާދީ މާހިރުން ފާހަގަކުރާ ގޮތުގައި ކޮވިޑް-19ގެ ސަބަބުން ސަޕޯޓަރުން ދަނޑަށް ނުވައްދައި ކުޅެން ޖެހުމުން އިސްތިހާރުތަކާއި ސްޕޮންސަރުންގެ އަތުން ލިބޭނެކަމަށް ލަފާކުރި ފައިސާގެ ބޮޑު އަދަދެއް ނުލިބޭނެއެވެ. މި ސީޒަންގައި ބާކީ 92 މެޗް އޮތްއިރު އާމްދަނީގެ ބޮޑު ބައެއް ނުލިބުމަކީ އަންނަ ސީޒަނަށް ޓީމްތައް ވަރުގަދަ ކުރުމަށް ކުރާނެ ހޭދަ ދަށްވާނެކަމެކެވެ.\nމިދިޔަ ސީޒަންގައި ޕްރިމިއަރ ލީގުގެ ކުލަބުތަކަށް5ބިލިއަން ޕައުންޑްގެ އާމްދަނީއެއް ލިބުނެވެ. އަދި މި އަދަދު މި ސީޒަންގައި ރެކޯޑު އަދަދަކަށް އިތުރުވާނެކަމަށް ކުރިން އޮތީ ލަފާކޮށްފައެވެ.\nކުލަބުތަކުންވެސް މާލީ ހިސާބުތައް އާންމުކުރަމުން އަންނައިރު، މާލީ ގެއްލުންތަކުން އަރައިގަތުމަށް ޓީމުތަކުން ދަނީ ލޯންތައް ވެސް ނަގަމުންނެވެ. މިދިޔަ މަހު އެކަނިވެސް ޕްރިމިއަރ ލީގުގެ އެންމެ ބޮޑު އެއް ކުލަބު މެންޗެސްޓަރ ޔުނައިޓެޑަށް 28 މިލިއަން ޕައުންޑްގެ ގެއްލުމެއް ލިބުނުއިރު، އައު ސީޒަނަށް ކުޅުންތެރިން ގަތުމަށް 125 މިލިއަން ޕައުންޑްގެ ލޯނެއް ނަގަން ޓޮޓްނަމުންވަނީ ނިންމާފައެވެ.


Israel Ge Askariyya In Falastheenuge Noosveriaku Maraalaifi\nއިޒްރޭލްގެ އަސްކަރިއްޔާއިން ފަލަސްތީނުގެ ނޫސްވެރިޔަކު މަރާލައިފި\n3 މަސް, 1 ހަފްތާ,3ދުވަސް,4ގަޑި, 21 މިނެޓް, 56 ސިކުންތު ކުރިން 1270ފަތޯނާ ފާއިޒް\nފަލަސްތީނުގެ ރައްޔިތުން "ބިމުގެ ދުވަސް" ފާހަގަ ކުރުމުގެ ގޮތުން ކުރަމުން އަންނަ މުޒާހަރާތައް ކަވަރ ކުރަން އުޅުނު ނޫސްވެރިއަކު މަރާލައިފިއެވެ.\nފަލަސްތީނުގެ ރައްޔިތުން ބިމުގެ ދުވަސް ފާހަގަ ކުރުމުގެ ގޮތުން އިޒްރޭލާއި ދެކޮޅަށް މުޒާހަރާ ކުރަން ފަށާފައިވަނީ މާޗްމަހުގެ 30 ވަނަ ދުވަހުގައެވެ. މި މުޒާހަރާގައި ދިހަހާހަށްވުރެ ގިނަ މީހުން ބައިވެރިވާ ކަމަށް ބައިނަލްއަޤްވާމީ މީޑިއާ ރިޕޯޓްތައް ބުނެއެވެ. ފަލަސްތީނުގެ ރައްޔިތުން ކޮންމެ އަހަރަކުވެސް ލޭންޑް ޑޭ ފާހަގަ ކުރާއިރު، އެދުވަސް ފާހަގަ ކުރުމަށްޓަކައި ކުރަމުން އަންނަ މުޒާހަރާތަކުގައި ގޮވާލަމުން ދަނީ އިޒްރޭލްގެ ޔަހޫދީން ހިފާފައިވާ ފަލަސްތީނުގެ ބިންތަކުން ފޭބުމަށެވެ.\nއެގޮތުން މިއަހަރުގެ މާޗްމަހުގެ 30 ވަނަ ދުވަހު ފެށި ސުލްހަވެރި މުޒާހަރާތައް ރޫޅާލުމަށް އިޒްރޭލްގެ ޔަހޫދީން ވަނީ މުޒާހަރާގެ ބައިވެރިންނަށް ބަޑިން ހަމަލާ ދީފައެވެ. މިހަމަލާތަކާއި ގުޅިގެން މިހާތަނަށް 31 މީހުން ވަނީ މަރުވެފައެވެ. މުޒާހަރާ ކަވަރު ކުރަން އުޅުނު ފަލަސްތީނުގެ ނޫސްވެރިއެއް ކަމަށްވާ ޔާސިރް މުރުތަޖާވެސް މަރުވި މީހުންގެ ތެރޭގައި ހިމެނެއެވެ. އިޒްރޭލާއި ފަލަސްތީނުގެ ބޯޑަރު ސަރަޙައްދުގައި ކުރަމުން އަންނަ މުޒާހަރާތަކުގައި ފަލަސްތީނުގެ އެތައް ބަޔަކު ޝަހީދު ކޮށްލާފައިވާއިރު، އިޒްރޭލްގެ ބޮޑުވަޒީރު ބެންޖަމިން ނަތަންޔާހޫ ވަނީ އިޒްރޭލްގެ އަސްކަރިއްޔާއަށް ތައުރީފް ކުރައްވާފައެވެ.\nނަތަންޔާހޫ ވިދާޅުވީ އިޒްރޭލްގެ ބޯޑަރު ސަރަޙައްދު ބެލެހެއްޓުމަށް އަސްކަރިއްޔާއިން ކުރާ މަސައްކަތާއިމެދުގައި ފަޙްރުވެރިވާ ކަމަށެވެ. އިސްރާއީލާ ދެކޮޅަށް މުޒާހަރާ ކުރަން ނުކުތް ފަލަސްތީނުގެ ރައްޔިތުންގެ ގަޔަށް އިސްރާއީލުގެ ސްނައިޕަރުން ބަޑިޖަހައި ހެދިއިރު، އެކަމަށް އިޒްރޭލްގެ ޒުވާނުންތަކެއް ވަނީ ހިތްވަރުދީފައެވެ. އެމަންޒަރު ފެންނަ ފޮޓޯތަކެއް ސޯޝަލް މީޑިއާގައި ދައުރުވާން ފެށުމުން އެތައް ބަޔަކު ވަނީ އިޒްރޭލާއި މެދުގައި ރުޅިވެރިން ފާޅު ކޮށްފައެވެ. އިޒްރޭލްގެ އަސްކަރިއްޔާއަށް ހިތްވަރު ދިނުމަށް އިޒްރޭލްގެ ޔަހޫދީން އަރާ ތިބީ ގަޒާ ބޯޑަރު މައްޗަށެވެ.\n"ގުރޭޓް ރިޓާން މާޗް"ގެ ނަމުގައި މިދިޔަ ހުކުރު ދުވަހު ޣައްޒާ-އިސްރާއީލު ވަކިކުރާ އިމުގައި ފަލަސްތީނު މީހުން ކުރި މުޒާހަރާގައި އިސްރާއީލު ސިފައިން ދިން ބަޑީގެ ހަމަލާތަކުގައި 31 މީހަކު ޝަހީދުކޮށްލައި، 500 އާ ގާތްކުރާ އަދަދަކަށް މީހުން ވަނީ ޒަހަމް ކޮށްލާފައެވެ. އިޒްރޭލުން ފަލަސްތީނުގެ ރައްޔިތުންނާއި ދެކޮޅަށް ހިންގަމުން އަންނަ ޖަރީމާތަކާއި ގުޅިގެން ބައިނަލްއަޤްވާމީ ދުނިޔެއިން އަންނަނީ އެކަން ކުށްވެރި ކުރަމުންނެވެ. އެގޮތުން ލަންޑަންގައި އެތައްހާސް ބަޔަކު ވަނީ މަގުތަކަށް އެއްވެ ފަލަސްތީނު މިނިވަން ކުރުމަށް ގޮވާލާ މުޒާހަރާ ކޮށްފައެވެ.


ބުދަ ،5 އޯގަސްޓް 2020 / 11:07\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ފ.ބިލެއްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ދެމީހަކު ހައްޔަރުކޮށްފިއެވެ.\nމިއޮޕަރޭޝަންތަކުގައި ހައްޔަރުކޮށްފައިވަނީ 31 އަހަރުގެ ދިވެހި ފިރިހެނަކާއި 34 އަހަރުގެ ދިވެހި ފިރިހެނެކެވެ.\nމި ދެމީހުންގެ ތެރެއިން 34 އަހަރުގެ މީހާ ހައްޔަރުކޮށްފައިވަނީ ބިލެއްދޫއަށް މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމަތާ ގުޅިގެން ރޭ ހިންގި އޮޕަރޭޝަނުގައެވެ.\nކ. ތިލަފުށިން ބިލެއްދޫއަށް އައި ދޯންޏަކުން އެމީހާ ބިލެއްދޫއަށް ފޭބުމުން ފުލުހުންގެ ބެލުމުގެ ދަށަށް ގެނެސް ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 16 ކުދި ރަބަރު ޕެކެޓާއި ބޮޑު ރަބަރު ޕެކެޓެއް ފެނިފައިވެއެވެ.\n31 އަހަރުގެ މީހާ ހައްޔަރުކޮށްފައިވަނީ ބިލެއްދޫ ގެއެއްގައި މަސްތުވާތަކެތީގެ ވިޔަފާރި ކުރަމުންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން އޮގަސްޓް4ވަނަ ދުވަހު ހިންގި އޮޕަރޭޝަނުގައެވެ. މި އޮޕަރޭޝަނުގައި އެގެ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ކަރުދާސްކޮޅެއް ފެނިފައިވެއެވެ.\nމި ދެ މައްސަލަ ފ. ބިލެއްދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


BREAKING: Uhthama Fandiyaaru Hushahelhi Ehves Kameh Sharee'athun Balaeh Nugaiy - Vaguthu\nގިނަ ލުއިތަކާއި އެކު ކުރިއަށް އޮތީ މުހިއްމު ދެހަފްތާ - 1 ގަޑިއިރު ކުރިން\nއުއްތަމަ ފަނޑިޔާރު ހުށަހެޅި އެއްވެސް ކަމެއް ޝަރީޢަތުން ބަލައެއްނުގަތް\n2 އަހަރު ކުރިން ( މެއި 8, 2018 )\nއުއްތަމަ ފަނޑިޔާރު އަބްދުﷲ ސައީދު މާލެ ގެންނަނީ - ވަގުތު އިމޭޖެސް: އަޝްހާދު އަބްދުﷲ\nޢަދުލު އިންސާފު ޤާއިމްކުރުމަށް ހުރަސްއެޅިކަމުގެ ދަޢުވާގައި، މިއަދު ބޭއްވި އިބުތިދާއީ އަޑުއެހުމުގައި ޝަރީއަތުގެ ކުރިން ހުށަހަޅާ ހުށަހަޅާ ހުށަހެޅުމުގެ ގޮތުގައި ސްޕްރީމް ކޯޓުގެ ފަނޑިޔާރު ޢަލީ ހަމީދާއި އުއްތަމަ ފަނޑިޔާރު އަބްދުﷲ ސަޢީދު ހުށަހެޅި އެއްވެސް ހުށަހެޅުމެއް ބަލައި ނުގަތުމަށް ކްރިމިނަލް ކޯޓުން ނިންމައިފިއެވެ.\nކުރީގެ ރައީސް މައުމޫން އަބްދުލް ޤައްޔޫމާއި ފަނޑިޔާރު ޢަލީ ހަމީދުގެ އިތުރުން އުއްތަމަ ފަނޑިޔާރު އަބްދުﷲ ސަޢީދުގެ މައްޗަށް ދައުލަތުން ޢަދުލު އިންސާފު ޤާއިމްކުރުމަށް ހުރަސްއެޅިކަމުގެ ދަޢުވާ އުފުލާފައިވަނީ، 2018 ފެބުރުވަރީ 1 ވަނަ ދުވަހު ދިވެހިރާއްޖޭގެ ސްޕްރީމް ކޯޓުން ނެރުނު އަމުރާއި ގުޅިގެން ފުލުހުން ކުރިއަށް ގެންދިޔަ ތަހްޤީގަށް ބޭނުންވާ ހެކި ހުރިކަމަށް ތުހުމަތު ކުރެވިގެން ތިން ބޭފުޅުންގެ ފޯނު ފުލުހުންނަށް ދެއްކުމަށް އެދުމުން އެކަމަށް އިންކާރު ކޮށްފައިވާތީއެވެ.\nމި ދައުވާ ފަނޑިޔާރު ޢަލީ ހަމީދުގެ އިތުރުން އުއްތަމަ ފަނޑިޔާރު އަބްދުﷲ ސަޢީދާއި މައުމޫން އަބްދުލް ޤައްޔޫމުގެ މައްޗަށް އުފުލާފައިވީ ނަމަވެސް ބަލި ހާލަތުހުރި ގޮތުން މިއަދުގެ އަޑުއެހުމަށް މައުމޫން ހާޒިރު ކުރެވިފައެއްފައެއް ނުވެއެވެ. ގާޒީ ވިދާޅުވީ މަޤްބޫލު އުޒުރެއް މެދުވެރިވެގެން މިއަދުގެ ޝަރީއަތަށް މައުމޫން ހާޒިރު ކޮށްދެވެން ނެތް ކަމަށް ކަމާބެހޭ އިދާރާއިން ކޯޓަށް އަންގާފައިވާ ކަމަށެވެ.\nމި މައްސަލައިގެ ދެވަނަ އިބްތިދާއީ އަޑުއެހުން މިއަދު ކުރިއަށް ގެންދިޔައިރު، އުއްތަމަ ފަނޑިޔާރާއި ޢަލީ ހަމީދުގެ ފަރާތުން ޝަރީއަތުގެ ކުރިން ހުށަހަޅާ 11 ހުށަހެޅުމެއް އަދި ދައުލަތުގެ ފަރާތުން ދެ ހުށަހެޅުމެއް ހުށަހަޅާފައިވެއެވެ. ނަމަވެސް އުއްތަމަ ފަނޑިޔާރާއި ޢަލީ ހަމީދުގެ ފަރާތުން ހުށަހެޅި ހުރިހާ ހުށަހެޅުމެއް ބަލައި ނުގަންނަން ގާޒީ ހަސަން ނަޖީބު ވަނީ މިއަދުގެ އަޑުއެހުމުގައި ނިންމަވާފައެވެ.\nނަމަވެސް، ދައުލަތުގެ ފަރާތުން ހުށަހެޅި ދެ ހުށަހެޅުންވެސް ބަލައިގަނެ ހުށަހެޅުންތަކާ މެދު ޝަރީއަތުން ވަނީ ގޮތްތަކެއް ކަނޑައަޅާފައެވެ. އެގޮތުން ދައުލަތުން ފުރަތަމަ ކަމަކަށް އެދިލެއްވީ، ދައުލަތުން ހުށަހަޅާފައިވާ ސިއްރު ހެކި 1، 2،3އަދި ސިއްރު ހެކި4ހާމަވެއްޖެނަމަ، ވަކި ކަމަކަށް މަޖުބޫރުކޮށް، ޖިސްމާނީ އަނިޔާއެއް ދީފާނެތީ އާއި ހެއްކަށް ނުފޫޒު ފޯރުވައި ހެކި ނައްތާލަފާނެކަމުގެ ބިރު އޮތުމާއެކު އެ ފަރާތްތަކުގެ ހެކިބަސް ކާކުކަން ނޭނގޭ ގޮތަށް، އަޑު ބަދަލު ކޮށްގެން، އެހެން މާލަމެއްގައި ވީޑިއޯ ކޮންފެރެންސް މެދުވެރިކޮށް ނަގައި ދިނުމަށެވެ. ދައުލަތުގެ މި ހުށަހެޅުމާ މެދު ގާޒީ ނިންމެވީ، ދައުލަތުން އެދިލެއްވި ގޮތަށް ސިއްރުން ހެކިބަސް ނެގުމަށް ކަނޑައަޅުއްވާ ކަމަށެވެ.\nދައުލަތުން ދެވަނަ ހުށަހެޅުމެއްގެ ގޮތުގައި ހުށަހެޅީ، ޖިނާއީ އިޖުރާއަތުގެ ޤާނޫނުގެ 131 ވަނަ މާއްދާގައި ބަޔާން ކޮށްފައިވާ ގޮތަށް ދައުލަތުން ހުށަހެޅި ސިއްރު ހެކި 1، 2،3އަދި ސިއްރު ހެކި4ރައްކާތެރިކޮށްދިނުމަށެވެ. މި ހުށަހެޅުމާމެދުވެސް ގޮތެއް ނިންމަވަމުން ގާޒީ ހަސަން ނަޖީބު ވަނީ ދައުލަތުން އެދިލެއްވި ގޮތަށް ބަޔާން ކުރެވުނު ހެކިތައް ރައްކާތެރި ކޮށްދިނުމުގެ ދާޢިމީ އަމުރެއް ނެރެދެއްވާފައެވެ.\nމިއަދުގެ އިބްތިދާއީ އަޑު އެހުމުގައި ދައުލަތާއި ދިފާއަށްވެސް ޝަރީއަތުގެ ކުރިން ހުށަހަޅާ ހުށަހެޅުންތައް ހުށަހެޅުމުގެ ފުރުޞަތު ގާޒީ ދެއްވީ ލިޔުމުން ހުށަހަޅާފައިވާ ހުށަހެޅުން އަކުރުން އަކުރަށް އެއްވެސް ތަފާތެއް ނެތި ހުށަހެޅުމަށެވެ. އެ ނިންމުމާ މެދު އުއްތަމަ ފަނޑިޔާރުގެ ވަކީލުން ހިތްހަމަ ޖެވިވަޑައިނުގަތް އިޖުރާއީ ނުގުތާ ނަންގަވައި އެކަން ފާހަގަ ކުރެއްވުމުން ގާޒީ ވިދާޅުވީ އެގޮތަށް ޢަމަލު ކުރެއްވީ ވަގުތު ސަލާމަތް ކުރުމުގެ ގޮތުން ކަމަށެވެ. އެހެންކަމުން އުއްތަމަ ފަނޑިޔާރު ޢަބްދުﷲ ސައީދުގެ ފަރާތްޕުޅުން ވަގުތު ސަލާމަތް ކުރުމުގެ ގޮތުން ހުށަހެޅުންތައް އަކުރުން އަކުރަށް ޝަރީއަތުގައި ނީއްވައި ލިޔުމުން ހުށަހެޅި ހުށަހެޅުމަށް ބައްލައިގެން ކުރިއަށް ގެންދިއުމަށް އެދިލެއްވިއެވެ.\nމި މައްސަލައިގައި ދައުލަތުން ހުށަހަޅާފައިވާ ދެ ހުށަހެޅުމުގެ ރައްދު ކަނޑައެޅިފައިވާ މުއްދަތުގައި ހުށަހަޅާފައިވަނީ ކުރީގެ ރައީސް މައުމޫން އަބްދުލް ޤައްޔޫމެވެ. އެހެންކަމުން މިއަދުގެ އަޑުއެހުމުގައި އެ ފުރުޞަތު އުއްތަމަ ފަނޑިޔާރާއި ފަނޑިޔާރު ޢަލީ ހަމީދަށް ދިނުމަށް ދައުލަތުގެ ވަކީލުން ދެކޮޅު ހައްދަވާފައިވާތީ، ޝަރީއަތުން ދީފައެއް ނުވެއެވެ.\nފަނޑިޔާރު ޢަލީ ހަމީދާއި އުއްތަމަ ފަނޑިޔާރުގެ ފަރާތުން ހުށަހެޅި ހުށަހެޅުންތައް:\nޖިނާޢީ އިޖުރާއަތްތަކުގެ ޤާނޫނުގެ 117 ވަނަ މާއްދާއާއި ހަވާލާދީ ފަނޑިޔާރު ޢަލީ ހަމީދާއި އުއްތަމަ ފަނޑިޔާރުގެ ޢަބްދުﷲ ސަޢީދުގެ ފަރާތުން ޝަރީއަތުގެ ކުރިން ޖުމްލަ 11 ހުށަހެޅުމެއް ހުށަހަޅާފައިވެއެވެ. މި ގެނެސްދެނީ މި ހުށަހެޅުންތަކަށް ދައުލަތުން ދެއްވި ރައްދާއި ޤާޒީ ނިންމެވި ގޮތެވެ.\n1. ދިފާއުގެ ފުރަތަމަ ހުށަހެޅުން: މައްސަލައިގެ އިބްތިދާއީ މަރުހަލާގައި މި ދައުވާއަކީ 2018 ފެބުރުވަރީ 1 ވަނަ ދުވަހު ސްޕްރީމް ކޯޓުން ނެރުނު އަމުރާ ގުޅިގެން ކޮށްފައިވާ ދައުވާއެއްކަމަށް ދައުލަތުން ބުނެފައިވާތީއާއި، އެ އަމުރާ ގުޅޭ ހެކިތަކެއް ނައްތާލަން އުޅުނުކަމަށް ދައުލަތުން ބުނާއިރު، މަތީ ކޯޓެއްގެ ނިންމުމަކާ ގުޅޭ އެއްވެސް މައްސަލައެއް ދަށު ކޯޓަކަށް ނުބެލޭނެ. އެހެންކަމުން މި މައްސަލަ ކްރިމިނަލް ކޯޓުގައި ކުރިއަށް ނުގެންދެވޭނެކަމަށް ކަނޑައަޚުއްވައި ދެއްވުމަށް އެދުނު.\nދައުލަތުގެ ރައްދު: މި ދައުވާއަކީ ސީދާ ސްޕްރީމް ކޯޓުގެ އަމުރާ ގުޅިގެން އުފުލާފައިވާ ދައުވާއެއް ނޫން. މި މައްސަލައަކީ އެ އަމުރާ ގުޅިގެން ފުލުހުން ކުރިއަށް ގެންދިޔަ ތަހްޤީގުގައި ފުލުހުންނަށް އެއްބާރުލުން ނުދީ ފޯނު ދެއްކުމަށް އުޒުރުވެރިވެފައިވާތީ އުފުލާފައިވާ ދައުވާއެއްކަމުން މި މައްސަލަ ކުރިއަށް ގެންދެވޭނެކަމަށް ކަނޑައަޅުއްވައި ދެއްވުމަށް އެދުނު.\nޝަރީއަތުގެ ނިންމުން: މި ދައުވާއަކީ ފުލުހުންނަށް ހުށަހެޅިފައިވާ މައްސަލައަކާއި ގުޅިގެން ކުރެވުނު ތަހްޤީގަކާ ގުޅިގެން ހުށަހަޅާފައިވާ މައްސަލައެއްކަމުން މި މައްސަލަ ކުރިއަށް ގެންދެވޭނެކަމަށް ކަނޑައެޅުއްވި.\n2. ދިފާއުގެ ދެވަނަ ހުށަހެޅުން: މި މައްސަލައިގައި ހެކި ނައްތާލި ކަމަށް ބުނާ ކޯޓުގެ ނިންމުމަކީ ހިންގާފައިވާ ޖިނާއީ ކުށެއްތޯ ބަހުސް ކުރަންޖެހޭނެ ކަމަކަށް ވާތީވެ، ކޯޓުތަކުން ޢަމަލުކުރާ އާއްމު އުޞޫލާ ޚިލާފު ވާތީވެ މި މައްސަލަ ބަލާނެ ތަނެއް ނެތްކަމަށް ކަނޑައަޅައިދެއްވުމަށް އެދުނު.\nދައުލަތުގެ ރައްދު: މި މައްސަލައަކީ ތުހުމަތު ކުރެވުނު ތިން ބޭފުޅުންގެ ފޯނުގައި މި މައްސަލައާއި ގުޅޭ ހެކި ހުރިކަމުގެ މަޢުލޫމާތު ލިބިފައިވާތީ ފޯނު ނުދީ ފޮރުވާފައިވާ މައްސަލައެއް. އެހެންކަމުން ދިފާއުން ވިދާޅުވާފަދަ ހާލަތެއް އޮތް ކަމަށް ނުދެކެން.\nޝަރީއަތުގެ ނިންމުން: ކްރިމިނަލް ކޯޓުން ޢަމަލު ކޮށްފައިވަނީ އެ ކޯޓުން އަމަލުކުރަމުންދާ ޢާއްމު އުޞޫލާ އެއްގޮތަށް. އަދި ސްޕްރީމް ކޯޓުގެ އަމުރާ ގުޅޭ އެއްވެސް ދާއިރާއަކުން ވާހަކަ ދައްކަން ނުޖެހޭނެ. އެހެންކަމުން މި މައްސަލަ ބަލާނެ ތަނެއް ނެތްކަމަށް ކަނޑައަޅައިދެވެން ނެތްކަމަށް ނިންމެވި.\n3. ދިފާއުގެ ތިންވަނަ ހުށަހެޅުން: މި މައްސަލައަކީ ކުށުގެ އުންސުރުތައް ފުރިހަމަ ވެފައިނުވާ މައްސަލައަކަށްވާތީ، މި މައްސަލަ ޤާނޫނު އަސާސީއާއި ޚިލާފު ކަމަށް ކަނޑައަޅައި މައްސަލަ ބޭރު ކޮށްދިނުމަށް އެދުނު.\nދައުލަތުގެ ރައްދު: ދައުވާ ހިލާފުވަނީ ޤާނޫނު އަސާސީގެ ކޮން މާއްދާއަކާ ކަން ސާފުކޮށް އެނގެން ނެތުމުން، އެކަން ދިފާއުން ސާފުކޮށް ދިނުމުން ޖަވާބު އަރުވާނެކަމަށް ވިދާޅުވި.\nޝަރީއަތުގެ ނިންމުން: ދައުވާ ކުރެވިފައިވަނީ ޤާނޫނު އަސާސީގެ ކޮން މާއްދާއަކާ ޚީލާފަށްކަން އެނގެން ނެތުމުން، ދައުވާއަކީ ޤާނޫނު އަސާސީއާއި އެއްގޮތަށް އުފުލާފައިވާ ދައުވާއެއްކަމަށް ކަނޑައެޅުއްވި.\n4. ދިފާއުގެ ހަތަރުވަނަ ހުށަހެޅުން: ދައުވާ ފޯމުގައި ޕްރޮސެކިއުޓަރ ޖެނެރަލް ފިޔަވައި އެހެން ފަރާތަކުން ސޮއި ކޮށްފައިވާއިރު، ސޮއި ކުރި ފަރާތަކީ ޕްރޮސެކިއުޓަރ ޖެނެރަލްގެ ހުއްދައާއެކު ސޮއި ކޮށްފައިވާ ފަރާތެއްކަން ބަޔާންކޮށް ދައުވާއާއެކު ލިޔުމުން ހުށަހަޅާފައި ނެތުމުން ދައުވާ ޞައްޙަ ނޫންކަމަށް ކަނޑައަޅައިދިނުމަށް އެދުނު.\nދައުލަތުގެ ރައްދު: ދައުވާ ފޯމުތަކުގައި ޕްރޮސެކިއުޓަރ ޖެނެރަލްގެ ފަރާތުން ސޮއި ކުރާނެ ފަރާތްތައް ބަޔާންކޮށް އެ އޮފީހުން 2017 ޖުލައި2ވަނަ ދުވަހު ކޯޓަށް ސަރކިއުލަރ އަކުން އަންގާފައިވާތީ، ދައުވާއަކީ ޞައްޙަ ދައުވާއެއްކަމަށް ކަނޑައަޅައިދިނުމަށް އެދުނު.\nޝަރީއަތުގެ ނިންމުން: ދައުވާ ފޯމުތަކުގައި ޕްރޮސެކިއުޓަރ ޖެނެރަލްގެ ފަރާތުން ސޮއި ކުރާނެ ފަރާތްތައް ބަޔާންކޮށް އެ އޮފީހުނކްރިމިނަލް ކޯޓަށް ސަރކިއުލަރ އަކުން އަންގާފައިވާތީ، ދައުވާއަކީ ޞައްޙަ ދައުވާއެއްކަމަށް ކަނޑައެޅުއްވި.\n5. ދިފާއުގެ ފަސްވަނަ ހުށަހެޅުން: ދައުވާއަށް ޤާނޫނުގައި ނަން ދީފައިވާގޮތާ ހިލާފަށް ޤާނޫނުގެ އަރިމަތީ ސުރުހީން ނަން ދީގެން ދައުވާ ކޮށްފައިވުމުން، މި ދައުވާ ޞައްޙަ ނޫންކަމަށް ކަނޑައަޅައިދިނުމަށް އެދުނު.\nދައުލަތުގެ ރައްދު: ޝުރުހީގައި ބަޔާން ކޮށްފައިވާ ނަމުން ނަން ދީފައިވީ ނަމަވެސް އެއީ ކުށެއް ނޫންކަމަށް ދައުލަތުން ދެކޭކަމަށް ދައުލަތުން ވިދާޅުވި.\nޝަރީއަތުގެ ނިންމުން: ޤާނޫނުލް އުޤޫބާތުގެ 530 ވަނަ ބާބުގައ ބަޔާންކޮށްފައިވާ ހުރިހާ ކުށަކީ "ޢަދުލު އިންސާފު ޤާއިމު ކުރުމަށް ހުރަސް އެޅުމުގެ" ކުށުގެ ގޮތުގައި ނަން ދެވިދާނެކަމަށް ނިންމެވި.\n6. ދިފާއުގެ ހަވަނަ ހުށަހެޅުން: ފޯނުގައި ހެކި ހުރިކަން ސީދާ ނޭނގޭއިރު، ފޯނަކީ ހެއްކެއް ކަމަށް ނުވާނެކަމަށާއި، ހެއްކެއްގެ ގޮތުގައި ފޯނު ބަލައި ނުގަތުމަށް އެދުނު.\nދައުލަތުގެ ރައްދު: ހެކި ހުށަހެޅުމުގެ އުޞޫލާ ހިލާފު ކަމަށް ނުދެކޭކަމަށް ވިދާޅުވި.\nޝަރީއަތުގެ ނިންމުން: ދައުވާގައި ދައުވާ ލިބޭ ފަރާތާއި، ތަނާއި ގަޑި އެނގެން އޮންނާނެތީވެ، ފޯނަކީވެސް ހެއްކެއްގެ ގޮތުގައި ބަލައިގަތުމަށް ކަނޑައަޅައެޅުއްވި.\n7. ދިފާއުގެ ހަތްވަނަ ހުށަހެޅުން: މި މައްސަލައަކީ ޤާނޫނުލް އުޤޫބާތުގެ 28 ވަނަ މާއްދާގެ ދަށުން ކޯޓުން ނުބަލާ ދޫކޮށްލަންޖެހޭ ބާވަތުގެ މައްސަލައެއްކަމުން މި މައްސަލަ ނުބެލުމަށް ނިނަމަވައިދެއްވުމަށް އެދުނު.\nދައުލަތުގެ ރައްދު: މި މައްސަލަ ނުބަލާ ކޯޓުން ދޫކޮށްލަންޖެހެނީ ކޮން ސަބަބަކާ ހުރެކަން ސާފުކޮށް ބަޔާން ކޮށްފައި ނެތުމުން، އެކަން ދިފާއުން ސާފުކޮށްދިނުމުން ޖަވާބު ދެއްވާނެކަމަށް ވިދާޅުވި.\nޝަރީއަތުގެ ނިންމުން: ޤާނޫނުލް އުޤޫބާތުގެ 28 ވަނަ މާއްދާގެ ދަށުން މި މައްސަލަ ކޯޓުން ނުބަލާ ދޫކޮށްލަންޖެހެނީ ކޮން ސަބަބަކާ ހުރެކަން ސާފުކޮށްދެވިފައި ނުވާތީވެ، މި މައްސަލައަކީ ބަލަންޖެހޭ މައްސަލައެއްކަމަށް ކަނޑައެޅުއްވި.\n8. ދިފާއުގެ އަށްވަނަ ހުށަހެޅުން: މި މައްސަލަ ސާބިތު ކުރުމަށް ދައުލަތުން ހުށަހަޅާފައިވާ "ސިއްރު ހެކި 1" ހުށަހަޅާފައިވަނީ ދައުލަތުން މި ދައުވާ ކުރާ ސަބަބުތަކުގެ ބޭރުން ކަމަށްވާތީ، އެ ހެކި ބަލައި ނުގަތުމަށް ނިންމައިދެއްވުން އެދުނު.\nދައުލަތުގެ ރައްދު: ދިފާއުން ބުނާ ސިއްރު ހެކި ހުށަހަޅާފައިވަނީ ސްޕްރީމް ކޯޓުގެ ތެރޭގައި ފަނޑިޔާރުން ފޯނު ގެންގުޅުން މަނާ ތަނެއް ނޯންނަކަން ސާބިތު ކޮށްދިނުމަށް. މި ސަބަބު ދައުވާއައި ގުޅޭ. އެހެންކަމުން ހެކި ބަލައިގަތުމަށް އެދުނު.\nޝަރީއަތުގެ ނިންމުން: "ސިއްރު ހެކި 1" ހުށަހެޅިފައިވަނީ ސްޕްރީމް ކޯޓަކީ މޮބައިލް ފޯނު ގެންގުޅުން މަނާ ތަނެއް ނޫންކަން ސާބިތު ކޮށްދިނުމަށްކަމުން، އެ ހެކި ބަލައިގަންނަން ނިންމެވި.\n9. ދިފާއުގެ ނުވަވަނަ ހުށަހެޅުން: ފޯނަކީ މާއްދީ ހެއްކެއްކަން ސާބިތު ކުރުމަށް އެއްވެސް ހެއްކެއް ހުށަހަޅާފައި ނެތުމުން، ޖަދުވަލު2ގައި ދައުލަތުން ބަޔާންކޮށްފައިވާ ހެކިތައް ޝަރީއަތަށް ބަލައިނުގަތުމަށް އެދުނު.\nދައުލަތުގެ ރައްދު: ފޯނުގައި ހެކި ކަމަށް ބެލެވޭ އެއްޗެހިތަކެއް ހުރުމުން ފޯނަކީ މާއްދީ ހެއްކެއްގެ ގޮތުގައި ބެލެވޭނެ. އެހެންކަމުން ހެކިތައް ބަލައި ގަތުމަށް ނިންމަވައިދެއްވުން އެދުނު.\nޝަރީއަތުގެ ނިންމުން: މޮބައިލް ފޯނުގައި ހެކި ހުރިކަމަށް ބެލެވޭއިރު، ޖަދުވަލު2ގައިވާ ހެކިތައް ބަލައި ނުގަންނަންޖެހޭ ތަނެއް ނެތްކަމަށް ނިންމެވި.\n10. ދިފާއުގެ ދިހަވަނަ ހުށަހެޅުން: ދައުލަތުން ހުށަހަޅާފައިވާ ސިއްރު ހެކިންގެ ބަޔާންތަކުން ނަން ކެނޑުމަށްފަހު ދިފާއަށް ފޯރުކޮށްދިނުމަށް އެދުނު.\nދައުލަތުގެ ރައްދު: ހެކީގެ ގޮތުގައި ޝަރީއަތުން ބަލައިގަންނަނީ ހެކިންގެ ހެކިބަސް ކަމުން، އެ ފަރާތަތަކުގެ ތަހްޤީގް ބަޔާންތައް ދިފާއަށް ފޯރުކޮށް ނުދިނުމަކީ ދިފާއުވުމުގެ ފުރުޞަތު ގެއްލިގެން ދިއުމެއް ނޫން. ހެކި ސިއްރު ކުރުމުގެ އަމުރާ އެއްގޮތަށް އެ ބަޔާންތައް ދިފާއަށް ފޯރުކޮށް ނުދިނުމަށް އެދުނު.\nޝަރީއަތުގެ ނިންމުން: ދައުވާ ފޯމުގެ ޖަދުވަލު 2-5 ހިނެނިފައިވާ ހެކިތައް ރައްކާތެރި ކުރުމަށް ނެރެފައިވާ އަމުރާ ހިލާފަށް އެ ބަޔާންތައް ފޯރުކޮށްދެވެން ނެތްކަމަށް ނިންމެވި.\n11. ދިފާއުގެ އެގާރަވަނަ ހުށަހެޅުން: ޖިނާއީ އިޖުރާއަތުގެ ޤާނޫނުގައި ބަޔާންކޮށްފައިވާ ގޮތަށް މައްސަލައިގެ ތަހްޤީގަށް ލިބިފައިވާ ހުރިހާ މަޢުލޫމާތާއި، އޯޑިއޯ އަދި ވީޑިއޯ ފުރިހަމައަށް ދިފާއަށް ފޯރުކޮށް ދިނުމަށް މުއްދަތެއް ކަނޑައަޅައިދިނުމަށް އެދުނު.\nދައުލަތުގެ ރައްދު: ދިފާއަށް ފޯރުކޮށްދޭންޖެހޭ ތަކެތި ޝަރީއަތް މެދުވެރިކޮށް ފޯރުކޮށްދެވިފައިވާތީ އެފަދަ އަމުރެއް ނެރެދޭން ނުޖެހޭކަމަށް ކަނޑައަޅައިދިނުމަށް އެދުނު.\nޝަރީއަތުގެ ނިންމުން: ޝަރީއަތުން ބެލި ބެލުމުން ޖިނާއީ އިޖުރާއަތުގެ ޤާނޫނުގެ 129 ވަނަ މާއްދާގެ ދަށުން ދިފާއަށް ލިބެންޖެހޭ ހުރިހާ ލިޔުމާއި ތަކެތި ފޯރުކޮށްދެވިފައިވާކަމަށް ނިންމެވި.\nއުއްތަމަ ފަނޑިޔާރުގެ ޢަބްދުﷲ ސަޢީދާއި ސްޕްރީމް ފަނޑިޔާރު ޢަލީ ހަމީދުގެ ފަރާތްޕުޅުން ހުށަހެޅުއްވި ހުރިހާ ހުށަހެޅުމަކަށް ވަކި ވަކިން ބަލައި ނުގަންނަކަން އިއުލާން ކުރެއްވުމަށްފަހު ގާޒީ ނިންމެވީ، މި މައްސަލަ މަޢުލޫއީ ގޮތެއްގައި ބަލައި ކްރިމިނަލް ކޯޓުގައި ކުރިއަށް ގެންދެވިދާނެކަމަށެވެ.\nމި މައްސަލައިގެ ދައުވާ އުފުލާފައިވާ ކުރީގެ ރައީސް މައުމޫން އަބްދުލް ޤައްޔޫމް އާއި ނުލައި، އިބްތިދާއީ އަޑުއެހުމެއް ކުރިއަށް ގެންގޮސްފައިވާއިރު، މި މައްސަލައިގެ އިބްތިދާއީ މަރުހަލާ ނިންމައި ޝަރީއަތް ފެށުމަށް ހަމަޖެހިފައިވަނީ 2018 މެއި 14 ވާ ހޯމަ ދުވަހުއެވެ.\nމެއި 8, 2018 18:41\nހުރިހާ ގާޒީންގެ އައްޕަގެ އަޑުއަހާނެ ޢާޒީއެއްވެސް މިއަދުނުވި.\nމެއި 8, 2018 18:58\nދެންކޮންއަދުލެއްތޯ އިންސާފުވާނީ ؟\nމެއި 8, 2018 19:07\nގިޔާމަތް ދުވަހަކީ ކަށަވަރުންވެސް އަންނާނެ ދުވަހެއް. އެދުވަހުން އިންޞާފްލިބޭނެ\nމެއި 8, 2018 19:30\nމިއީ އަޖައިބެއްކަހަލަ ޖުޑިޝަރީއެއް އޮންނަ ތަނެކެވެ. ހަގީގަތަކީ އިންސާނާއަކީ އޭނާގެ ތަބީއަތުގައި ކުށްވެރިއެއް ނޫންކަމެވެ. ނަމަވެސް ހެކިންގެ ހެކިބަހުންނާއި އަމިއްލަ އިއުތިރާފުން އޭނާގެ މައްޗަށް ކުށެއް ސާބިތުވެއްޖެނަމަ ކުށްވެރިއެއްކަމަށް ބެލެވިދާނެއެވެ. ހަމައެގޮތަށް ކުށުން ބަރީއަވުމުގެ ހައްގުވެސް އެއިންސާނާއަށް ލިބިދީފައިވެއެވެ. މިގައުމުގައި ކަންތައް މިވާގޮތަކީ މީހެއްގެ މައްޗަށް ކުށެއްގެ ތުހުމަތު ކުރެވުނީމާ އެމީހާއަށް އެކުށުން ސަލާމަތްވާނެ މަގެއް އޮތިއްޔާމު ބަންދުކޮށް، ދައުލަތުން އޭނާއަކީ ކުށްވެރިއެއްކަން ސާބިތުކުރުމަށް ދުނިޔޭގެ އެކިކަންކޮޅުތަކުން ހެކިތައް ނެރޭތަނެވެ. މިއީ ހިތާމަހުރި ކަންތައްތަކެވެ. ފަނޑިޔާރުން ވާންޖެހޭނީ ޒާތީ ތައައްސުބުން އެއްކިބާވެފައިވާ އިންސާފުވެރި މިނިވަން ބަޔަކަށެވެ.\nމެއި 8, 2018 19:34\n"ސިއްރުން ހެކިބަސްދިނުން" ރަމްޒުކޮށްދެނީ އެތަނެއްގައި އަދުލު އިންސާފު ނެތްކަމެވެ. އަދުލަށް ހުކުމް ކުރެވޭނަމަ ފާޅުގައި ހެކިބަސްދޭނެ ކިތަންމެ ބަޔަކު ވާނެއެވެ.\nމެއި 9, 2018 02:20\nބަލަ ގަމާރާ ބައެއް ކުއްތަކުގަ ސިއްރުން ހެކިބަސް ދެނީ ހެކި ދޭމީހާގެ ރައްކަލަކައް. އެހެން ނޫނީ ލާރި ދީފަ މަރަން ދުވާނީ/


ވަޓްފޯޑުން ލިވަޕޫލް ބަލިކޮށްފި\nMarch 01, 2020 12:38:06\nވަޓްފޯޑް އަދި ލިވަރޕޫލް ކުޅުނު މެޗު\nއިނގިރޭސި ޕްރިމިއާ ލީގުފަށައިގެން މި ސީޒަނުގައި މިހާތަނަށް އައިއިރު އެއްވެސް މެޗަކުން ބަލިނުވެ އޮތް ލިވަޕޫލް ރޭ ރަށުން ބޭރުގައި ކުޅުނު މެޗުގައި ވަޓްފޯޑް އަތުން 3-0 އިން ބަލިވެއްޖެއެވެ.\nމިބަލިވުމާއި އެކު ލިވަރޕޫލްގެ މޮޅުހޯދުމުގެ ރެކޯޑަށް ވަނީ ނިމުމެއް އައިސްފައެވެ. ލިަޕަރޕޫލް މިހާތަނަސް ލީގުގައި ކުޅުނު 18 މެޗުންވެސް ވަނީމޮޅުވެފައެވެ. ލީގުގައި މި ފަހަރު ފުރަތަމަ ފަހަރަށް ބަލިވި މެޗަކީ، އެންމެ ފަހުން ލީގުގައި ކުޅުނު 44 މެޗުގެ ތެރެއިން ވެސް ބަލިވި ފުރަތަމަ މެޗެވެ. ރޭގެ ނަތީޖާއާ އެކު، އާސެނަލުން 2004 ވަނަ އަހަރު މެޗަކުން ބަލިނުވެ ލީގު ހޯދި ރެކޯޑާ ހަމަކުރުމުގެ ފުރުސަތު މިވަނީ ލިވަޕޫލަށް މުގުރާލެވޭގޮތް ނުވެފަ އެވެ.\nލީގުގެ އެއް ވަނައިގައި ލިވަޕޫލް އޮތީ 22 ޕޮއިންޓުގެ ލީޑަކާ އެކު ގައެވެ. އެއީ 28 މެޗުން 79 ޕޮއިންޓާ އެކު، ބާކީ އޮތް 10 މެޗުން ލިވަޕޫލުން ލީގު ކަށަވަރުކުރަން ބޭނުންވަނީ ހަތަރު މޮޅެވެ. ދެ ވަނައިގައި އޮތް މެންޗެސްޓާ ސިޓީގެ އޮތީ 27 މެޗުން 57 ޕޮއިންޓުގައެވެ.\nވަޓްފޯޑްގެ ވިކަރޭޖް ރޯޑުގައި ރޭ ކުޅުވުނު މެޗުން ލިވަޕޫލްގެ ފަރާތުން ފެނިފައިވަނީ އެހާ މޮޅުނޫން އާދައިގެ ކުޅުމެކެވެ. މުޅި މެޗަށް ބަލާއިރު ވެސް ރަނގަޅު ކުޅުމެއް ދައްކައިފައިވަނީ ވަޓްފޯޑުންނެވެ.\nވަޓްފޯޑުން ޖެހި ތިން ގޯލު ވެސްޖަހައިފައިވަނީ މެޗުގެ ދެވަނަ ހާފްގަ އެވެ. ތިން ގޯލުގައި ވެސް އެ ޓީމުގެ ސެނެގޯލް ފޯވާޑް އިސްމާއިލާ ސާގެ ދައުރު ބޮޑެވެ. މި ސީޒަން ފެށުމުގެ ކުރިން ވަޓްފޯޑުން ކްލަބް ރެކޯޑަކަށް ގަތް ސާ ވަނީ ރޭ ދެ ލަނޑު ޖެހުމުގެ އިތުރުން އެ ޓީމުގެ އަނެއް ގޯލު ޖަަހަން ޓްރޯއި ޑީނޭ އަށް ފުރުސަތު ތަނަވަސްކޮށްދީފަ އެވެ.\nމެޗަށް ފަހު ލިވަޕޫލްގެ ކޯޗު ޔާގެން ކްލޮޕް ބުނީ މޮޅުވީ ރަނގަޅަށް އެކަމަށް ވިސްނައިގެން މަސައްކަތްކުރި ޓީމު ކަމަށާއި އެހެންވުމުން އެ މީހުންނަށް މަރުހަބާ ކިޔަންޖެހޭ ކަމަށެވެ.\nވަޓްފޯޑްގެ މިހާރުގެ ކޯޗު ނައިޖެލް ޕިއާސަން އަކީ މި ސީޒަނުގައި އެ ޓީމަށް އިރުޝާދުދޭ ތިން ވަނަ ކޯޗެވެ. ވަޓްފޯޑަށް ރޭގެ މެޗުން ލިބުނު މޮޅާ އެކު އެ ޓީމު ވަނީ ރެލިގޭޝަން ޒޯނުން ކުރިއަށް ޖެހިލައިފަ އެވެ. ވަޓްފޯޑް ލީގުގެ 17 ވަނައިގައި އޮތީ 28 މެޗުން 27 ޕޮއިންޓާ އެކު އެވެ.\nއިނގިރޭސި ޕްރިމިއާ ލީގު ލިވަރޕޫލް ވަޓްފޯޑް


Fas rashehga fenaa narudhamaage nizaam gaaim kuran havaal koffi | Mihaaru\nހަތަރު ރަށެއްގައި ފެނާއި ނަރުދަމާގެ ނިޒާމު ގާއިމު ކުރުމަށް ސްޓޭޓިކް ކޮމްޕެނީއާ ހަވާލު ކުރުމަށް ފަހު، އެއްބަސްވުން ބަދަލު ކުރަނީ. --- ފޮޓޯ: ޕްލޭނިން މިނިސްޓްރީ\nފަސް ރަށެއްގައި ފެނާއި ނަރުދަމާގެ ނިޒާމު ގާއިމުކުރަން ހަވާލުކޮށްފި\n28 މާޗް 2019 - 15:394comments\nޕްލޭނިން މިނިސްޓްރީން ބުނީ ހއ. އުލިގަމާއި ނ. ކެނދިކުޅުދޫ އާއި ތ. ކިނބިދޫ އާއި ގއ. ކަނޑުހުޅުދޫގެ ފެނާއި ނަރުދަމާގެ ނިޒާމު ގާއިމުކުރަން ހަވާލު ކުރީ ސްޓެޓިކް ކޮމްޕެނީ ޕްރައިވެޓް ލިމިޓެޑާ ކަމަށެވެ. އަދި ހދ. ނޮޅިވަރަމްގައި ފެނާއި ނަރުދަމާގެ ނިޒާމު ހަވާލުކުރީ އަޒްރޯވާ މޯލްޑިވްސް ޖޮއިންޓް ވެންޗަ ވިތު ވޯޓަ އިންޖިިނިއަރިން ސާވިސަސް ނަމަކަށް ކިޔާ ކުންފުންޏަކާ އެވެ.\nހދ. ނޮޅިވަރަމްގައި ފެނާއި ނަރުދަމާގެ ނިޒާމު ގާއިމު ކުރުމުގެ އެއްބަސްވުމުގައި ސޮއިކުރުމަށް ފަހު، ލިޔުން ބަދަލުކުރަނީ. --- ފޮޓޯ: ޕްލޭނިން މިނިސްޓްރީ\nމި މަޝްރޫއުތަކުގެ ތެރެއިން ހއ. އުލިގަމުގައި މަޝްރޫއު ހިންގުމަށް 36 މިލިއަން ރުފިޔާ، ގއ. ކަނޑުހުޅުދޫ އާއި ތ. ކިނބިދޫގައި ފެނާއި ނަރުދަމާގެ ނިޒާމު ގާއިމުކުރަން 38 މިލިއަން ރުފިޔާ، ހދ. ނޮޅިވަރަމްގައި ހިންގާ މަޝްރޫއަށް 25 މިލިއަން ރުފިޔާ، ނ. ކެނދިކުޅުދޫގައި އެ ނިޒާމު ގާއިމު ކުރަން 59 މިލިއަން ރުފިޔާ ހަރަދުވާނެ ކަމަށް ވެސް ޕްލޭނިން މިނިސްޓްރީން ވަނީ ބުނެފަ އެވެ.\nޕްލޭނިން މިނިސްޓްރީން ބުނީ އެއްބަސްވުމުގެ ދަށުން، ރަށްތަކުގައި ފެނާއި ނަރުދަމާގެ ނިޒާމް ފަރުމާ ކުރުމާއި ރަށުގައި ފެނާއި ނަރުދަމާގެ ވިއުގައި އެޅުމާއި ނަރުދަމާގެ ޕަމްޕް ސްޓޭޝަން ގާއިމު ކުރުމާއި އާރްއޯ ޕްލާންޓާއި ސްޓޯރޭޖް ޓޭންކް ބެހެއްޓުން ހިމެނޭ ކަމަށެވެ.\nމީގެއިތުރުން، ސީ އައުޓް ފޯލް އެޅުމާއި އިދާރީ އޮފީސް ގާއިމު ކުރުން އަދި ގޭގެއަށް ފެނާއި ނަރުދަމާގެ ނިޒާމު ގުޅައިދިނުން ހިމެނޭ ކަމަށް މިނިސްޓްރީން ބުންޏެވެ.\nއިތުރު ލިޔުންތައް ތަރައްގީގެ މަޝްރޫއުތައް ނ. ކެނދިކުޅުދޫ ހއ. އުލިގަން ހދ. ނޮޅިވަރަމް ތ.ކިނބިދޫ ގއ. ކަނޑުހުޅުދޫ ފެނާއި ނަރުދަމާ ނެޝަނަލް ޕްލޭނިން އެންޑް އިންފްރާސްޓްރަކްޗަރު


SAFF Championship anna aharu ves Bangladesh gai | Mihaaru\nސާފް ޗެމްޕިއަންޝިޕް އަންނަ އަހަރު ވެސް ބަންގްލަދޭޝްގައި\nދެކުނު އޭޝިއާގެ ފުޓްބޯޅަ މުބާރާތް ސާފް ޗެމްޕިއަންޝިޕް ބޭއްވުމުގެ ފުރުސަތު ޖެހިޖެހިގެން ދެ ވަނަ ފަހަރަށް ބަންގްލަދޭޝަށް ދީ އަންނަ އަހަރުގެ ސެޕްޓެމްބަރު މަހު މުބާރާތް ބާއްވަން ތާވަލުކޮށްފި އެވެ.\nމިދިޔަ އަހަރުގެ ސެޕްޓެމްބަރު މަހު ބާއްވައި ރާއްޖޭން ކާމިޔާބުކުރި މުބާރާތް ފަހަކަށް އައިސް ބާއްވަމުން އައީ ކޮންމެ ދެ އަހަރަކުން އެއް އަހަރު އިންޑިއާގައި ބާއްވާ ގޮތަށެވެ.\nސައުތު އޭޝިއަން ފުޓްބޯލް ފެޑެރޭޝަން (ސާފް) ގެ އެގްޒެކެޓިވް ކޮމިޓީގެ މެމްބަރު އަލީ އުމަރު "މިހާރު" އަށް ވިދާޅުވީ ބަންގްލަދޭޝަށް ފުރުސަތު ދޭން މެމްބަރު ގައުމުތަކުން އެއްބަސްވީ، އެ ގައުމުގެ ހާއްސަ އެދުމެއް އޮތުމުން ކަމަށެވެ. އެއީ ބަންގްލަދޭޝްގެ ފުރަތަމަ ރައީސް ޝެއިޚް މުޖީބުއްރަހްމާން އުފަންވެވަޑައިގަތްވާ 100 އަހަރު ފުރުމުގެ މުނާސަބާ ފާހަގަކުރުމަށް ކުޅިވަރުގެ ހަރަކާތްތަކެއް ބާއްވަން ބޭނުންވާތީވެ އެވެ.\nއޭވީސީ ސެންޓްރަލް ޒޯން ވޮލީބޯޅަ މުބާރާތް އަންނަ އަހަރު ރާއްޖޭގައި ބާއްވަން ބިޑްކުރުމުން ކާމިޔާބުނުވެ ބަންގްލަދޭޝަށް ފުރުސަތު ލިބުނީ ވެސް އެ މުނާސަބާ ކުލަގޮތެއްގައި ފާހަގަކުރުމަށް އެ ގައުމުން އެދުމުންނެވެ.\nމީގެ އިތުރުން އެނގިފައިވާ ގޮތުގައި ސްޕޮންސަރުން ވެސް ބަންގްލަދޭޝްގައި ބާއްވަން ބޭނުންވެ އެވެ. އެ ގައުމުގައި ބާއްވާއިރު އަބަދުވެސް ގިނަ އަދަދަކަށް ސަޕޯޓަރުން ދަނޑަށް ވަދެ އެވެ.\nމީގެ 20 އަހަރު ކުރިން 1997 ވަނަ އަހަރު ބާއްވަން ފެށި ސާފް ޗެމްޕިއަންޝިޕަކީ އާއްމުކޮށް ކަނޑައެޅޭ ތާރީހެއްގައި ބޭއްވޭ މުބާރާތެއް ނޫނެވެ. އެކަމަކު ރާއްޖެ އާއި ސްރީ ލަންކާގައި 2008 ގައި ބޭއްވި ފަހުން އަންނަނީީ ކަނޑައަޅާ ތާރީހަށް އާއްމުކޮށް ބާއްވަމުންނެވެ.\nމި މުބާރަތް އިންޑިއާ އިން ހަ ފަހަރު ކާމިޔާބުކޮށްފައިވާއިރު ރާއްޖެ ދެ ފަހަރު ބަންގްލަދޭޝް އަދި އަފްގާނިސްތާން ވަނީ، ކޮންމެ ގައުމެއް އެއް ފަހަރު މުބާރާތް ކާމިޔާބުކޮށްފަ އެވެ.\nތިމުބާރާތަކީ އެއްވެސް އުސޫލަކުން ބާއްވާ މުބާރާތެއް ނޫން. މޮޅެތި ވާހަކަ ދައްކާފަ އިންޑިޔާ ނޫނީ ބަންގްލަދޭޝްގަ ބާއްވަނީ. ތިމުބާރާތް ނޫނިއްޔާ ބޮޑު އެއްވެސް މުބާރާތެއް ޖެހިޖެހިގެން ދެފަހަރު އެއްގައުމެއްގަ ނުބާއްވާނެ.\nމިނިސްޓަރު މަހުލޫފު ކީއްވެ ރާއްޖޭގަ މީތި ބޭއްވޭތޯ މަސައްކަތް ނުކުރީ. ތިބޭފުޅުން ބެނާ ތަކުގަ ދަންޑު ފުރާލާނެ ވާހަކަ ބުނީމަ އަަހަރުމެން އަސްލު ހީކުރީ ހަމަ ސީރިއަސްކޮށް އެކަމާ ވީސްނާ އެކަމަށް ހައްލެއް ހޯދާނެކަމެއް. އެކަމަު އަދި މިދަނި ހަމަ ޗޮކްހުން\nއާޓިކަލް ކިޔާބަލަ. ސުރުހީ އެކަނި ކިޔާފަ ކޮމެންޓްކުރާ ގްރޫޕް ކުއްޖެއްދޯ މީވެސް.


maruge thin massalaagai dhauvaa kuran alun fonuvanee - vNews.mv\nމަރުގެ ތިން މައްސަލާގައި ދައުވާ ކުރަން ވަރަށް އަވަހަށް ޕީޖީއަށް ފޮނުވާނަން: ކޮމިޝަން\nޝުރުފާ މުޙައްމަދު 10 January 2020, 13:19\nގެއްލުވާލާފައިވާ ނޫސްވެރިޔާ އަހުމަދު ރިލްވާނާއި، މަރާލާފައިވާ ބްލޮގަރ ޔާމީން ރަޝީދާއި ރައްޔިތުންގެ މަޖިލީހުގެ އުނގުފާރު ދާއިރާގެ ކުރީގެ މެމްބަރު ޑރ އަފްރާޝީމްގެ މަރުގެ މައްސަލަ ވަރަށް އަވަހަށް އަލުން ޕްރޮސިކިއުޓަ ޖެނެރަލްގެ އޮފީހަށް ފޮނުވާނެ ކަމަށް މަރު ކޮމިޝަނުން ބުނެފިއެވެ.\nމި ތިން މައްސަލާގައި ކޮމިޝަނުން މީގެ ކުރިންވެސް ވަނީ ދައުވާ ކުރުމަށް ފޮނުވާފައެވެ. ދައުވާ ކުރުމަށް ފޮނުވާފައިވަނީ މި މައްސަލަ ތަކުގެ އަޑީގައި ވަނީ ހަރުކަށި ފިކުރުގެ ބައެއް ކަމަށް ތުހުމަތުކޮށް، އެފަދަ ޖަމާއަތްތައް ހިންގުމުގައި އިސްކޮށް ހަރަކާތްތެރިވާ ކަމަށް ބުނާ މުހައްމަދު މަޒީދާއި ސާމިތު މުހައްމަދުގެ މައްޗަށެވެ.\nއެހެންންމަވެސް މި މައްސަލަތަކުގެ ތަހުގީގުތައް އިތުރަށް ފުރިހަމަ ކުރުމަށް ބުނެ ޕްރޮސެކިއުޓާ ގެނެރަލްގެ އޮފީހުން ވަނީ މި މައްސަލަތައް އަނބުރާ ފޮނުވާލާފައެވެ.\nމިކަމާ ގުޅިގެން ކޮމިޝަނުން ބުނޫ، ޕީގީން އެދުނު ގޮތަށް ތަހުގީގު ފުރިހަމަ ކުރުމުގެ މަސައްކަތް ކޮމިޝަނުން މިހާރު ކުރަމުންދާ ކަމަށާއި، މަސައްކަތް ނިމުނުހާ އަވަހަކަށް ދައުވާކުރަން އަލުން ފޮނުވާނެ ކަމަށެވެ.\nމި މައްސަލަތަކުގައި ޝާމިލްވާ ކަމަށް ތުހުމަތުކުރެވޭ ދެމީހުންގެ އިތުރަށް، ތަހުގީގަށް ދޮގު މައުލޫމާތު ދިން ކަމުގެ ތުހުމަތުގައި ކުރީގެ އިސްލާމިކް މިނިސްޓަރ ޑރ އަލީ ޝަހީމް އަލީ ސައީދުގެ މައްޗަށް ދައުވާ ކުރުމަށްވެސް ކޮމިޝަނުން ވަނީ ފޮނުވާފައެވެ. އެހެންނަމަވެސް އެ މައްސަލަވެސް ޕީޖީން ވަނީ އަނބުރާ ފޮނުވާފައެވެ.\nއަހްމަދު ރިލްވާން މަރު ކޮމިޝަން ޑރ. އަފްރާޝީމް ރާއްޖެ ސިޔާސީ


SunOnline: Hong Kong ge amanaa behey gaanoonuge dhashun bayaku hayyaru koffi\nހޮންކޮންގްގެ އަމަނާ ބެހޭ ގާނޫނުގެ ދަށުން ބަޔަކު ހައްޔަރު ކޮށްފި\nރުގިއްޔާ މުހައްމަދު މޫސާ 01 Jul 2020, 16:48\nހޮންކޮންގްގެ އަމަނާ ބެހޭ ގާނޫނެއް ޗައިނާއިން ފާސް ކުރި ފަހުން އެ ސަރަހައްދުގައި މިއަދު ވަނީ މުޒާހަރާތަކެއް ބާއްވާފަ -- ފޮޓޯ: އީޕީއޭ\nހޮންކޮން (ޖުލައި 1): ޗައިނާއިން އިއްޔެ ފާސް ކުރި ހޮންކޮންގްގެ އަމަނާ ބެހޭ އާ ގާނޫނުގެ ދަށުން މިއަދު ފުރަތަމަ ފަހަރަށް ބަޔަކު ހައްޔަރުކޮށްފި އެވެ.\nހޮންކޮންގްގައި އިއްޔެ އެ ގާނޫނަށް އަމަލު ކުރަން ފަށާފައި ވަނީ އެ ސަރަހައްދުގައި 1841 އިން 1997އަށް އޮތް އިނގިރޭސިންގެ ވެރިކަން ނިމުމަކަށް އައިތާ 23 އަހަރު ފުރޭ ދުވަހާ ދިމާކޮށެވެ. މި ދުވަސް ފާހަގަ ކުރުމަށް ހޮންކޮންގްގައި ކޮންމެ އަހަރަކުވެސް އެއްވުންތައް ބާއްވާ ނަމަވެސް މި އަހަރު ކޮވިޑް-19އާ ގުޅިގެން އެފަދަ އެއްވުމެއް ބޭއްވުން ވަނީ މަނާކޮށްފަ އެވެ.\nނަމަވެސް މިއަދު ގިނަ އަދަދެއްގެ މީހުން ވަނީ ހޮންކޮންގްގެ ސިޓީ ސެންޓަރަށް އެއްވެ މުޒާހަރާކޮށްފަ އެވެ. އަދި ބައެއް މީހުން ވަނީ އަމަނާ ބެހޭ ގާނޫނާ ބެހޭ ގޮތުން ނުރުހުން ފާޅުކޮށް، އެ ސަރަހައްދުގެ މިނިވަން ކަމަށް ގޮވާލާފަ އެވެ. ހޮންކޮންގްގެ ފުލުހުން ވަނީ އެ މުޒާހަރާތައް ރޫޅާލުމަށް ޕޭޕާ ސްޕްރޭ ޖަހާ ވޯޓާ ކެނަން ބޭނުންކޮށްފަ އެވެ. އަދި މުޒާހަރާގައި ބައިވެރިވި 70 މީހަކު ހައްޔަރުކޮށްފައިވާ އިރު އޭގެ ތެރޭގައި އަމަނާ ބެހޭ ގާނޫނާ ހިލާފުވުމުގެ ތުހުމަތުގައި ހައްޔަރު ކުރި ދެ މީހަކު ހިމެނޭ ކަމަށް ހޮންކޮންގްގެ ފުލުހުން ބުންޏެވެ.\nއެ ހައްޔަރު ކުރި ދެ މީހުންނަކީ ހޮންކޮންގްގެ މިނިވަން ކަމަށް ގޮވާލާ ދިދަ އަކާއި ބޯޑެއް ހިފައިގެން ތިބި މީހުންނެވެ.\nހޮންކޮންގްގެ އަމަނާ ބެހޭ ގާނޫނުގައި ވަނީ ޗައިނާއިން ހޮންކޮންގް ވަކި ކުރުމާއި މައި ސަރުކާރުގެ ބާރު ކަނޑުވާލަން މަސައްކަތް ކުރުމާއި ބޭރުގެ ބާރުތަކާއެކު ސިއްރިއްޔާތުގައި މަސައްކަތް ކުރުމާއިި ޓެރަރިޒަމްގެ އަމަލުތައް މަނާކޮށްފަ އެވެ. އަދި އެ ގާނޫނާ ހިލާފުވާ މީހުން އިންތިހާބުތަކުގައި ވާދަކުރުން މަނާކޮށް، އުމުރަށް ޖަލަށް ލެވިދާނެ އެވެ.\nއިނގިރޭސިވިލާތުން ހޮންކޮންގް ޗައިނާއާ ހަވާލު ކުރީ 2047އާ ޖެހެންދެން އެ ސަރަހައްދުގައި 'އެއް ގައުމެއް، ދެ ނިޒާމެއް'ގެ އުސޫލު ގެންގުޅުމަށް އެއްބަސްވުމެއްގައި ސޮއި ކުރުވުމަށް ފަހުގަ އެވެ. އެ އެއްބަސްވުމުގެ ދަށުން ޗައިނާގެ އެހެން ސަރަހަައްދުތަކަށް ނުލިބޭ މިނިވަންކަމެއް ހޮންކޮންގަށް ލިބެ އެވެ. އޭގެ ތެރޭގައި އެއްވެ އުޅުމުގެ މިނިވަން ކަމާއި އަމިއްލަ ޖުޑިޝަރީއެއް އޮތުން ހިމެނެ އެވެ.\nނަމަވެސް ޗައިނާއިން އަމަނާ ބެހޭ އާ ގާނޫނު ފާސްކޮށްފައި ވަނީ އެ އެއްބަސްވުމާ ހިލާފަށް ކަމަށް އިނގިރޭސިވިލާތާއި އެމެރިކާއިން ބުނެ އެވެ.


Innan ulhunu kujjaa mihaaru kobaa?\nމައްސަލަ ޖެހިފައިވާ ދެ ލޯބިވެރިން\n14 ޖެނުއަރީ 2021 - 15:13:03\nރައްޓެހިވެގެން އުޅޭ ލޯބިވެރިން ނިކަން ލޯބިން އުޅޭ މަންޒަރު ފެނެ އެވެ. ލޯބިން ގޮސް އެކަކު އަނެކަކަށް ނުކިޔާކަށް ނަމެއް ނޯވެ އެވެ. މިގޮތަށް އުޅޭއިރު އެކަކު އަނެކަކާ ނޫނީ ކައިވެނި ނުކުރާނެ ކަމަށް ވައުދުވި އެތައް ބަޔަކު މިއަދު އެނޫން އެހެން ބަޔަކާއި ކައިވެނިކޮށްގެން އުފާވެރި ދިރިއުޅުމެއް އުޅޭ މަންޒަރު ވެސް އެބަ ފެނެ އެވެ.\nލޯތްބަކީ ވަރަށް ފޮނި އަދި އަސަރުގަދަ ޖަޒުބާތެކެވެ. މި ލޯބީގެ އަވައިގައި ޖެހި އެކަކު އަނެކަކަށްޓަކައި ބޮޑެތި ގުރުބާނީތަކެއް ވާ މަންޒަރު ފެނިގެންދެ އެވެ. އެހެންނަމަވެސް އަނެއް ބައި މީހުންނަކީ ލޯބީގެ ނަމުގައި އެތައް ދަޅެއް ދައްކާ ބައެކެވެ.\nރައްޓެހިވެގެން އުޅޭއިރު އެތައް ވައުދެއް ވިޔަސް ކަމަކާއި ޖެހޭވަރުކަމެއް ވުމުން މިބުނާ ލޯބިވެރިޔާ އަތުން ބީވެގެންދާ މަންޒަރަކީ ވެސް ފެންނަ މަންޒަރުތަކެވެ. ކުރިން ބުނި ގޮތަށް ގުރުބާނީ ވާނެ ކަމަށް ބުންޏަސް، އެއީ ހަމަ ދައްކާލާ ވާހަކަތަކަކަށް ވެސް ވެ އެވެ.\nލޯބިވެރިޔާގެ ހިތް ދަމައިގަތުމަށް މޮޅެތި އުކުޅުތައް ބޭނުންކުރިޔަސް ލިބުމުން ދެން މާ އެކަމާއި ނޫޅެދާނެ އެވެ. ނޫނީ ދޯކާ ދީ އެހެން މީހެއްގެ އަތުގައި ހިފައިގެން އުޅޭ މަންޒަރު ވެސް ހަމަ ފެނިދާނެ އެވެ.\nމިގޮތަށް އުޅޭއިރު ކައިވެނިކުރާނެ ކަމާއި އުފަލުގައި އަބަދުވެސް ބަހައްޓާނެކަމުގެ ވައުދުވެ ހަދަ އެވެ. މިކަމާއި ކުރިމަތިވި އެތައް ބަޔަކު ތީގެ ތެރޭގައި ވެސް ތިބޭނެކަން ޔަގީނެވެ. އެކަމަކު މިއަދު އެ ވައުދުވި ލޯބިވެރިޔާ ކައިރީގައި ނެތެވެ. އެހެން މީހަކު އަވައިގައި ޖެއްސުމުގެ މަަސައްކަތް ކުރަނީ ކަމަށް ވެސް ވެދާނެ އެވެ.\nއެކަމާއި މެދު މިއަދު ވިސްނާލުމުން ހިނި ވެސް އައިސްދާނެ އެވެ. އިންނާނެ ކަމަށް ވައުދުވި އެމީހުންނާއި ބައްދަލުނުވިނަމައޭ ވެސް ހިތަށް އަރާނެ އެވެ. އެކަމަކު ކޮންމެ ކަމެއްވެސް ވާނީ ރަނގަޅަށޭ ބުނާ އުސޫލުން އެއީ ވެސް ހަމަ އިބުރަތެއް ކަމަށް ބަލައިގެން، އެފަދަ މީހުންގެ ވާހަކަތަކަށް މީހާ ނުލެނބުން ވަރަށް މުހިއްމެވެ.\nކޮންމެ ގުޅުމެއްގެ ތެރޭގައި އުޅޭއިރު ވެސް ތިމާއަށް އިހުތިރާމުކުރާ މީހަކާއެކު އުޅުމަކީ މުހިއްމު ކަމެކެވެ. އަދި ތިމާއެކޭ އެއްގޮތަށް ތިމާގެ އާއިލާއާ އެހެން މީހުންނަށް ވެސް އިހުތިރާމުކޮށް، ވަގުތުދޭ މީހަކު ހޯދުން ބުއްދިވެރި އެވެ.


Coutinho Ge Goal Aai Ekee Barca Final Ah - Vaguthu\nކުޓީނިއޯގެ ގޯލަކާ އެކު ބާސާ ފައިނަލަށް\nފިލިޕް ކުޓީނިއޯގެ ގޯލަކާ އެކު ސްޕެނިޝް ކަޕްގެ ސެމީފައިނަލްގެ ދެވަނަ ލެގުގައި 0-2 އިން ވެލެންސިޔާ ބަލިކުރުމަށްފަހު މުބާރާތުގެ ފައިނަލަށް ބާސެލޯނާ ދަތުރުކޮށްފިއެވެ.\nމި ދެ ޓީމު ބައްދަލުކުރި ފުރަތަމަ ލެގުގެ މެޗު 0-1 އިން ކާމިޔާބުކުރީ ބާސާ އިން ކަމަށްވާއިރު އެޓީމު މުބާރާތުގެ ފައިނަލަށް ދަތުރުކުރީ 0-3 ގެ އެގްރިގޭޓް ނަތީޖާ އިންނެވެ.\nވެލެންސިޔާގެ ދަނޑުގައި ރޭ ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައި ނުވާއިރު މި ހާފުގައި ގޯލެއް ކާމިޔާބުކުރަން އެންމެ ރަނގަޅު ފުރުސަތެއް ލިބުނީ ވެލެންސިޔާ އަށެވެ. ނަމަވެސް ބާސާގެ ޕެނަލްޓީއޭރިއާ ތެރޭ ހުރެ ވެލެންސިޔާގެ ރޮޑްރިގޯ ބޮލުން ފޮނުވާލި ހަމަލާ އަމާޒުވީ ގޯލުގެ ދަނޑިއަށެވެ.\nފުރަތަމަ ހާފްގައި ގޯލެއް ފެނިގެން ގޮސްފައިނުވި ނަމަވެސް ދެވަނަ ހާފްގެ ކުރީކޮޅު ބާސާ އިން ވަނީ ލީޑު ނަގާފައެވެ. ސުއަރޭޒް ނަގައިދިން ހުރަހަކުން މި ގޯލު ކާމިޔާބުކޮށްދިނީ ދެވަނަ ހާފްގައި ކުޅެން އެރި ކުޓީނިއޯއެވެ. މިއީ މިދިޔަ ޖެނުއަރީ މަހު ބާސާ އަށް ބަދަލުވި ކުޓީނިއޯ އެޓީމަށް ކާމިޔާބުކޮށްދިން ފުރަތަމަ ގޯލެވެ.\nނަތީޖާ އެއްވަރުކުރަން ވެލެންސިޔާ އިން ވަރަށް ބޮޑަށް މަސައްކަތް ކުރިއިރު މެޗުގެ 73 ވަނަ މިނެޓްގައި އެޓީމަށް ވަނީ މުޅިން ހުސް ފުރުސަތެއް ލިބިގެން ގޮސްފައެވެ. ނަމަވެސް ބާސާގެ ގޯލު ކުރިމަތީ ހުރެ ހޯޒޭ ލުއިސް ގަޔާ ފޮނުވާލި ހަމަލާ ރޭގެ މެޗުގައި ބާސާގެ ގޯލު ބެލެހެއްޓި ސިލިސެން ވަނީ ދިފާއުކޮށްފައެވެ.\nއެ ފުރުސަތުގެ ބޭނުން ވެލެންސިޔާ އަށް ނުހިފުނުއިރު ސުއަރޭޒް ދިން ޕާހަކުން މެޗުގެ 82 ވަނަ މިނެޓްގައި އިވާން ރަކިޓިޗް ވަނީ ބާސާގެ ދެވަނަ ގޯލު ކާމިޔާބުކޮށްދީ ފައިނަލްގެ ޖާގަ އެޓީމަށް ކަށަވަރުކޮށްދީފައެވެ.\nމިއީ މި މުބާރާތުގެ ފައިނަލަށް ބާސާ ޖެހިޖެހިގެން ދަތުރުކުރި ފަސްވަނަ ފަހަރު ކަމަށްވާއިރު ފާއިތުވި ތިން އަހަރު ވެސް މި މުބާރާތް ކާމިޔާބުކޮށްފައިވަނީ ބާސާ އިންނެވެ. މުބާރާތުގެ ފައިނަލްގައި ބާސާ ބައްދަލުކުރާނީ ސެވިއްޔާއާއެވެ. ފައިނަލް މެޗު އޮންނާނީ މިއަހަރުގެ އޭޕްރީލް މަހުގެ 21 ވަނަ ދުވަހުއެވެ.


ކަރަންޓުގެ މައްސަލަ ހައްލުކުރުމަށް ދެކުނު5ރަށަކަށް ޖަނަރޭޓަރު...\nކަރަންޓުގެ މައްސަލަ ހައްލުކުރުމަށް ދެކުނު5ރަށަކަށް ޖަނަރޭޓަރު ސެޓުތައް ފޮނުވައިފި\nއައު ޖަނަރޭޓަރ ސެޓްތައް ފޮނުވާފައިވަނީ ލ. ފޮނަދޫ އަށާއި، ތ. ގުރައިދޫގެ އިތުރުން ގދ. ތިނަދޫ، ގއ. ވިލިނގިލި އަދި ލ. ގަމަށް\n13 އޯގަސްޓް 2019 | އަންގާރަ 19:12\n5 ރަށަކަށް ޖަނަރޭޓަރު ސެޓުތައް ފޮނުވުމަށް ދޯންޏަށް ލޯޑްކޮށްފައި\nރަށްރަށް ދިމާވާ ކަރަންޓުގެ މައްސަލަތައް ހައްލުކުރުމަށް ދެކުނުގެ5ރަށަކަށް ފެނަކައިން ޖަނަރޭޓަރ ސެޓްތައް ފޮނުވައިފި އެވެ.\nފެނަކައިން އައު ޖަނަރޭޓަރ ސެޓްތައް ފޮނުވާފައިވަނީ ލ. ފޮނަދޫ އަށާއި، ތ. ގުރައިދޫގެ އިތުރުން ގދ. ތިނަދޫ، ގއ. ވިލިނގިލި އަދި ލ. ގަމަށެވެ.\nއޭގެތެރެއިން ލ. ފޮނަދޫއަށް ފޮނުވާފައިވަނީ 1 މެގަވޯޓްގެ ޖަނަރޭޓަރ ސެޓެކެވެ. ތ. ގުރައިދޫއަށް 800 ކިލޯވޯޓްގެ ޖަނަރޭޓަރ ސެޓެއް ފޮނުވިއިރު، ގދ. ތިނަދޫއަށާއި، ގއ. ވިލިނގިލިއަށް ދިމާވެފައިވާ ކަރަންޓުގެ މައްސަލަތައް ހައްލުކުރުމަށް ފޮނުވާފައިވަނީ 1 މެގަވޯޓްގެ ޖަނަރޭޓަރ ސެޓެކެވެ. އަދި ލ. ގަމު ތުޑީ އަވަށަށް ދިމާވެފައިވާ ކަރަންޓުގެ މައްސަލަތައް ހައްލުކުރުމަށް އެ ރަށަށް ފޮނުވާފައިވަނީ 800 ކިލޯވޯޓްގެ ޖަނަރޭޓަރ ސެޓެކެވެ.\nފެނަކައިން ބުނީ އެ ރަށްރަށް އައު ޖަނަރޭޓަރ ސެޓްތައް ފޮނުވީ މިހާރު ދިމާވަމުން އަންނަ ކަރަންޓުގެ މައްސަލަތަކަށް ދާއިމީ ހައްލެއް ހޯދައިދީ، ކަރަންޓުގެ ފެންވަރު ރަނގަޅުކުރުމުގެ ގޮތުންކަމަށެވެ. އަދި އެ ކޯޕަރޭޝަންގެ އަމާޒަކީ ޕްލޭންކުރެވިގެން ރަށްރަށުގެ ކަރަންޓުގެ މައްސަލަތަކަށް ހައްލެއް ހޯދައިދިނުމަކަށް އެ ކުންފުނިން ބުންޏެވެ.\nރައީސް އިބްރާހިމް މުހައްމަދު ސޯލިހްގެ ވެރިކަމާއެކު ފެނަކައިގެ އައު މެނޭޖްމަންޓުން އަންނަނީ ރަށްރަށަށް ދިމާވާ ކަރަންޓުގެ މައްސަލައަށް އަވަސް ހައްލުތަކެއް ހޯދައިދެމުންނެވެ. އެގޮތުން ނިމުނު ހަފްތާގެ ތެރޭގައި ލ. ދަނބިދޫގެ2ޖަނެރޭޓަރ ސެޓެއްގައި ރޯވެ، އެ ރަށުން އެއްކޮށް ކަރަންޓު ކެނޑުމާއެކު އެ ކުންފުނިން ވަނީ ފަތިސްވުމުގެ ކުރިން ރަށަށް ކަރަންޓުގެ ހިދުމަތް އަލުން ފޯރުކޮށްދީފަ އެވެ.


fuvahmulahkugai hospitaleh alhaidheyne bayaku hoadhanee\nފުވައްމުލަކު މަތިން ނަގާފައިވާ ފޮޓޯއެއް -- ފޮޓޯ: ފުވައްމުލަށް ފޭސްބުކް ޕޭޖް\nފުވައްމުލަކުގައި ހޮސްޕިޓަލެއް އަޅައިދޭނެ ބަޔަކު ހޯދަން، ފިނޭންސް މިނިސްޓްރީން އިއުލާނު ކޮށްފި އެވެ.\nފިނޭންސް މިނިސްޓްރީން ކޮށްފައިވާ އިއުލާނެއްގައި ބުނި ގޮތުގައި ކޮންޓްރެކްޓަރ ފައިނޭންސްގެ ދަށުން ޏ. ފުވައްމުލައް ހޮސްޕިޓަލުގެ އައު އިމާރާތް ޑިޒައިންކޮށް އިމާރާތް ކުރުމުގެ މަސައްކަތް ކޮށްދޭނެ ބަޔަކު ހޯދަން ބޭނުންވާ ކަމަށެވެ.\nކޮންޓްރެކްޓާ ފައިނޭންސްގެ ދަށުން ފުވައްމުލައް ހޮސްޕިޓަލުގެ އައު އިމާރާތް ޑިޒައިން ކޮށް އިމާރާތް ކުރުމުގެ މަސައްކަތް ކޮށްދޭން ބޭނުންވާ ފަރާތުން ބިޑް ސެކިއުރިޓީގެ ގޮތުގައި 1.4 މިލިއަން ރުފިޔާ ބަހައްޓަން ޖެހޭނެ ކަމަށެވެ.\nމި ހޮސްޕިޓަލުގެ އިތުރުން ރ. އަލިފުށި ސިއްހީ މަރުކަޒު އަޕްގްރޭޑް ކުރުމުގެ މަސައްކަތް ކޮށްދޭނެ ބަޔަކު ހޯދަން ވެސް އިއުލާނުކޮށްފައިވެ އެވެ. މި މަސައްކަތް ކޮށްދޭން ބޭނުންވާ ފަރާތުން ބިޑް ސެކިއުރިޓީގެ ގޮތުގައި 400,000ރ. ބަހައްޓަން ޖެހެ އެވެ.\nއަންނަ އަހަރަށް ލަފާކޮށް ސަރުކާރުން ހުށަހަޅާފައިވާ ބަޖެޓުގައި ސިއްހީ ދާއިރާ ކުރިއަށް ގެންދަން ހިމަނާފައިވާ މަޝްރޫއުތަކަށް 8.3 ބިލިއަން ރުފިޔާގެ ބަޖެޓެއް ކަނޑައަޅާފައިވެ އެވެ.\nރައީސް އިބްރާހިމް މުހައްމަދު ސޯލިހު ދައުލަތުގެ ބަޖެޓް ފުވައްމުލައް


Hiydhathi nimmumakaaeku Qasim siyaasee maidhaanaa dhurah!\nހިތްދަތި ނިންމުމަކާއެކު ގާސިމް ސިޔާސީ މައިދާނާ ދުރަށް!\nޖޭޕީގެ ލީޑަރު އަދި މާމިގިލީ ދާއިރާގެ މެންބަރު، ރާއްޖޭގެ އެންމެ ބޮޑު މަހުޖަނު ގާސިމް އިބްރާހިމްގެ ސިޔާސީ ހަޔާތް ގާތްގަނޑަކަށް މިހާރު ވެސް "ކަފުން" ވެއްޖެ އެވެ. ގާސިމަށް މި ދުނިޔޭގައި ނުލިބޭ އުފަލެއް ނެތެވެ. އޭނާ އަކީ ދުނިޔޭގެ ކޮންމެ އުފަލަކަށް ވެސް އަތްފޯރާފަށުގައި ހުރި ނުފޫޒުގަދަ ސިޔާސީ ލީޑަރެކެވެ. އެހެން ނަމަވެސް އޭނާގެ ބާރު ކަމުގައި ބެލެވޭ، ވިލާ ކުންފުންޏަށް އަޅާނުލެވި ދަރަނިތައް ބޮޑުވެ އެންމެ ފަހުން އޭނާގެ ސިޔާސީ ކެރިއަރު މިވަނީ އެކަންތައްގަނޑުގެ ތެރޭގައި ފިތިފަ އެވެ. ހަމައެކަނި ނުލިބި އޮތް އުފާ، ވެރިކަން ހޯދަން ކުރި މަސައްކަތް ވެސް އެންމެ ފަހުން މި ވަނީ ބިލާހަކަށްވެފަ އެވެ.\nވެރިކަން ކުރެވޭ އުމުރު، 30-65 އަށް ފެއްތުމަށް ގާނޫނު އަސާސީއަށް ހުށަހެޅި އިސްލާހަށް ވެސް އޭނާ މި ވަނީ ތާއީދު ކުރަން ނިންމަވައިފަ އެވެ. މި އިސްލާހު ފާސްވެއްޖެ ނަމަ، ދެން އޮންނަ ރިޔާސީ ރޭހުގެ ފުރުސަތު ގާސިމަށް ގެއްލިވަޑައިގަތީ އެވެ. އެއީ އޭނާއަށް އަންނަ އަހަރު 65 އަހަރު ފުރޭތީ އެވެ. އެެހެން ވީމާ ގާސިމް މި ނިންމެވުން ނިންމެވީ ކީއްވެ ހެއްޔެވެ؟\nގާސިމް މިއަދު ވިދާޅުވި ގޮތުގައި އޭނާ ބޭނުންފުޅު ވަނީ މިހާރު އަމިއްލަ އެހެން ކަންކަމަށް ވަގުތު ހުސްކުރައްވާށެވެ. ހާއްސަކޮށް އޭނާ މީގެ ކުރިން ކުރެއްވި ގޮތަށް އިންސާނީ ހިދުމަތަށް ވަގުތު ހުސްކުރެއްވުމެވެ. އޭނާ ވިދާޅުވި ގޮތުގައި ސިޔާސީ ދާއިރާގައި އޭނާ ކުރެއްވި މަސައްކަތްޕުޅުތަކުން ލިިބުނުކުރިއެރުމެއް އަދި ފައިދާއެއް ނެތެވެ. ހަމައެކަނި ލިބިވަޑައިގަތީ ނިކަމެތިކަމެވެ. އެ ތަޖުރިބާއަށް ބައްލަވައި ދެން އޮންނަ މަޖިލީހުގެ އިންތިހާބެއްގައި ވެސް އޭނާ ބައިވެރިވެ ވަޑައެއް ނުގަންނަވާނެ އެވެ.\n"އެހެން ވީމާ އަޅުގަނޑު ދެން މި ނިންމީ ސިޔާސީ މައިދާނާ އެކީ ދުރަށް ދާން. ދެން އަޅުގަނޑު ފެންނާނީ އަމިއްލަ އެކި މަސައްކަތްތަކުންނާއި ވިޔަފާރިން. ޖުމްހޫރީ ޕާޓީގެ ލީޑަޝިޕް ވެސް އަޅުގަނޑު އެހެން ފަރާތަކާ ހަވާލު ކުރާނަން،" ގާސިމް މިއަދު "ހަވީރަ" ށް ދެއްވި އިންޓވިއުއެއްގައި ވިދާޅުވި އެވެ.\nވެރިކަމުގެ އުންމީދުގައި ހުންނެވި ގާސިމްގެ ސިޔާސީ ހަޔާތް އޭނާ މި ނިންމާލެއްވީ ކަމަށް ވާހަކަތަކުން މި އޮތީ މިހާރު ހާމަވެފަ އެވެ. ސިޔާސީ މައިދާނާއި ވިޔަފާރީގެ ތެރެއިން ގާސިމް މިނެންގެވީ އޭނާގެ ވިޔަފާރި އެވެ. އެއީ މިހާރު އޭނާގެ ވިޔަފާރިއަށް އޮތް ގޮންޖެހުމުން ސަލާމަތް ވެވޭނެ ގޮތްކަމަށް ގާސިމް ގަބޫލު ކުރައްވަނީ އެވެ.\nމިވަގުތު ވެސް އޭނާ ހުންނެވީ، ތައިލެންޑްގަ އެވެ. ސަބަބަކަށް ވެފައި އޮތީ މި ސަރުކާރާ ދެކޮޅަށް އޭނާ ކުރެއްވި މަސައްކަތްތަކުން ކުރިމަތިވި ފިއްތުންތަކުން ސަލާމަތްވުމެވެ. އެ ހުރިހާ ކަމެއްގެ ތެރެއިން ސަލާމަތްވެ އޭނާއަށް ރާއްޖެ އާދެވެން އޮތީ ވެސް ދޫތަކެއް ދީގެންނެވެ. އެގޮތަށް އެންމެ ރަނގަޅު ކަމަކަށް ފެނުނީ ސިޔާސީ މައިދާނުން ދުރުވުން ކަމަށް ގާސިމް އެ ވަނީ ނިންމަވައިފަ އެވެ. ގާސިމް އަކީ ރާއްޖޭގެ ސިޔާސީ މައިދާނުގައި ގޭމް ޗޭންޖާއަކަށް ވިޔަސް އޭނާގެ މި ނިންމެވުންތަކުން ދެން އެކަން ބަދަލުވާނެ އެވެ.\nގާސިމް ވިދާޅުވީ ދެން މާ ގިނަ ދުވަހެއް ނުވެ ރާއްޖެ ވަޑައިގެން، ކުރައްވާނެ މަސައްކަތަކީ ޖޭޕީގެ ލީޑަރުކަން ދޫކޮށްލައްވައި އެހެން ބަޔަކާ ލީޑަޝިޕް ހަވާލު ކުރެއްވުމެެވެ. މި ހުރިހާ ނިންމެވުންތަކުން އިނގެނީ، މިހާރު ކުޅިބައި އެތުރޭ ގޮތުން ގާސިމް އަށް ސިޔާސީ މައިދާނުން ލިބޭނެ ޖާގައެއް ނެތް ކަމެވެ. އޭނާގެ ތަރި ސިޔާސީ މައިދާނުގައި އޮއްސި، ސިޔާސީ ނުފޫޒުގެ ބާރު އެކީހެން އެ ވަނީ މިހާރު ގޮސްފަ އެވެ.\nގާސިމް އަކީ މިއީ ހިތްދަތި ނިންމެވުމަކަށް ވާނެ އެވެ. އެކަމަކު އޭނާ ވިދާޅުވަނީ ނިންމުން ހިތްދަތި ނަމަވެސް އޭނާ ބޭނުންވަނީ އެންމެންނަށް ފައިދާ ހުރި ގޮތަކަށް މަސައްކަތް ކުރައްވަންށެވެ. އެއީ ގައުމުގެ ހަމަޖެހުމަށް ވެސް މިވަގުތަށް އެންމެ ރަނގަޅު ގޮތެވެ. އެކަމަކު ސުވާލަކީ ގާސިމްގެ މި ނިންމެވުން ބަދަލު ކުރައްވާނެ ހެއްޔެވެ؟\nތާރީހަށް ބަލާއިރު، އެންމެ ފަހުގެ ރިޔާސީ އިންތިހާބުން ނާކާމިޔާބުވުުމުން ގާސިމް ވިދާޅުވީ އެކަކަށް ވެސް ތާއީދު ނުކޮށް ދެން އިހަށް ގޭގައި މަޑުކޮށްލައްވާނީ ކަމަށެވެ. އެކަމަކު އޭނާގެ އެހީއެއް ނެތި ރިޔާސީ އިންތިހާބުގެ ދެވަނަ ބުރެއް ކާމިޔާބުވާން ނެތުމުން، އޭރުގެ ސިޔާސީ ވެރިންގެ އާދޭހަށް ގާސިމް ކުރިމަތިލެއްވީ ހިތްތިރިކަމާ އެކު އެވެ. އެންމެ ފަހުން ގާސިމް ނުކުންނެވީ، އަނެއްކާ ވެސް ސިޔާސީ މައިދާނަށެވެ. ކޮންމެ ގޮތެއް ވިޔަސް މުޅި ސިޔާސީ މައިދާނުން ގާސިމްގެ ނުފޫޒު އެކީ ފިލުވާލުން އެއީ އެހާ ފަސޭހަކަމަކަށް ނުވާނެ އެވެ. މިހާރު ވެސް އުފެދޭ ސުވާލަކީ މިއަދު އެ ވިދާޅުވި ބަސްފުޅުގައި އަދިވެސް ދެމި ހުންނަވާނެ ހެއްޔެވެ؟\nއެތައް ބަޔަކަށް އެހީގެ އަތެއް ދިއްކޮށްލި މަހުޖަނެއްގެ ގޮތުގައި، އިންސާނީ ހިދުމަތުގައި އޭނާ ހުރުމަކީ އެތައް ބަޔަކަށް ލިބޭނެ އުފަލެއްގެ ގޮތުގައި ވާނެ އެވެ.


Hiya flat sarahahdhu saafu koffi\nހިޔާ ފްލެޓްތައް ހުންނަ ސަރަހައްދުގައި ކުނި ފުންޏެއް: މިހާރު އެޗްޑީސީއިން ވަނީ ސާފުކޮށްފައި\nހުޅުމާލޭގެ ދެވަނަ ފިޔަވަހީގައި ހިޔާ ފްލެޓްތައް އަޅާފައި ހުންނަ ސަރަހައްދަށް އަޅާފައިވާ ކުނިތައް ނަގައި އެ ސަރަހައްދު ސާފުކޮށްފައިވާ ކަމަށް އެޗްޑީސީއިން ބުނެފި އެވެ.\nހިޔާ ފްލެޓްތައް ހުރި ސަރަހައްދުގެ ކުނިތައް ނަގައި އެތަން ސާފު ކުރީ ހަފުތާއެއްގެ މަސައްކަތުން ކަމަށް ވެސް އެޗްޑީސީއިން ވަނީ ބުނެފަ އެވެ. އެ ކޯޕަރޭޝަނުން އިތުރަށް ބުނެފައި ދެން މަދުވެގެން ދުވާލަކު އެއް ފަހަރު އެ ސަރަހައްދު ސާފުކުރާނެ ކަމަށެވެ.\nހިޔާ ފްލެޓްތަކުގައި 200 އަށްވުރެ ގިނަ އާއިލާ މިހާރު ދިރި އުޅޭ އިރު އަދިވެސް ކުނީގެ މައްސަލައަށް ހައްލެއް ލިބިފައެއް ނުވެ އެވެ. ކުނި ޖަމާކޮށްފައި ހުންނަތާ ގިނަ ދުވަސްވެގެން ކުނި ކޮތަޅުތައް މުޅިތަނަށް ފަޅައިގެން ގޮސް އެތަން ވަރަށް ބޮޑަށް ހަޑިވެފައިވާ މަންޒަރު ދައްކުވައިދޭ ފޮޓޯތަކެއް ވެސް ދާދިފަހުން އާންމުވި އެވެ.\nއޭގެ ފަހުން އެޗްޑީސީން ވަނީ ޑަސްޓްބިކް ބަހައްޓާފަ އެވެ. ނަމަވެސް އެ ސަރަހައްދަށް ޖަމާވެފައިވާ ކުނި ފުންޏަށް ހައްލެއް ލިބިފައެއް ނުވެ އެވެ.\nވެމްކޯއިން ހިދުމަތް ފަށަންދެން ކުނީގެ ކަންކަން ބަލަހައްޓާނެ ކަމަށް އެޗްޑީސީއިން ކުރިން ވަނީ ބުނެފަ އެވެ. އެ ކޯޕަރޭޝަނުގެ މެނޭޖިން ޑިރެކްޓަރު ސުހައިލް އަހުމަދު ކުރިން ވިދާޅުވެފައިވަނީ ހިޔާ ޓަވަރުތައް ހެދި އިރު ސާވިސް ލިފްޓެއް ގާއިމްކޮށްފައި ނެތް ކަމަށެވެ. ސާވިސް ލިފްޓެއް ނެތި ކުނި ނެގުމަކީ ކުރެވޭވަރުގެ ކަމެއް ނޫން ކަމަށެވެ.\nއެހެންކަމުން ވެމްކޯއިން ކުނި ނަގަނީ އެންމެ ތިރިން ނަމަވެސް އެ މަސައްކަތް ފެށޭވަރު ވާނީ އަންނަ ނޮވެމްބަރު މަހުން ފެށިގެންނެވެ.\nހުޅުމާލެ އެޗްޑީސީ ވެމްކޯ + ހިޔާ މަޝްރޫއު ހިޔާ މަޝްރޫއު


BREAKING NEWS: Valhin Hamalaa Dhinumah Fahu Meehaku Kandah Ehlaalaifi - Vaguthu\nވަޅިން ހަމަލާ ދިނުމަށްފަހު މީހަކު ކަނޑަށް އެއްލާލައިފި\n1 މަސް ކުރިން ( ނޮވެމްބަރު 22, 2019 )\nމާރާމާރީގައި ޒަހަމްވި މީހާ\nދޯންޏެއްގައި ހިނގި މާރާމާރިއެއްގައި ވަޅިން ހަމަލާ ދިނުމަށް ފަހު މީހަކު ކަނޑަށް އެއްލާލައިފިއެވެ.\nވަޅިން ހަމަލާ ދިނުމަށް ފަހު އޭނާ ކަނޑަށް އެއްލާލުމުން ފަތާފައި އއ.މާޅޮހަށް އެރުމުން އެރަށުގެ ސިއްހީ މަރުކަޒުގައި އޭނާ އަށް ވަނީ ފަރުވާ ދީފައެވެ. އަދި އިތުރު ފަރުވާ އަށް ދެންމެ އޭނާ ވަނީ މާލެ ގެނެސްފައެވެ.\nއޭނާގެ ހާލު ސީރިއަސް ކަމަށް މައުލޫމާތު ލިބެއެވެ.\nފުލުހުން ވިދާޅުވީ އޭނާ ޒަހަމްވެފައިވަނީ ލަނޑާނަގަން އުޅުނު ދޯންޏެއްގައި ހިންގި މާރާމާރީއެއްގައި ކަމަށެވެ. އޭނާގެ ގައިގާ ވަޅި އެޅުމަށްފަހު ކަނޑަށް އެއްލާލާފައިވާކަމަށް މިހާތަނަށް ފުލުހުންނަށް މައުލޫމާތު ލިބިފައިވާކަމަށް ފުލުހުން ވެސް ވިދާޅުވިއެވެ.\nމިމައްސަލައިގެ ރިޕޯޓް ފުލުހުންނަށް ކޮށްފައި ވަނީ ރޭ މެންދަމު 03:06 ގައެވެ.\nމިމައްސަލައިގައި ބައެއް ފަރާތްތަކާއި ސުވާލު ކުރަމުންދާ ކަމަށް ފުލުހުން ވިދާޅުވިއެވެ.\nނަމަވެސް މައްސަލަ އާއި ގުޅޭ އިތުރު ތަފްސީލެއް ފުލުހުން ނުދެއްވައެވެ.\nމާލޭގައި 14 މީހުންގެ ގްރޫޕަކުން މީހަކަށް އަނިޔާކޮށްފި\nމާލޭގައި މީހެއް ގަޔަށް ވަޅި ޖަހައިފި\nނޮވެމްބަރު 22, 2019 10:19\nﷲ އަޅަމެން މުސްލިމުންނަށް ތެދުމަގު ދައްކަވާށި...އާމީން\nނޮވެމްބަރު 22, 2019 10:29\nމިއީ ޓެރަރިސްޓް އަމަލެކެވެ. ނޫސްތަކުގަ ޓެރަރިސްޓް އަމަލެކޭ ނުލިޔާ ސަބަބު އެނގެން ބޭނުމެވެ.\nނޮވެމްބަރު 22, 2019 10:31\nމާރާމާރީ އެއްގޮތަކަށްވެސް ނެތޭ އިހަށްދުވަހުބުނި އަޑުއެހިން!\nނޮވެމްބަރު 22, 2019 10:32\nޔާﷲ! އަޅަމެންގެ ޤަ އުމުގަ އި އެކަކު އަނުކަކުގެ މަ އްޗަށް ރަޙުމް އުފަ އްދަވާ އަޅަމެންގެ ދީން ޙިމާޔަތްކޮށް ދެ އްވާނދޭވެ!\nނޮވެމްބަރު 22, 2019 10:33\nރާއްޖޭގައި ޒުވާބު ކުރުމާ މާރާމާރީހިނގަނީ ކީ މިޒަމާނަކު އެކަންޏެއްނޫން، ގަޔަށް އަތްލާ ޒުވާބު ކުރަމުންގޮސް އައުރަ ކަޝްފް ކުރުމަކީ ހިނގާފައިވާ ކަންތަށް...މާ އާކަމަކަށްވެގެން ނޫހުގަ ޖަހާ ޕަބްލިކަށް އަނގާކަށް ނުޖެހޭ...މި ނޫހަކީ އެކިއުމުރު ފުރައިމީހުންނާއި ޚާއްސަކޮށް ސްކޫލް ކުދިން ކިޔާއެއްޗަކަށް ވީތީ ވީހާވެސް ޑީސެންޓް ކޮށް ޚަބަރު ހުރުން ވަރަށް މުހިންމު...\nނޮވެމްބަރު 22, 2019 15:01\nމިއުޅެނީ މީހެއްގެ އައުރަ ކަޝްފު ވެގެންތަ؟\nމިއުޅެނީ މީހަކަށް ސީރިއަސް އަނިޔާ ތަކެއް ލިބިގެނެއްނު!! ބުރާންތި!!\nނޮވެމްބަރު 22, 2019 10:57\nކޮން ރަށެއްގެ ކާކު ކަން ސާފުވާނެ ގޮތެއް ނެތްބާ؟؟\nނޮވެމްބަރު 22, 2019 11:36\nމަ ދަރުސާ ނިންމާފަ ނިކުންނަ ކު ދިންގެ ހިތުގަ ދީނީ ކަންކަން ހަރުލާފަ ވަނީ ވަރައް ކުޑަކޮއް ނަރަކައިގެ އަޒާބުގެ ވާހަކަ ދީނީ ދަރުސްދިނުމަކީ ކު ދިން ބިރުގަންނަ ކަމަކައް ހަ ދާފަ ވަނީ މަރު ހަނ ދާން ކޮއް ދިނުމަކީ މަރުވުން އަވަސް ކަމަކައް ހަ ދާފަވަނީ ވީމާ ކިހިނެއްތޯ މިކަން ހައްލުވާނީ ﷲ އެންގެވި މަގައް ހުކުމްކޮއްބަލަ ތިފަ ދަ ކަންކަން ހުއްޓުވޭނެ ސިނގިރޭޓު ފޮއްޓެއް 1000 ރުފިޔާއައް އަގުބޮޑު ކޮއްބަލަ ގައިމުވެސް މަ ދުވާނެ ބޯމީހުން\nނޮވެމްބަރު 22, 2019 13:39\nއަހަރުމެންގެ ސަރުކާރު އައިފަހުން ވަޅި ޖެހުން 0. ތީ ހުސް ދޮގު. ވަޅިއެއް ނުވެސް ގެންގުޅޭނެ.\nއިބޫ ޞާލިޙް ބުނި މިހާރު ކުށްތައް މަދުވެއްޖެއޭ! ދެން ތިކަން ވަނީ ކޮން އެއްޗަކަށް!\nނޮވެމްބަރު 22, 2019 15:16\nމިއިން މި އިނގޭގޮތުގައި މިހަމަލާ އަކީ ސީދާ މަރަން ކޮށްފައިވާ ދަށުދަރަޖައިގެ އަމަލެއް ކޮންމެހެން ބަލަން ޖެހޭކަމެއް ސީ ދާ ހަރުކަށި ކޮށް ބަލާތަހުގީގު ކުރަންޖެހޭކަމެއް..މިކަން ކުރެވޭނެބާ


5G in China bakeekollan 10 gaumegge ihthihaadheh | Mihaaru\nޓެކްނޮލޮޖީ / ޓެލެކޮމިއުނިކޭޝަން\n5ޖީ ވިޔަފާރިން ޗައިނާ ބާކީކޮށްލަން 10 ގައުމެއްގެ އިއްތިހާދުވަނީ\n02 ޖޫން 2020 - 09:11\nނެޓްވޯކިން ދާއިރާގައި ޗައިނާގެ ވާވޭ ޓެކްނޮލޮޖީޒް އަށް ވުރެ ބާރުގަދަ ކުންފުންޏެއް ނެތެވެ. ދުނިޔެ 5ޖީއާ އަރާ ހަމަކޮށްފައި ވާއިރު، ވާވޭ އުޅެނީ 5ޖީ ޓެކްނޮލޮޖީގައި، އެހެން ކުންފުނިތަކަށް ވުރެ ދޮޅު އަހަރު ކުރީގަ އެވެ. ވާވޭ މިހާރު އޮތް ހިސާބަށް އައުމަށް ވާދަވެރިން ނަގާނެ މުއްދަތެއް ވެސް ނޭނގެ އެވެ.\nގައުމުތަކުގައި 5ޖީ ނެޓްވޯކް އެޅުން ބިރު ބޮޑު ކަމަކަށް ވެއްޖެ އެވެ. ޕޮލިޓިކްސްއާ ހެދި އެވެ. އަނެއް ސަބަބަކީ މަސައްކަތްތަކުގެ ކުރީގައި ވާވޭ އޮތުމެވެ. ވާވޭ އަކީ ޗައިނާ ކުންފުންޏަކަށް ވުމެވެ.\nއެމެރިކާގައި 5ޖީ ނެޓްވޯކް އެޅުމުގައި ވާވޭ އަށް ޒައްރެއްގެ މިންވަރު ވެސް ނެތެވެ. ރައީސް ޓްރަމްޕް ހުންނެވީ ފޫގަޅުއްވާފަ އެވެ. އަދި މި ވަރުން ވެސް ޓްރަމް ހިތްހަމަޖެހިވަޑައި ނުގަންނަވަ އެވެ. އެމެރިކާ ދައްކާ ފިޔަވަޅު ނޫން ތަނެއްގައި ފިޔަވަޅު އަޅަން ދަތި ގައުމުތަކަށް ވެސް ގޮވާލައްވަނީ، ވާވޭއާ ދުރުހެލިވުމަށެވެ. ސަބަބެއް ކަމަށް ވިދާޅުވަނީ، ވާވޭ އަކީ ގައުމީ މަސްހަލަތަށް އޮތް ބޮޑު ނުރައްކަލެއް ކަމަށެވެ. ވާވޭ އަކީ ޗައިނާގައި ވެރިކަންކުރާ ކޮމިއުނިސްޓް ޕާޓީ އަށް ޖާސޫސްކޮށްދޭ ކުންފުންޏެއް ކަމަށެވެ. އެކަމުގެ އެއްވެސް ހެއްކެއް ދެއްކިފައެއް އަދި ނެތެވެ.\nއެމެރިކާ ބުނާ ގޮތުން ވާވޭ ޖާސޫސްކުރަނީ އެ ކުންފުނިން އުފައްދާ ނެޓްވޯކް އާލާތްތައް މެދުވެރިކޮށެވެ. އެ ބުނާ އާލާތްތަކުގެ ތެރޭގައި އިންޑަސްޓްރިއަލް އަދި ޑޮމެސްޓިކް ނެޓްވޯކިން ސްވިޗް، އޮޕްޓިކް/ ޔޫޓީޕީ ރައުޓާތައް އަދި ކޮމިއުނިކޭޝަން އެންޓަނާތައް ފަދަ ވާވޭ މަރުކާ ހިއްސާކުރާ ހާޑްވެއާ ހިމެނެ އެވެ.\nއެމެރިކާގެ މި ގޮވާލުމަށް އިނގިރޭސިވިލާތުން ކުރިން ދެކޮޅު ހެދި އެވެ. އަދި އިނގިރޭސިވިލާތުގައި 5ޖީ ނެޓްވޯކް އެޅުމުގައި ވާވޭ އަށް ބައިވެރިވެވޭނެ ކަމަށް ވެސް ބުންޏެވެ. އެއީ އެކަމަކު ނެޓްވޯކްގެ ބޭރު ފަށަލަ ގާއިމުކުރުމުގަ އެވެ. އެ މަސައްކަތްތަކުން ވެސް ވާވޭ އަށް ދޭނެ ކަމަށް ބުނީ 35 ޕަސެންޓެވެ.\nއިނގިރޭސިވިލާތުގެ މި ވިސްނުން، އެމެރިކާއާ ހެދި މިހާރު ވަނީ ބަދަލުކޮށްފަ އެވެ. ބުނަނީ ވާވޭ އަށް ފުކެއް ވެސް ދެން ނުދޭނެ ކަމަށެވެ. މި ބުނުމާ އެކު އެކީގައި، އިނގިރޭސިވިލާތުން ގޮވާލާ އެހެން ކަމެއް ވެސް އެބަ އޮތެވެ. ދުނިޔޭގައި 5ޖީ ނެޓްވޯކް އެޅުމަށް، ޗައިނާ އަށް ބަރޯސާކުރުން ދޫކޮށްލައި، "ޑިމޮކްރެޓިކް 10 ގައުމެއް" (ޑީ10) އެކުލަވާލުމެވެ.\nއިނގިރޭސިވިލާތުން ސުރުޚީއަޅާފައި އޮތް މި މައުލޫގައި، ޖީ7 ގައުމެއް ހިމެނެ އެވެ. އެއީ ޖަޕާން، ޖާމަން، އިޓަލީ، ޔޫއެސް، ޔޫކޭ، ކެނެޑާ، ފްރާންސް އެވެ. ޑީ10އެއް ހަމަކުރުމަށް ދެން ހިމަނާ ގައުމުތަކަކީ، ސައުތު ކޮރެއާ، އޮސްޓްރިއާ އަދި އިންޑިޔާ އެވެ.\nމި ބުނި ޑިމޮކްރެޓިކް 10 ގައުމުން އެދޭ ފެންވަރަށް 5ޖީ ތަރައްގީކުރުމަށްޓަކައި، ކަމުކިޔަން ހުރި ކުންފުނިތަކުގެ ތެރޭގައި ސްވިޑްންގެ އެރިކްޝަން އަދި ފިންލޭންޑްގެ ނޮކިޔާ ހިމެނެ އެވެ. މިއީ ވާވޭއާ އަޅާކިޔާ ނަމަ، 5ޖީ ރޭހުގައި، ގިންތި ދަށް ދެ ކުންފުޏެވެ. އަނެއްކޮޅުން، 5ޖީ ނެޓްވޯކްތައް އެކުލަވާލުމަށް ވާވޭ ހުށަހަޅާފައި ހުރި ވަރުގެ ލުއިފަސޭހަތަކެއް މިއިން އެއްވެސް ކުންފުންޏަކަށް ނަންގަނެވެން ވެސް ނެތެވެ. މާލީ ފަސޭހަތަކުގެ އިތުރުން 5ޖީ ނެޓްވޯކް އަޅަން ނަގާ މުއްދަތަށް ބެލި ނަމަވެސް އެވެ.\nދުނިޔޭގައި 5ޖީ ނެޓްވޯކް އަޅަން ކުރާ މަސައްކަތްތަކުގައި ވާދަވެރިކަން، ކުރީގައި ޗައިނާގެ ވާވޭ\nއެމެރިކާ ކުރީގައި އޮވެ 5ޖީ ވިޔަފާރި ހިސޯރުކުރުމަށް ވިސްނި ވިސްނުމުގައި، ނޮކިޔާ ކުންފުނި ގަނެވިދާނެތޯ ވެސް ވަނީ ބަލާފަ އެވެ. އެހެން ނަމަވެސް، މިއީ އެމެރިކާ ފަދަ ގައުމެއްގެ ސަރުކާރުން ކުރަން އެދެވޭ ކަމެއް ނޫން ކަމަށް އިސްވެރިން ދިން ޚިލާލާ އެކު މިކަން ވަނީ ހުއްޓާލާފަ އެވެ.\nއެމެރިކާގައި ގާއިމުކުރެވޭ 5ޖީ ނެޓްވޯކަކީ އެމެރިކާގެ ކުންފުނިތަކުން ކުރާ މަސައްކަތަކަށް ހަދަން އެ ގައުމުން ބޭނުންވެ އެވެ. ނޮކިޔާ އަދި އެރިކްޝަން ހިމެނުނު ނަމަވެސް، މި ދެ ކުންފުންޏަކީ ވެސް އެމެރިކާގެ ކޮންޓްރޯލް ދަށުގައި އޮތް ދެ ކުންފުންޏަށް ވާތީ ނުތަނަވަސް ކަމެއް ނެތެވެ. މި މަސައްކަތްތަކުގައި، އެމެރިކާ ސަރުކާރުން ބުނާ ގޮތުގައި، މައިކްރޮސޮފްޓް، އޭޓީއެންޓީ އަދި ޑެލް ވެސް ބައިވެރިވާނެ އެވެ.\nއިނގިރޭސިވިލާތުން މިހާރު އޮތީ، ޑިމޮކްރެޓިކް 10 ގައުމުން ކުރަން ހުރި މަސައްކަތައް އެމެރިކާއާ އެކު ކުރުމަށް ތައްޔާރަށެވެ. މި މަސައްކަތްތަކުގައި ބައިވެރިވެ އެހީތެރިވުމަށް އެމެރިކާ ސަރުކާރުން، ސިސްކޯ އަދި އޮރަކްލްގެ ކިބައިން ވެސް ވަނީ އެދިފަ އެވެ. އެހެން ނަމަވެސް، މި ދެކުންފުނިން ވެސް ވަނީ އިންކާރުކޮށްފަ އެވެ. އެއީ ބުރަ ބޮޑު އަދި ހޭދަ ބޮޑު މަސައްކަތްތަކެއް ކަމަށް ބުނެ އެވެ.\nޗައިނާ އަށް އިގްތިސޯދީ ގޮތުން ދަތިކުރަން އެމެރިކާއިން ކުރާ މަސައްކަތްތަކުގައި، އަމާޒަކަށް ވެ ވާވޭ ތާށިވެފައި ވާއިރު، އެމެރިކާ މިހާރު ބޭނުން ވަނީ މައިކްރޮޗިޕް ވިޔަފާރިން ވެސް ވާވޭ ބާކީކޮށްލާށެވެ. އެމެރިކާގެ މަދަދުލިބިގެން ހިންގާ ޗިޕް ކުންފުނިތަކަށް އެމެރިކާއިން އަންގާފައި ވަނީ، ވާވޭގެ އުފެއްދުންތަކަށް ބޭނުންވާ ޗިޕްތައް ސަޕްލައިނުކުރުމަށެވެ. މިއީ ވެސް ވާވޭއިން ބާރުގަދަ ހާޑްވެއާ އުފެއްދިއަ ނުދިނުމަށް އަޅާފައި ވާ ފިޔަވަޅެކެވެ.\nޗައިނާ އިގިރޭސިވިލާތް ޓެލެކޮމިއުނިކޭޝަން މޯބައިލް ނެޓްވޯކް ވާވޭ އެމެރިކާ\nއމެރިކާ އަދި އިންޑިއާ ވަނީ ޗައިނާ އާއި މެދު މީހުން ނަފްރަތު އުފެއްދުމުގެ ބޮޑު ކެންޕޭނެތް ވެސްފަށާފައި...އެހެނަސް ޗައިނާ އަދި އެމެރިކާ ބަލިކުރާނެ\n5ޖީ ޓެކްގަ ޗައިނާއާ ކައިރިވެސްކުރެވޭވަރުގެ އެއްވެސް ބައެއް މިކަންތައްގަނޑު ފެށުނުއިރު ނެތް. އޭގެ ފަހުން ވާވޭގެ ބޮޑުމީހާގެ ދަރި ކަނެކްޓިންގް ފްލައިޓަކަށް ކެނެޑާއަށް މަޑުކުރިތަނާ ހައްޔަރުކޮށް އެދަނީ އެމެރިކާއަށް ގެންދަން ކޯޓު މަރުހަލާ ފުރިހަމަކުރަމުން. މިހާރު ކުއްލިއަކަށް އެކަމަކު ދެން ހުރި ހުޅަނގުގެ ކުންފުނިތަކަށްވެސް މިކަންކުރެވޭނެ ވަރުގެ ކޮންމެވެސް ވަރެއްގެ ގާބިލްކަމެއް ލިބިއްޖެ. އެކަމަކު ބުނާނެ ޗައިނާގެ ކުންފުނިތަކުން ކުރަނީ ހުސް ވައްކަމޭ.\nމި ލިއުމުގައި ބުނި 10 ގައުމަށް ޓެކްނޮލޮޖީގޮތުން މިހާރު ޗައިނާ އޮތް ހިސާބާ ހަމަކުރަންވެސް 10 އަހަރު ނަގާނެ. ދެން އަނެއްކަމަކީ ދުނިޔެއިން މިހާރު އެމެރިކާގެ ބާރުދަނީ ދަނީ ކުޑަވަމުން. އޮތް ބާރެއްވެސް އޮތީ ފައިނޭންޝަލް ސިސްޓަމުގެ ތެރެއިން އޮތް މަނީ ޓްރާންސްފަރގެ ބާރު. ކުރިއަށް އޮތް5އަހަރުގެ ތެރޭގައި ދުނިޔޭގައި މައިރޯލެއް އަދާކުރާނީ ޑިޖިޓަލް ކަރަންސީ. އެއިރުން ދެން ހަދާނޭ ގޮތެއް ނޯންނާނެ. އެމެރިކާ ދަނީ ރިވޮލިއުޝަނަކާ ދިމާއަށް.\nޗައިނާގައި މީހުން އުޅޭތާ ފަސްވަރަކަށް ހާސް އަހަރު ފަހުން އެމެރިކާގައި މީހުން އުޅެންފެށީވެސް. އެކަމަކު އެމެރިކާ ރައްޔިތުންގެ ބުރަ މަސައްކަތުން މަދު ދުވަސްކޮޅެއްގެ ތެރޭގައި ސުޕަ ޕަވަރަކަށް އެޔޮތީ ހަދާފަ. އެމެރިކާ ބޭނުންވާކަމެއް އެމީހުން ކުރާނެ އެމީހުންނަށް ކުރަންއެނގުނު ގޮތަކަށް. ކޮވިޑް19 ވެސް މިހާރު އެމެރިކާ މީހުންނަށް ގިނައިން ޖެހުމަކީ ފަހުން ލިބޭނެ މޮޅެއް. މިބައްޔަށް އެންމެ ގިނަމީހުން އެންމެ އަވަހަށް އިމިއުންވާނީ އެމެރިކާ.\nއެމެރިކާ ރައްޔިތުންގެ މަސައްކަތުން ލިބުނު ކުރިއެރުމެއްނޫން. ހިޓްލަރު ފުނޑާލި ގައުމުތަކުގެ ތެރެއިން ސައިންސްވެރިންނާއި މިލިޓަރީ ޑޮކިއުމަންޓް ވަގަށްނެގި އިސްދެގައުމު ކަމަށްވާ އެމެރިކާއާ ޔޫ.އެސް.އެސް އާރު މިލިޓަރީ ގޮތުން ބާރުގަދަވި ގަދަވުމުގެ ނަތިޖާއާ އެހެން ގައުމުތަކުގެ ޚަޒާނާ ލޫޓުވައިގެން މުއްސަނދިވެފައިވަނީ.\nތިބުނާ އިމިއުން ވުމުގެ ކުރިން ވެކްސިން ތައްޔާރު ކުރުމަށް އަވަދިނެތި މަސައްކަތް ކުރާ ބަޔަކަށް ވެކްސިނެއް އުފެއްދުމުގެ ފުރުޞަތު ވެސް އެބައޮތް........ އޭރުން ކޮންމެހެން އިމިއުން ވުމުގެ ބޭނުމެއްނެތް......


BREAKING: Syria Gai Dhin Chemical Hamalaa Thahugeegu Kuran Hushahelhi Garaaru Russia In Veto Kohfi - Vaguthu\nސީރިޔާގައި ދިން ކެމިކަލް ޙަމަލާ ތަހުޤީޤުކުރަން ހުށަހެޅި ޤަރާރު ރަޝިޔާއިން ވީޓޯކޮށްފި\nސީރިޔާގައި ދިން ކެމިކަލް ޙަމަލާ ތަހުޤީޤުކުރަން ހުށަހެޅި ޤަރާރު ރަޝިޔާއިން ވީޓޯކޮށްފިއެވެ.\nމި ޤަރާރު އދ. އަށް ހުށަހަޅާފައިވަނީ އެމެރިކާއިންނެވެ.\nއެމެރިކާއިން އދ.ގެ ސަލާމަތީ މަޖިލީހަށް ހުށަހެޅި ޤަރާރުގައި ވަނީ ސީރިޔާގެ ސަރުކާރުން އެޤައުމުގެ ރައްޔިތުންނާއި ދެކޮޅަށް ދިން ޙަމަލާގެ މިނިވަން ތަހުޤީޤެއް ކުރުމަށެވެ.\nމިއީ ސީރިޔާ ސަރުކާރުން ސުންނީންނާއި ދެކޮޅަށް ހިންގަމުންދާ ޖަރީމާތަކަށް ވާގިވެރިވާ ރަޝިޔާއިން ސަލާމަތީ މަޖިލީހުގައި ސީރިޔާގެ މައްސަލައެއްގައި ވީޓޯގެ ބާރު ބޭނުންކުރި 12 ވަނަ ފަހަރެވެ.\nއޫތާގައި މިދިޔަ ހޮނިހިރު ދުވަހު ދިން ކެމިކަލް ޙަމަލާގައި 70 އަށް ވުރެ ގިނަ މީހުން މަރުވެ ހާހެއްހައި ޢާންމުންނަށް އެކިވަރުގެ އަނިޔާ ލިބިގެން ފަރުވާދެމުންދާއިރު، އަނިޔާވި މީހުންގެ ތެރެއިން ބައެއް މީހުންގެ ހާލު ސީރިއަސްވުމުން، ޙަމަލާގައި މަރުވި މީހުންގެ ޢަދަދު އިތުރުވުމުގެ ފުރުސަތު އޮތްކަމަށް އޮފިޝަލުންނާއި ޙަވާލާދީ މީޑިއާތަކުން ބުނެއެވެ.\nއޫތާގައި ކެމިކަލް ޙަމަލާއެއް ދީފައިވާއިރު، އެވާހަކަތައް ސީރިއާ ސަރުކާރުންނާއި ރަޝިއާ އިން ދޮގު ކުރެއެވެ.\nއެމެރިކާއިން ހުށައެޅި ޤަރާރު ރަޝިޔާއިން ވީޓޯކުރިއިރު، އޫތާ އަށް ދިން ކެމިކަލް ހަމަލާއަށް ސީރިއާގެ ރައީސް ބައްޝާރުލް އަސަދުގެ ސަރުކާރުން "ވަރަށް ބޮޑު އަގެއް" ދައްކަން ޖެހޭނެ ކަމަށް ބުނެ ބައްޝާރުގެ ސަރުކާރަށް އެމެރިކާއިން ވަނީ ވަރުގަދަ އިންޒާރުތަކެއްވެސް ދީފައެވެ.\nސީރިޔާގެ ސަރުކާރަށް ހިއްވަރުދީ، ބައްޝާރުގެ ސަރުކާރަށް ރަޝިޔާ ސިފައިން ހިމާޔަތް ދެމުން އަންނާތީ އާއި އެޤައުމުގެ ސަރުކާރުން ހިންގަމުންދާ ޖަރީމާތަކަށް ރަޝިޔާއިން މަގުފަހިކޮށްދޭ ކަމަށް ބުނެ މީގެ ކުރިންވެސް އެމެރިކާއިން ވަނީ ނުރުހުން ފާޅުކޮށް ރަޝިޔާއާއި ދެކޮޅަށް ބަސް ބުނެފައެވެ.\nހޮނިހިރު ދުވަހުގެ ޙަމަލާއާއި ގުޅިގެން އެމެރިކާއިން އދ. އަށް ޤަރާރެއް ހުށަހަޅިއިރު، ޢާންމު ގޮތެއްގައި އދ. ގައި ވީޓޯގެ ބާރު ބޭނުންކުރަނީ ޤައުމުތަކަށް ޤަތުލު ޢާންމު ހިންގަން ބާރުގަދަ ޤައުމުތަކުން ދޭ ހުއްދައެއްގެ ގޮތުގައެވެ.\nސީރިޔާގެ މައްސަލައިގައި ރަޝިޔާއިން ވީޓީގެ ބާރު ބޭނުންކުރާއިރު، އިސްރާއީލުން ފަލަސްތީނުގެ ރައްޔިތުންނާއި ދެކޮޅަށް ހިންގާ ޤަތުލު ޢާންމުތައް ކުއްވެރިކުރުމަށާއި ތަހުޤީޤުކުރުމަށް ޤަރާރެއް ހުށަހަޅައިފިނަމަ، އިސްރާއީލަށް ވާގިވެރިވެ އެމެރިކާއިން ވީޓޯ ކުރާކަން ފާހަގަކޮށްލެވެއެވެ.\nބިރުވެރި ރަށުގައި އެމެރިކާ ފަތުރުވެރިޔާ މަރާލި މައްސަލާގައި ފިޔަވަޅެއް ނާޅާނެ!\nއޭޕްރީލް 11, 2018 07:10\nތިޔަތިބީ ޖާހިލުވެގެންގޮސް ހައްދުފަހަނައަޅާފަ!!! އެއްބަޔަކު އަނެއްބަޔަކަށް ނުބައި ކަންތައްތަކަށް ވާގިވެރިވަމުން ގޮސް ތިޔަތިބީ ވާގިނެތޭ ބަލިޖެހިފޭ!!!! އަހުންނަށް ކޮންފަދަބޮޑު ބލ އެއްޖެހިފޭ މިއޮތީ؟؟؟ ކޮންމެ ދިމާލަކަށް ކަޅިހިންގާލިޔަސް މާރާމާރީ އާއި ރޭޕުކުރުމާއި ފޭރުމާއި ކުޑަކުދިން ފިލުވާލުމާއި މިހެންގޮސް ދައްޖާލު އުފާވާނެހާ ކަމެއް މިވެރިން ކުރުމުގައި މިތިބީ ސާބިތުވެ ޣަރަޤުވެފޭ!!! މަވާ ސަލާމް. ވަﷲ އަޢުލަމް!!!!\nއޭޕްރީލް 11, 2018 08:26\nނޫސްވެރިޔާ ދެކުނީމުތޯ ހަމަލާ ދިން މީހުން ؟\nމިރާއްޖެ އަށް، އަފްގާނިސްތާނުންނާއި، ލަންކާ އިންނާއި، އިރާގުން ބަޔަކު އައިސް ހަމަލާ ދިނީމަ އެވާނީ އުދުވާނީ ޓެރަރިސްޓް ހަމަލާއަކަށް.\nސީރިއާ އަށް އެމެރިކާ ވާގިވެރިވާ ބަޔަކު އެރީމަ އެއީ ބަތަލުންނާއި ޖިހާދު ކުރާ މީހުން.\nއޭޕްރީލް 14, 2018 09:21\nއޭޕްރީލް 25, 2018 10:53\n"ވީޓޯ" ކުރުން ދިވެހިން ނަށް އިނގޭހެން ސާފު ދިވެހި ބަހުން ހަބަރު ލިޔެބަލަ


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 44 “ޚަވާރިޖުން ފާޅުވުން.” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 44 “ޚަވާރިޖުން ފާޅުވުން.”\n02/02/2015 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nބ. ޚަވާރިޖުން ފާޅުވުން:\nހިނގައިދިޔަ ފިތުނަތަކުތެރޭގައި ޢަލީގެފާނު رضي الله عنه އާ ދެކޮޅަށް ޚަވާރިޖުން ނުކުތުން ހިމެނެއެވެ. އެބައިމީހުން ފާޅުވާންފެށީ ޞިއްފީން ހަނގުރާމަ ނިމި، އެދެޖަމާޢަތުގެ މެދުގައި ޙުކުމް ކުރުމަށް އިރާޤާއި ޝާމުގެ ރައްޔިތުން އެއްބަސްވެގެން ތިއްބައެވެ. ދެންފަހެ ޢަލީ رضي الله عنه ކޫފާއަށް އެނބުރިވަޑައިގެންނެވި މަގުމަތީ، ޚަވާރިޖުން އެކަލޭގެފާނުގެ ލަޝްކަރުގައި ވުމަށްފަހު އެކަލޭގެފާނާ ވަކިވެގެން ދިޔައޫއެވެ. އަދި ޙަރޫރާ އެވެ ކިޔޭ ތަނެއްގައި އެބައިމީހުން ބަނޑަހަޖެހިއެވެ. އެބައިމީހުންގެ ޢަދަދު އަށްހާހަށް އަރައެވެ. އަދި ސޯޅަހާސް ކަމުގައިވެސް ބުނެވެއެވެ. ދެންފަހެ ޢަލީގެފާނު، އެބައިމީހުންގެ ގާތަށް އިބްނު ޢައްބާސް رضي الله عنهما ފޮނުއްވައިފިއެވެ. ފަހެ އެކަލޭގެފާނު އެބައިމީހުންނާ ވާހަކަދެއްކެވިއެވެ. އަދި އޭގެތެރެއިން ބަޔަކު އެކަލޭގެފާނާއެކު ވަޑައިގަންނަވައި ޢަލީގެފާނުގެ ވެރިކަމުގެ ދަށަށް ވެދެވަޑައިގެންނެވިއެވެ.\nއަދި ޢަލީގެފާނު ވެރިކަމުގެ ކަންކަމުގައި ތައުބާވެއްޖެ ކަމަށް ޚަވާރިޖުންގެ ތެރޭ ޚަބަރު ފެތުރެންފެށިއެވެ. އެހެންކަމުން އެކަލޭގެފާނުގެ ވެރިކަމުގެ ދަށަށް، ބޭކަލުންތަކެއް އެނބުރި ވަޑައިގެންނެވިއެވެ. ފަހެ ކޫފާގެ މިސްކިތުގައި އެބައިމީހުންނާ މުޚާޠަބު ކުރައްވައި، ޢަލީ رضي الله عنه ޚުޠުބާއެއް ދެއްވަން ހުންނަވަނިކޮށް މިސްކިތް ކައިރިން އެމީހުން ގޮވަންފެށިއެވެ: ﷲ ފިޔަވައި އެހެންފަރާތަކަށް ޙުކުމް ކުރުމެއް ނުވެއެވެ. އަދި ގޮވިއެވެ: ކަލޭގެފާނު ޝިރުކު ކޮށްފީމުއެވެ. އަދި ޙުކުމް ކުރައްވަނީ މީހުން ބުނާގޮތަށެވެ. ﷲ ގެ ފޮތުގައިވާ ޙުކުމްފުޅާ އެއްގޮތަށް ޙުކުމެއް ނުކުރައްވަމުއެވެ.\nޢަލީގެފާނު އެބައިމީހުންނަށް ދެންނެވިއެވެ: ތިމަންކަލޭގެފާނުގެ މައްޗަށް ތިޔަބައިމީހުންނަށްޓަކައި ތިންކަމެއް ވެއެވެ. އެއީ މިސްކިތްތަށް ތިޔަބައިމީހުންނަށް މަނާ ނުކުރުމާއި، ހަނގުރާމައަކާ ނުލައި ލިބޭ މުދަލުން ތިޔަބައިމީހުން މަނާ ނުކުރުމާއި ފަސާދަކުރަން ނުފަށާހާ ހިނދަކު، ތިޔަބައިމީހުންނާ ދެކޮޅަށް އިސްވެ ހަނގުރާމަ ނުފެށުމެވެ.\nދެން އެއަށްފަހު އެބައިމީހުން އެއްވެތިބެ، އެބައިމީހުންގެ ކައިރިއަށް އަންނަ ކޮންމެ މުސްލިމަކު މަރާލަމުން ދިޔައެވެ. އަދި އެބައިމީހުންގެ ގާތުން عَبْدُ الله بن خَبَّاب بن الأرث، އެކަލޭގެފާނުގެ އަނބިކަނބަލުންނާގެން ވަޑައިގަންނަވަނިކޮށް އެކަލޭފާނު ޝަހީދުކޮށްލައިފިއެވެ. އަދި އެކަލޭގެފާނުގެ އަނބިކަނބަލުންގެ ބަނޑުން ދަރި ވައްޓައިލައިފިއެވެ. ދެންފަހެ އަމީރުލް މުއުމިނީން ޢަލީ ބިން އަބީ ޠާލިބު رضي الله عنه އަށް އެކަން އެނގިވަޑައިގެންފުމުން، އެކަލޭގެފާނު ޝަހީދުކޮށްލީ ކާކުތޯ އެބައިމީހުންކުރެން ސުވާލު ކުރެއްވިއެވެ. އެބައިމީހުން ބުނޫއެވެ. އެކަލޭގެފާނު ޤަތުލުކޮށްލީ ތިމަންމެން އެންމެން ވެގެންނެވެ. ފަހެ ޢަލީގެފާނު އެބައިމީހުނާ ހަނގުރާމައަށް ތައްޔާރުވެވަޑައިގެންނެވިއެވެ. އަދި ނަހްރަވާން އެވެ ކިޔޭ މަޝްހޫރުތަނުން އެބައިމީހުންނާ ކުރިމަތިލައްވައި ވަރަށްވެސް ނިކަމެތި ގޮތެއްގައި އެބައިމީހުން ބަލިކުރެއްވިއެވެ. އެމީހުންކުރެ މަދުމީސްކޮޅެއް މެނުވީ ސަލާމަތެއްނުވިއެވެ.\nހަމަކަށަވަރުން ނަބިއްޔާ صلى الله عليه وسلم ވަނީ މިއުއްމަތުގައި މިބައިގަނޑު ނުކުންނާނެ ކަމުގެ ޚަބަރު ދެއްވާފައެވެ. އަދި އެކަމާބެހޭގޮތުން އައިސްފައިވާ ޙަދީޘްތައް ވަނީ މުތަވާތިރު ދަރަޖާގައެވެ. މީގެތެރެއިން ދެޞަޙީޙްގައްޔާއި ކުތުބުއްސުންނާގައި އަދި މުސްނަދު ފޮތްތަކުގައި ވާރިދުވެފައިވާ ތިރީހަށްވުރެ ގިނަ ޙަދީޘް، ޙާފިޡް އިބްނުކަޘީރް ޛިކުރު ކުރައްވާފައި ވެއެވެ.\nއޭގެތެރެއިން އަބޫސަޢީދު އަލްޚުދްރީ رضي الله عنه ރިވާކުރައްވާފައިވާ [އަންނަނިވި] ޙަދީޘް ހިމެނެއެވެ. ވިދާޅުވިއެވެ. ﷲގެ ރަސޫލާ صلى الله عليه وسلم ޙަދީޘް ކުރެއްވިއެވެ. ((تَمْرُقُ مَارِقَةٌ عِنْدَ فِرْقَةٍ مِنَ الْمُسْلِمِينَ، يَقْتُلُهَا أَوْلَى الطَّائِفَتَيْنِ بِالْحَقِّ)) “މުސްލިމުންގެ ފިރުޤާތަކުން ނުކުމެގެން އަންނަ ބަޔަކު އަންނާނެއެވެ. އެބައިމީހުން، ޙައްޤުޤައިވުން އެންމެ ގާތް ޖަމާޢަތް މަރައެވެ.”\nއަދި ވެސް އެކަލޭގެފާނުގެ ކިބައިން [ރިވާވެގެން] ވެއެވެ. ޙަރޫރިއްޔާ އާބެހޭގޮތުން އެކަލޭގެފާނާ ސުވާލުވެވުނެވެ. ވިދާޅުވިއެވެ. ޙަރޫރިއްޔާއަކީ ކޯންޗެއް ކަމެއް ތިމަންކަލޭގެފާނު ނުދެނެހުރީމެވެ. ނަބިއްޔާ صلى الله عليه وسلم ޙަދީޘްކުރައްވާތީ ތިމަންކަލޭގެފާނު އަޑުއެއްސެވީމެވެ. ((يَخْرُجُ فِي هَذِهِ الأُمَّةِ -وَلَمْ يَقُلْ مِنْهَا- قَوْمٌ تَحْقِرُونَ صَلاتَكم مَعَ صَلاتِهِم يَقْرَؤُوْن الْقُرْآنَ لا يُجَاوِزُ حُلُوقَهُمْ أَوْ حَنَاجِرَهُمْ، يَمْرُقُونَ مِنَ الدِّينِ مُرُوقَ السَّهْمِ مِنَ الرَّمِيَّةِ)) “މިއުއްމަތުން ބަޔަކު ނުކުންނާނެއެވެ. -ވަކިބަޔެކޭ ޙަދީޘެއް ނުކުރައްވައެވެ.- ތިޔަބައިމީހުން ނަމާދުކޮށް އުޅޭފަދައިން ނަމާދުކުރާ އަދި ޤުރުއާން ކިޔަވާ ފަދައިން އެބައިމީހުން ޤުރުވާންކިޔަވައިއުޅެއެވެ. އެބައިމީހުންގެ [އެޢަމަލުތައް] އަރުން ނުވަތަ ކަރުން އެތެރެ ނުވެއެވެ. ދުނިދަނޑިން ތީރު ނުކުމެގެން ދާބީދައިން، އެބައިމީހުން ދީނުން ބޭރުވެގެން ދެއެވެ.”\nދެންފަހެ ހަމަކަށަވަރުން ނަބިއްޔާ صلى الله عليه وسلم ވަނީ ޚަވާރިޖުން ޤަތުލުކުރުމަށް އަމުރުކުރައްވާފައެވެ. އަދި އެބައިމީހުން ޤަތުލު ކުރާމީހަކަށް އެކަމުގައި ޘަވާބު ވާކަމުގައި ވަނީ ބަޔާންކޮށްދެއްވާފައެވެ. މިއީ އެބައިމީހުން އިސްލާމްދީނާ ދުރުވެގެންވާ މިންވަރާއި އެޖަމާޢަތުގެ ބާޠިލުކަން އަދި އިސްލާމްދީނަށް އެބައިމީހުންގެ ފުށުން ހުރި ގެއްލުމުގެ މިންވަރު އަންގައިދޭ ދަލީލެކެވެ. އުަންމަތަށް އެމީހުންގެ ގެއްލުން ނުހަނު ބޮޑެވެ. އެއީ އެމީހުން ހިލުވާލާ ފިތުނަތަކާއި ކުރާ ތުރާތަކުގެ ސަބަބުންނެވެ.\nއަދި މާތްﷲ ރުއްސުންލެއްވި ޢަލީގެފާނުގެ އަރިހުން ދެޞަޙީހުގައި ރިވާވެފައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރައްވާތީ ތިމަންކަލޭގެފާނު އަޑުއެއްސެވީމެވެ. ((سَيَخْرُجُ قَوْمٌ فِي آخِرِ الزَّمَانِ، أَحْدَاثُ الْأَسْنَانِ، سُفَهَاءُ الْأَحْلَامِ، يَقُولُونَ مِنْ خَيْرِ قَوْلِ الْبَرِيَّةِ، لَا يُجَاوِزُ إِيْمَانُهُم حَنَاجِرَهُمْ، يَمْرُقُونَ مِنَ الدِّينِ كَمَا يَمْرُقُ السَّهْمُ مِنَ الرَّمِيَّةِ، فَأَيْنَمَا لَقِيتُمُوهُمْ فَاقْتُلُوهُمْ؛ فَإِنَّ فِي قَتْلِهِمْ أَجْرًا لِمَنْ قَتَلَهُمْ يَوْمَ الْقِيَامَةِ)) މާނައީ: “ފަހު ޒަމާނުގައި ޤައުމެއްގެ ބަޔަކު ނުކުންނާއެވެ. އެބައިމީހުންނީ ޅަ ދަތްތަކެއްވާ [އެބަހީ: ފަސާދަ އުފަންވާން ކުރެވިފައިވާ]، ބުއްދީގައި އުނިކަންވާ ބައެކެވެ. މީސްތަކުންކުރެ އެންމެ ހެޔޮބަސްބުނާ ބައެއްކަމުގައި އެބައިމީހުން ވެއެވެ. އެބައިމީހުންގެ އީމާންކަން އަރުން އެތެރެ ނުވެއެވެ. ދުނި އޭގެ ދަނޑިން ނުކުމެގެން ދާފަދައިން އެބައިމީހުން ދީނުން ބޭރުވެގެން ދާނެއެވެ. ފަހެ ތިޔަބައިމީހުންނާ އެމީހުން ބައްދަލުވާހާ ތަނަކުން އެމީހުން ޤަތުލުކުރާށެވެ. އެބައިމީހުން ޤަތުލުކުރާ މީހަކަށް ޤިޔާމަތްދުވަހުގައި އެކަމުގެ އަޖުރު ލިބޭ ހުއްޓެވެ.”\nއަލްއިމާމު ބުޚާރީ ވިދާޅުވެފައި ވެއެވެ. [އެބަސްފުޅުގެ މާނައީ:] “އިބްނު ޢުމަރު ދެކެވަޑައިގަންނަވާ ގޮތުގައި، އެބައިމީހުންނީ (އެބަހީ: ޚަވާރިހުންނަކީ) ﷲ ތަޢާލާގެ އެންމެ ނުބައި މަޚްލޫޤުންނެވެ. އަދި ވިދާޅުވެއެވެ. ކާފަރުންނާމެދު ބާވާލެއްވިފައިވާ އާޔަތްތަކުގައި ހިފައި އެއާޔަތްތައް މުއުމިނުންނަށް ނިސްބަތްކުރެތެވެ.”\nޙާފިޡް އިބްނު ޙަޖަރު ވިދާޅުވެފައި ވެއެވެ. [އެބަސްފުޅުގެ މާނައީ:] “އެބައިމީހުންނާހުރެ ބަލާވެރިކަން އިތުރުވެގެން ދިޔައެވެ. އަދި އެބައިމީހުންގެ ފާސިދު ޢަޤީދާ ފެތުރިގެން ދިޔައެވެ. ފަހެ އެބައިމީހުން، ކައިވެންޏެއްކޮށް [ޒިނޭކުރި] މީހާ ރަޖަމް ކުރުން ބާޠިލު ކުރެއެވެ. އަދި ވަގުކަލޭގެ އަތް ކީލަފަތާ ހަމައިން ބުރިކުރިއެވެ. ޙައިޟުވެރިންނަށް އެކަނބަލުން ޙައިޟުވެގެންވާ ޙާލު ނަމާދު ކުރުން ވާޖިބު ކުރިއެވެ. ކުޅަދާނަކަން ލިބިގެންވާޙާލު ހެޔޮ ކަންތަކަށް އަމުރުކޮށް ނުބައިކަންތައް ނަހީކުރުން ދޫކޮށްލިމީހާ ކާފަރުކުރެއެވެ. އަދި ކުޅަދާނަކަން ލިބިގެން ނުވާނަމަ ބޮޑުފާފައަކަށް އަރައިގަތީ ކަމުގައި ހަދަތެވެ. އަދި އެބައިމީހުންގެ ގާތުގައި، ބޮޑުފާފައަށް އަރިގަންނަމީހާގެ ޙުކުމަކީ ކާފިރުކަމުގެ ޙުކުމެވެ. ޒިންމީންގެ މުދާތައް އަތުލުމާއި އެމީހުންނާ ކުރިމަތިލުމުން އެމީހުން މުޅިން ދުރުހެލިވިއެވެ. އަދި އިސްލާމުން ކަމުގައި ބުނެވޭ މީހަކުނަމަ ހިފައި ހައްޔަރުކޮށް އަދި ރަހީނުކޮށް ޤަތުލުކޮށްލައެވެ.”\nއެބައިމީހުންގެ އެންމެފަހުން އަންނަ މީހުނާއެކު ދައްޖާލު އަތުވެއްޖައުމަށް ދާންދެން އެބައިމީހުން ފާޅުވުން ފިލައިގެން ނުދާހުއްޓެވެ. އިބްނު ޢުމަރުގެ އަރިހުން ރިވާވެގެންވާ ޙަދީޘްއެއްގައި ވެއެވެ. ﷲގެ ރަސޫލާ صلى الله عليه وسلم ޙަދީޘް ކުރެއްވިއެވެ. ((يَنْشَأُ نَشْءٌ يَقْرَؤونَ الْقُرْآنَ لَا يُجَاوِزُ تَرَاقِيَهُمْ، كُلَّمَا خَرَجَ قَرْنٌ قُطِعَ” -قَالَ ابْنِ عُمَرَ: سَمِعْتُ رَسُولَ اللَّهِ – صَلَّى اللَّهُ عَلَيْهِ وَسَلَّمَ – يَقُولُ: “كُلَّمَا خَرَجَ قَرْنٌ قُطِعَ أَكْثَرَ مِنْ عِشْرِينَ مَرَّةً- “حَتَّى يَخْرُجَ فِي عِرَاضِهِمْ الدَّجَّالُ)) މާނައީ: “ޤުރުއާން ކިޔަވައި އުޅޭ [ނަމަވެސް] އެބައެއްގެ އަރުތެރެއިން އެކަން އެތެރެ ނުވާ ބަޔަކު ފެތުރިގަންނާނެއެވެ. އަދި އެބައިމީހުން ފާޅުވާ ކޮންމެ ފަހަރެއްގައިމެ ހަލާކުވެގެން ދެއެވެ. -އިބްނު ޢުމަރު ވިދާޅުވިއެވެ: ރަސޫލުﷲ صلى الله عليه وسلم ޙަދީޘްކުރައްވާއަޑު ތިމަންކަލޭގެފާނު އެއްސެވީމެވެ.- އެބައިމީހުން ފާޅުވާ ކޮންމެ ހިނދެއްގައިމެ ވިއްސަށްވުރެ ގިނަ ފަހަރު ހަލާކުވެގެން ދެއެވެ. އެބައިމީހުންގެ ލަޝްކަރުން ދައްޖާލު ފާޅުވެއްޖައުމަށް ދާންދެނެވެ.”\n حَرُوْرَاء: އެއީ ކޫފާއާ ދެމޭލު ދުރުގައިވާ އަވަށެކެވެ. އަދި ޚަވާރިޖުން ނިސްބަތްކުރެވެނީ އެތަނަށެވެ. ފަހެ އެބައިމީހުނަށް حَرُوْريَّة އެވެ ކިޔެއެވެ.\nބައްލަވާ: ((معجم البلدان)) (2 / 245).\n އެއީ عَبْدُ الله بن خَبَّاب بن الأرث التَّمِيمِي އެވެ. މާތްވެގެންވީ އަޞްޙާބު ބޭކަލެކެވެ. ދުނިޔޭގެ އަލިކަން ދެކެވަޑައިގެންނެވީ ނަބިއްޔާ صلى الله عليه وسلم ގެ ޒަމާނުގައެވެ. ފަހެ އެކަލޭގެފާނަށް عَبْدُ الله ގެ ނަމުން ނަންދެއްވިއެވެ. އެކަލޭގެފާނާއި عَبد الله بن زُبَير އަކީ އިސްލާމްކަންމައްޗަށް ފުރަތަމަ އުފަންވެވަޑައިގެންނެވި ދެބޭކަލުންނެވެ. ޚަވާރިޖުން އެކަލޭގެފާނު ޝަހީދުކޮށްލީ ހިޖުރައިން 37 ވަނަ އަހަރުއެވެ.\nބައްލަވާ: ((الإضابة في تمييز الصحابة)) (2 / 302)، و (( البداية والنهاية)) (7 / 288)، و ((تجريد أسماء الصحابة)) (1 / 208).\n النَّهْرَوَان: އެއީ ތިންކޯރެވެ. އަދި އެއީ ޢިރާޤުގެ ބަޣްދާދާ ކައިރީގައިވާ ބޮޑު ރަށެކެވެ. އެތާނގެ އަސްލަކީ ވާދީ جرار އެވެ. އަދި އެތަން ފެށިގެން އަންނަނީ އަޒަރުބައިޖާނުންނެވެ. އެތައް ރަށެއްގެ ބަޔަކު އެތަނުން ފެންބޮއި ހަދަތެވެ. އަދި އެތާންގެ ފެން ތިރީގައިވާ ޤައުމުތަކަށް ކޯރުދެމި އޮހޮރިގެން ދެއެވެ. ފާރިސީން އެތަނަށް ކިޔައި އުޅޭ ކަމުގައި ވަނީ جوروان އެވެ. ޢަރަބި މުސްލިމުން އެތަނަށް ކިޔައި އުޅުން ކަމުގައި ބުނެވެނީ نَهْرَوَان އެވެ.\nބައްލަވާ: ((معجم البلدان)) (5 / 324 – 325).\n ބައްލަވާ: ((البداية والنهاية)) (7 / 290 – 307).\n ((صحيح مسلم))، كتاب الزكاة، باب إعطاء المؤلفة ومن يخاف على إيمانه، (7 / 168 – مع شرح النووي).\n ((صحيح البخاري)) كتاب استتابة المرتدين والمعاندين وقتالهم، باب قتل الخوارج والملحدين بعد إقامة الحجة عليهم، (12 / 283 – مع الفتح).\n ((صحيح البخاري))، (12 / 283 – مع الفتح)، و ((صحيح مسلم))، كتاب الزكاة، باب التحريض على قتل الخوارج، (7 / 169 – مع شرح النووي).\n [ބައްލަވާ:] ((صحيح البخاري))، كتاب استتابة المرتدين، باب قتل الخوارج، (12 / 282 – مع الفتح). وقال ابن حجر: ((سنده صحيح)). ((فتح الباري)) (12 / 286).\n [ބައްލަވާ:] ((فتح الباري)) (12 / 285).\n ((سنن ابن ماجه))، المقدمة، باب ذكر الخوارج، (1 / 61) (ح 174)، والحديث حسن.\nބައްލަވާ: ((صحيح الجامع الصغير)) (6 / 362) (ح 8027) للألباني.


SunOnline: IED harukuri cycle gehligen fuluhunah report kohffa eh nuvey\nއައިއީޑީ ހަރުކުރި ސައިކަލު ގެއްލިގެން ފުލުހުންނަށް ރިޕޯޓުކޮށްފައެއް ނުވޭ\nމުހައްމަދު މުޒައްޔިން ނާޒިމް 08 May 2021, 21:46\nގޮއްވާލި ސައިކަލް: އެ ސައިކަލް ގެއްލިގެން ފުލުހަށް ރިޕޯޓުކޮށްފައި ނުވޭ --- ސަން ފޮޓޯ\nމިދިޔަ ބުރާސްފަތި ދުވަހު ކުރީގެ ރައީސް މުހައްމަދު ނަޝީދަށް އަމާޒުކޮށް، ދިން ޓެރަރިސްޓް ހަމަލާގައި އައިއީޑީ ހަރުކުރަން ބޭނުންކޮށްފައިވާ ސައިކަލް ގެއްލިގެން ރިޕޯޓުކޮށްފައި ނުވާކަން "ސަން"އަށް ކަށަވަރުވެއްޖެ އެވެ.\nރައީސް ނަޝީދަށް އަމާޒުކޮށް ހަމަލާ ދީފައިވަނީ އެ ސައިކަލުގައި އައިއީޑީއެއް ހަރުކޮށް، ގޮއްވާލައިގެންނެވެ. ފުލުހުން މިއަދު ވަނީ އެ ސައިލަކަލުގެ ވެރިފަރާތް ހައްޔަރުކޮށްފައެއެވެ.\n"ސަން"އަށް އިތުބާރު ހުރި މަސްދަރަކުން ކަށަވަރުވެފައިވާ ގޮތުގައި އެ ސައިކަލު ގެއްލިގެން އެއްވެސް އިރަކު ފުލުހަށް ރިޕޯޓުކޮށްފައި ނުވެ އެވެ.\nއެކަމާ ގުޅޭ ގޮތުން ސުވާލު ކުރުމުން ފުލުހުން މީޑިއާގެ އޮފިޝަލް މިރޭ ވިދާޅުވީ، އެ ހަމަލާއަކީ ފުލުހުން ހާއްސަ އިސްކަމެއް ދެއްވައިގެން މިހާރު ތަހުގީގު ކުރަމުންދާ މައްސަލައެއް ކަމަށާއި އެހެން ކަމުން އެ ތަހުގީގުގެ މައުލޫމާތު ހާމަ ކުރައްވާނީ އެ ޓީމުން ކަމަށެވެ. އަދި ވަކި ވަކިން ކުރާ އެފަދަ ސުވާލުތަކަށް ފުލުހުންގެ މީޑިއާއިން ޖަވާބު ނުދޭނެ ކަމަށް އޭނާ ވިދާޅުވި އެވެ.\nނަންބަރު ޕްލޭޓްވެސް ބަދަލުކޮށް، ފޭކް ނަންބަރު ޕްލޭޓެއް އަޅުވާފައިވާ އެ ސައިކަލްގެ ވެރިފަރާތް ކަމަށް ފުލުހުން ބުނަނީ، މިއަދު ހައްޔަރު ކުރި ދެ މީހުންގެ ތެރެއިން އެކަކެވެ. އެއީ އުމުރުން 32 އަހަރުގެ ތަހުމީން އަހުމަދު ފޮޅޭމާ، ގއ. ކޮނޑޭ އެވެ.\nސައިކަލްގެ ވެރިފަރާތް، ތަހުމީން އަހްމަދު: އެ ސައިކަލް ގެއްލިގެން ފުލުހަށް ރިޕޯޓުކޮށްފައި ނުވޭ\nމިއަދު ބޭއްވި ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު ވިދާޅުވީ، އެއީ ކާކުގެ ސައިކަލެއްކަން އޮޅުވާލުމަށްޓަކައި ނަންބަރު ބޯޑު ބަދަލުކުރުމުގެ އިތުރުން އިންޖީނު ނަންބަރުވެސް ކަހާލާ ފޮރުވަން މަސައްކަތްކޮށްފައިވާ ކަމަށެވެ.\nއެހެން ނަމަވެސް ފުލުހުންގެ ފޮރެންސިކް ޑިޕާޓްމަންޓުން ކުރި މަސައްކަތުން މިހާރު އެ ސައިކަލުގެ އަސްލު އިންޖީނު ނަންބަރު ހޯދާއި، އެ ސައިކަލްގެ ސައްހަ މައުލޫމާތު ހޯދާފައިވާ ކަމަށް ރިޔާޒް ވިދާޅުވި އެވެ. އަދި ސައިކަލްގެ ވެރިފަރާތް ކަމުގައިވާ ތަހުމީން ހޯދުނީ، އެ މައުލޫމާތުގެ މައްޗަށް ކަމަށް އޭނާ ވިދާޅުވި އެވެ.\nއެ ހަމަލާއާ ގުޅިގެން ދެން ހައްޔަރުކޮށްފައިވަނީ، އުމުރުން 21 އަހަރުގެ މުޖާޒު އަހުމަދު، މއ. ފޭރުގެ އެވެ. އޭނާގެ ބައިވެރިވުމަކީ ކޮބައިކަން އަދި ފުލުހުން ހާމަ ނުކުރި ނަމަވެސް އެއީ އެ ހަމަލާގައި ތުހުމަތުވާ މީހެއް ކަމަށް ރިޔާޒު ވިދާޅުވި އެވެ.\nމުޅި ހަމަލާގައިވެސް އެންމެ މުހިންމު މީހާ އަދި ފުލުހުނަށް ނުހޯދެ އެވެ. އެއީ އެ ބޮން ގޮއްވާލުމަށް ރިމޯޓަށް ފިއްތި މީހާކަން "ސަން"އިން މީގެ ކުރިން ރިޕޯޓުކޮށްފައިވާނެ އެވެ. އޭނާގެ ވަނަވަރު ހާމަ ނުކުރި ނަމަވެސް ފުލުހުން ވަނީ އެ މީހާ ހާދިސާ ހިނގި ސަރަހައްދުގައި ހުއްޓާ ލިބިފައި ހުރި އިތުރު ފޮޓޯތަކެއް ހާމަކޮށްފައެވެ.\n"މިވަގުތު ދެން އަޅުގަނޑުމެން މި އާންމު ކުރަނީ މި ހާދިސާ އާއި ގުޅިގެން އަޅުގަނޑުމެން ހޯދަމުންދާ އެންމެ ބޮޑު ސަސްޕެކްޓު. މި ސަސްޕެކްޓަކީ މި ހާދިސާ ހިނގި ވަގުތު އެ މަގުގައި ކުރިމަތިން ވާގޮތަށް ހުރި ގެސްޓްހައުސްގެ ތިރީގައި ހުރި މީހެއް. މީނަ އާއި ބެހޭގޮތުން މީނަ ދަންނަ މީހަކު ވިޔަސް ފެނިފައި ހުރި މީހަކު ވިޔަސް މައުލޫމާތު އެނގޭ ބޭފުޅަކު ހުރިނަމަ ތަހުގީގަށް ވަރަށް އަވަހަށް މައުލޫމާތު ހިއްސާ ކޮށްދެއްވުމަށް އަޅުގަނޑުމެން ދަންނަވަން،" ރިޔާޒު ވިދާޅުވި އެވެ.\nއެ ހަމަލާގައި ޖުމްލަ ހަތަރު މީހަކަށް ފުލުހުން ޝައްކު ކުރާ އިރު، އަދި ހަތަރު ވަނަ ފާރާތް ދެނެގަނެވިފައި ނުވާ ކަމަށް މިއަދު ފުލުހުން ބުންޏެވެ. އޭގެ އިތުރު މި މައްސަލައިގައި އިތުރު މީހުންތަކަށް ތުހުމަތުވުމުގެ ފުރުސަތު އޮތް ކަމަށްވެސް ފުލުހުން ބުނެފައިވެ އެވެ.\nމިއަދުގެ ނޫސްވެރިންގެ ބައްދަލުވުމުގައި ފުލުހުން ވަނީ އެ ހަމާލާ ދޭތަން ފެންނަ ވީޑިއޯއެއްވެސް އާންމުކޮށްފައެވެ. ހަމަލާއާ ގުޅިގެން ރައީސް ނަޝީދަށް ލިބުުުނު ގެއްލުންތަކަށް އަދިވެސް އޭޑީކޭ ހޮސްޕިޓަލުގައި ދަނީ ފަރުވާ ހޯދަމުންނެވެ.\nކުއްޖާ މަރާލުން: އެކަކު ޝަރީއަތް ނިމެންދެން ބަންދަށް\n"މަރާލި ކުއްޖާއަށް އިޖުތިމާއީ އެހީ ދޭން މަސައްކަތްކުރި"\nހާލުގައި ޖެހުނު ބޭރުގެ ޔޮޓެއް މާލޭގައި ބަނދަރުކޮށްފި


Gadhakamun kaandheyn ulhumakee beykaaru kameh | Mihaaru\nކުދިން ކާން ބޭނުން ނުވާ އެއްޗެއް ގަދަކަމުން ކާންދޭން އުޅުނަސް ނަތީޖާއެއް ނުނިކުމޭ\nކުދިން ކާން ބޭނުން ނުވާ އެއްޗެއް ގަދަކަމުން ދޭން އުޅުމަކީ ބޭކާރު ކަމެއް\n01 އޯގަސްޓް 2018 - 07:37\nދިން ކޮންމެ އެއްޗެއް ރުހުމުގައި ކާނީ ވަރަށް މަދު ކުއްޖެކެވެ. މި މިޒާޖުގެ ކުދިން ނުވަތަ "ޕިކީ އީޓާސް" އަށް އެކި ވައްތަރުގެ ކާނާ ދޭން ބެލެނިވެރިން ވަރަށް ބޮޑަށް މަސައްކަތްކުރެ އެވެ. ޚާއްސަކޮށް، ސިއްހަތަށް ފައިދާހުރި ކާނާ ދޭން މަސައްކަތްކުރެ އެވެ. އެކަމަކު ފަހުގެ ދިރާސާއެއްގައި ބުނަނީ އެ ކުއްޖަކު ކާހިތްނުވާ އެއްޗެއް ގަދަކަމުން ކާންދޭން އުޅުމަކީ ނަތީޖާއެއް ނެތް ބޭކާރު މަސައްކަތެއް ކަމަށެވެ.\nޔުނިވަސިޓީ އޮފް މިޝިގަން އިން ކުރި ދިރާސާއަކަށް ފަހު ބުނީ ކުއްޖަކު، ވަކި ވައްތަރެއްގެ ކާނާއަކާ ދުރުވެގެން އުޅުނަސް އަދި އެކަން ހައްލު ނުވިޔަސް އެއީ ކަންބޮޑުވާންޖެހޭ ކަމެއް ނޫން ކަމަށެވެ.\n"މިކަން ހައްލުކުރަން ކުދިންނަށް ކިތަންމެ ވަރަކަށް ޕްރެޝަރު ކުރިޔަސް އެކަން ބަދަލެއް ނުވާނެ. ވަކި ބާވަތެއްގެ އެއްޗެއް ގަދަކަމުން ކާންދޭން ޕްރެޝަރު ކުރިޔަސް އެކަމުން ރަނގަޅު އަދި ގޯސް ނަތީޖާއެއް ވެސް ނުނިކުމޭ،" ޔުނިވަސިޓީ އޮފް މިޝިގަންގެ، ކުޑަކުދިންގެ ހާއްސަ ޑޮކްޓަރެއް ކަމަށްވާ ޖޫލީ ލުމެންގް ވިދާޅުވި އެވެ.\nޕިކީ އީޓާސްއާ ބެހޭ ގޮތުން މީގެ ކުރިން ކޮށްފައިވާ ދިރާސާތައް ބިނާކޮށްފައި ވަނީ ވަކި ނަސްލެއްގެ އަދި މަދު އަދަދެއްގެ ކުދިން ހިމެނޭ ގޮތަށް، ކުރު މުއްދަތަކަށެވެ. ނަމަވެސް ޔުނިވަސިޓީ އޮފް މިޝިގަން އިން މިފަހަރު ކުރި ދިރާސާގައި 244 ނަސްލެއްގެ ކުދިން ބައިވެރިކުރި އެވެ. އެގޮތުން 2-3 އަހަރާ ދެމެދުގެ ކުދިންގެ މައުލޫމާތު އެއް އަހަރަށް ވުރެ ދިގު މުއްދަތަކަށް އެއްކުރި އެވެ. މި ކުދިންގެ ކެއުމުގެ އާދަ ހުރި ގޮތާއި ވަކި އެއްޗެއް ގަދަކަމުން ކާންދޭން އުޅުމުން އެ ކުދިންގެ އުޅުމާއި ކެއުމުގެ އާދަޔަށް އައި ބަދަލު ވަޒަންކޮށްފައިވެ އެވެ.\nމި މައުލޫމާތަށް ބެލުމުން އެނގުނީ ގަދަކަމުން ކާންދޭން އުޅުނު ކުދިންގެ، ކެއުމުގެ އާދަޔަށް ރަނގަޅު އަދި ނުރަނގަޅު ބަދަލެއް ވެސް އައިސްފައި ނުވާކަމެވެ.\nތަޖުރިބާކާރުން ވިދާޅުވަނީ ކުދިންނަށް ކާންދޭން ފަށާ އުމުރުގައި ހުރިހާ ވައްތަރެއްގެ ކާނާގެ ރަހަ ވެސް ދައްކަން ޖެހޭނެ ކަމަށެވެ. އެއީ ބޮޑުވެގެން އަންނައިރު ހުރިހާ ވައްތަރެއްގެ އެއްޗެއް ވެސް، ދެކޮޅުހެދުމެއް ނެތި ކާން ފަރިތަކޮށްދިނުމަށެވެ. ނަމަވެސް ނުކާން އުޅޭ އެއްޗެއް ގަދަކަމުން ދޭން އުޅޭ ނަމަ އެ ކާނާއެއް ދެކެ ކުދިން ފޫހިވެ، ފަހުން ވެސް އެ އެއްޗެއް ކާން ބޭނުމެއް ނުވާނެ އެވެ.\nއިތުރު ލިޔުންތައް ކުޑަކުދިން ސައިންޓިފިކް ރިސާޗް ސިއްހަތު


SunOnline: Varun ah Raajje nais nuhurevunu, Mi faharu Chutty Soneva Fushi gai\nވަރުން އަށް ރާއްޖެ ނައިސް ނުހުރެވުނު، މި ފަހަރު ޗުއްޓީ ސޮނެވާފުށީގައި\nއައިމިނަތު ލުބާ 18 Oct 2020, 07:51\nވަރުން ރާއްޖެ އައިސް ނެގި ފޮޓޯ---\nމީގެ ކުރިން ވެސް ރާއްޖޭގެ ހިތްގައިމު މާހައުލުގައި ޗުއްޓީ ހޭދަކުރި ކުޅަދާނަ ބަތަލު ވަރުން ދަވަން އަނެއްކާވެސް ރާއްޖެ އައިސްފި އެވެ.\nބޮލީވުޑްގެ އެންމެ ޑިމާންޑް ބޮޑު އެއް އެކްޓަރު ވަރުން މިފަހަރު ރާއްޖެއައިސް ޗުއްޓީ ހޭދަކުރަމުންދަނީ ސޮނެވާފުށީގަ އެވެ. ރާއްޖެ އައިސް އެ ރިސޯޓުގެ ޕޫލްގައި ހުރެ ނަގާފައިވާ ފޮޓޯއެއް ވަރުން ވަނީ އިންސްޓަގްރާމްގައި ހިއްސާކޮށްފަ އެވެ.\nމި ލޮކްޑައުންގެ ތެރޭގައި ވަރުން ގޭގައި ހުރެގެން ކަސްރަތުކުރުމަށް ހާއްސަ ސަމާލުކަމެއް ދިން އިރު އޭނާ އިންސްޓާ ސްޓޯރީގައި ހިއްސާކުރާ ވީޑިއޯ ކުލިޕްތަކުން ހިތްފަސޭހަ އަރާމު މާހައުލަކަށް އަންނަން ބޭނުންވެފައިވާ ވަރު ހާމަވެގެންދެ އެވެ. ބެލެވޭ ގޮތުގައި ވަރުން ރާއްޖެ އައިސްފައި ވަނީ އެނބުރި މަސައްކަތް ފެށުމުގެ ކުރިން ސިކުނޑިއަށް ލުއެއް ދިނުމަށެވެ. ފުލުފުލުގައި ފިލްމުތަކުގެ މަސައްކަތް ކުރަން ހުރި ވަރުން އަންނަ މަހު ރާޖް މެހެތާގެ ފިލްމެއްގެ މަސައްކަތް ފަށާނެ އެވެ.\nމި ފަހަރު ވަރުން ރާއްޖެ އައީ ކޮން ބަޔަކާއެއްކޮށް ކަމެއް ނޭނގެ އެވެ. އޭނާ އިންސްޓަގްރާމަށް ހިއްސާކުރި ޕޯސްޓްތަކުން ފެނިގެންދަނީ އޭނަ އެކަންޏެވެ.\nއެކްޓަރު ރާއްޖެ އައިސް ޗުއްޓީ ހޭދަކުރަމުންދާއިރު މީގެ ކުރިން ބަތަލާ މޯނީ ރޯއީ ވެސް ވަނީ ރާއްޖެ އައިސް ޗުއްޓީ ހޭދަކޮށްފަ އެވެ. އަދި ދާދިފަހުން އެކްޓަރު ތާޕްސީ ޕަންނޫ ވެސް ވަނީ ރާއްޖޭގެ މާހައުލުގައި ޗުއްޓީ ހޭދަކުރުމަށްފަހު އެނބުރި އިންޑިއާއަށް ގޮސްފަ އެވެ.\nދެހާސް އަށާރަ ވަނަ އަހަރު ވަރުން އާ އަހަރު ފާހަގަކުރީ ވެސް ރާއްޖޭގަ އެވެ. ވަރުން ރާއްޖޭގައި ޗުއްޓީ ހޭދަކުރަމުންދާއިރު ރާއްޖެއަކީ ބޮލީވުޑްގެ ފަންނާނުންގެ މެދުގައި މަގުބޫލު މަންޒިލެކެވެ.


14 Aharuge Kuhjjaa Ah Jinsee Aniyaa Kuri Massalaigai Meehaku Hayyaru Kohffi ސާދަ އަހަރުގެ ކުއްޖާ އަށް ޖިންސީ އަނިޔާ ކުރި މައްސަލައިގައި މީހަކު ހައްޔަރުކޮށްފި – Huvadhoo News 14 Aharuge Kuhjjaa Ah Jinsee Aniyaa Kuri Massalaigai Meehaku Hayyaru Kohffi Huvadhoo News\nސާދަ އަހަރުގެ ކުއްޖާ އަށް ޖިންސީ އަނިޔާ ކުރި މައްސަލައިގައި މީހަކު ހައްޔަރުކޮށްފި\nސާދަ އަހަރުގެ ކުއްޖާއަށް ޖިންސީ ގޯނަ ކުރި މައްސަލައިގައި މީހަކު ހައްޔަރު ކޮށްފައިވާ ކަމަށް ފުލުހުންގެ މީޑިއާ އޮފިޝަލް ބުނެފިއެވެ.\nމި މައްސަލައިގައި ހައްޔަރުކޮށްފައި ވަނީ އަނިޔާ ލިބުނު 14 އަހަރުގެ ކުއްޖާއާއި އާއިލީ ގޮތުން ގުޅުން އޮންނަ މީހެއް ކަމަށް ވަނީ މައުލޫމާތު ލިބިފައެވެ.\nމީގެ ކުރިން ފުލުހުންގެ މީޑިއާ އޮފިޝަލް ވަނީ 14 އަހަރުގެ އަންހެން ޖިންސިީ އަނިޔާކޮށްފައިވާ ކަމުގެ ރިޕޯޓެއް ލިބި އެ މަައްސަލަ ތަހުގީގް ކުރާ ކަމަށް ބުނެފައެވެ. މި ފަދަ މައްސަލަ ތަކުގައި އަނިޔާ ލިބުނު ކުއްޖާގެ ވަނަވަރު އާންމު ނުކުރާނެއެވެ. އަދި މިފަދަ މައްސަލަ ފުލުހުން ވަރަށް ސީރިއަސް މައްސަލަ ތަކެއްގެ ގޮތުގައި ތަހިގީގް ކުރެއެވެ.\nމި މިއްސަލައާއި ގުޅިގެން ހައްޔަރު ކުރީ ކާކު ކަމެއް އަދި މި މައްސަލައިގެ އިތުރު ތަފްސީލެއް ފުލުހުން އަދި ހާމަކޮށްފައި ނުވެއެވެ.


Mars In Galaai Veleege Sunku Gennany - Vaguthu\nޖަޕާނުން 2029 އާ ހަމައަށް މާސްއަށް ދަތުރުކޮށް މާސްއިން ސުންކު (ސާމްޕަލް) ގަލާއި ވެލި ގެނައުމުގެ މަަސައްކަތް ފެށުމަށް ތައްޔާރުވެއްޖެެެެއެވެ.\nޖަޕާނުން މި އަމާޒު ހާސިލް ކުރަން އަޒުމްކަނޑައަޅާފައި ވަނީ އެމެރިކާ އަދި ޗައިނާއާއި ވާދަޖަހައި އެ ދެގައުމުން އެ އަމާޒު ހާސިލް ކުރުމުގެ ކުރިންނެވެ.\nމި ގޮތަށް މާސް އިން ގެނެވޭނެ ގާތަކަކީ މާސްގެ އޮރިޖިން އަދި މާސްގައި އެއްވެސް ދިރުމެއްގެ ހިލަމެއްވޭތޯ ބަލަން ގެނެވޭ ސުންކު(ސާމްޕަލް) ތަކެކެވެ.\nޖަޕާނުގެ އެއަރޯސްޕޭސް އެކްޕްލޮރޭޝަން އޭޖެންސީން (ޖޭއޭއެކްސްއޭ) ވަނީ 2024 ގައި ރޮކެޓު އެކްސްޕްލޯރާ އެއް މާސްއަށް ފޮނުވަން ނިންމާފައެވެ. މި އެކްސްޕްލޯރާ އެނބުރި އަންނާނީ 10 ގްރާމުގެ ގަލާއި ވެލީގެ ސުންކުތައް ހިފައިގެން 2029 ވަނަ އަހަރު ކަމަށް ލަފާކޮށް ރިޕޯޓު ކޮށްފައިވެއެވެ.\nނޫސްވެރިންގެ ބައްދަލުވުމެއްގައި ވާހަކަ ދައްކަމުން ޕްރޮޖެކްޓް މެނޭޖަރު ޔަސުހިރޯ ކަަވާކަޓްސޫ ވިދާޅުވީ މި ޕްރޮޖެކްޓުގައި އެމެރިކާއާއި ޗައިނާ ފަހަތައް ޖައްސާލައި މާސްއިން ގަލާއި ވެލީގެ ސާމްޕަލް ގެނައުމުގައި ޖަޕާނުން ކުރިހޯދާނެކަމަށެވެ.\nނާސާގެ ޕްރެޒާވެރެންސް ރޯވާ އިން ދަނީ މިވަގުތު މާސްގެ ކްރޭޓާ އެއްގައި މަސައްކަތް ކުރަމުންނެވެ. މި ރޯވާ ދުނިޔެ އަށް މާސް އިން 31 ސާމްޕަލް ނަގައިގެން އަންނަން ހަމަޖެހިފައިވަނި 2031 ވަނަ އަހަރަށެވެ. ނާސާގެ މި ރޯވާ އަކީ ޔޫރަޕިއަން ސްޕޭސް އޭޖެންސީ އާ ގުޅިގެން ހިންގާ ޕްރޮޖެކްޓަކަށް ވާތީ މި ރޯވާ އެނބުރި ދުނިޔެއަށް އައުމަށް ނިންމާފައިވަނީ ޔޫރަޕިއަން ސްޕޭސް އެޖެންސީގެ އެހީތެރިކަމާއި އެކުއެވެ.\nގަލާއި ވެލީގެ ސުންކުތައް ތަހުލީލުކޮށް އޭގެ އަލީގައި މާޓިއަން ބަޔޯސްފެއާގެ އިވެލިއުޝަންއާއި ބެހޭގޮތުން މައުލޫމާތު ލިބޭނެކަމަށް ސައިންސްވެރިން އުންމީދުކުރެއެވެ.\nޗައިނާއިންވެސް ވަނީ މި އަހަރު މާސްއަށް ސްޕޭސްކްރާފްޓެއް ފޮނުވާފައެވެ. މި ސްޕޭސް ކްރާފްޓު ގާތަކުގެ ސާމްޕަލް ހިފައިގެން އެނބުރި އަންނަން ހަމަޖެހިފައިވަނީ 2030 ގައެވެ.\nޖަޕާނުން ރާއްޖެ އަށް 46 މިލިއަން ރުފިޔާގެ އެހީއެއް ދީފި\nޖަޕާނުގައި ކޮވިޑަށް ފައްސިވާ އަދަދު ދަށްވެ، ސިއްހީ ނުރައްކަލުގެ ހާލަތު ނިމުމަކަށް\nއާއްމު ރައްޔިތަކާއި ކައިވެނިކުރުމަށް ޖަޕާނުގެ ޕްރިންސަސް ޝާހީ އާއިލާ ދޫކޮށްލައިފި


Dhuvasthakakah Fahu Delhi In Covid Gai Maruvi Meehunge Adhahu 100 In Dhashah! - Vaguthu\nދުވަސްތަކަކަށް ފަހު ދިއްލީއިން ކޮވިޑުގައި މަރުވި މީހުންގެ އަދަދު 100 އިން ދަށަށް!\nދުވަސްތަކަކަށް ފަހު އިންޑިއާގެ ވެރިވަރަށް ދިއްލީން ކޮވިޑް-19ގައި މަރުވި މީހުންގެ އަދަދު 100 އިން ދަށަށް ހިނގައްޖެ އެވެ،\nއެގޮތުން އިއްުޔެ ދިއްލީން 946 މީހުން ކޮވިޑަށް ފައްސިވެފައިވާއިރު، އެ ބަލީގައި މަރުވެފައިވަނީ 78 މީހުން ކަމަށް ހެލްތް މިނިސްޓްރީން ރިޕޯޓު .ކޮށްފައިވެއެވެ\nމިނިސްޓްރީގެ ތަފާސް ހިސާބުތަކުން ދައްކާގޮތުން ވޭތުވެދިޔަ 24 ގަޑިއިރުގެ ތެރޭގައި އެ ސިޓީގައި 75,440 މީހުން ޓެސްޓު ކޮށްފައިވާއިރު، އޭގެ ތެރެއިން ފައްސިވެފައިވަނީ 1.25 އިންސައްތަ މީހުންނެެވެ.\nމިއީ އެ ސިޓީގައި ކޮވޮޑް ބަލީގައި މަރުވި މީހުންގެ އަދަދު މަހަކަށްވުރެ ގިނަދުވަސް ވީއުއިރު 100 އަށް ވުރެ ދަށްވި ފުރަތަމަ ފަހަރެވެ.\nއޭގެ ކުރިން އެ ސިޓީގައި 100 މީހުންނަށްވުރެ މަދުން މީހުން މަރުވެފައި ވަނީ އެޕްރީލް 13 ވަނަ ދުވަހުއެވެ. އެ ދުވަހު 81 މީހުން ކޮވިޑުގައި މަރުވި ކަމަށް ރިޕޯޓު ކޮށްފައިވެއެވެ.\nދިއްލީގައި މިހާރު ކޮވިޑް ޖެހިފައިތިބި މީހުންގެ އަދަދަކީ 12,100އެވެ. އޭގެ ތެރެއިން 5,817 މީހުން ތިބީ ގޭގައި އެކަހެރި ވެގެންނެވެ. މިހާތަނަށް ދިއްލީއިން ކޮވިޑަށް ފައްސިވެފައިވާ ކަމަށް ރިޕޯޓު ކޮށްފައިވަނީ 14,25,592 މީހުންނެވެ. އަދި ބަލިން ރަނގަޅުވި މީހުންގެ އަދަދު 13,89,341 އަރާފައިވާއިރު، ބަލީގައި 24,151 މީހުން މަރުވެފައިވެއެވެ.\nކޮވިުގައި މަރުވި މީހުންގެ އަދަދު ދިއްލީއިން 100 އަށް ވުރެ ދަށްވީ ނަމަވެސް، އިންޑިއާއިން އިއްޔެ ބަލީގައި 3،128 މީހުން މަރުވެފައިވެއެވެ. އިންޑިއާއިން މިހާތަނަށް ކޮވިޑުގައި އެންމެ ގިނަ މީހުން މަރުވެފައިވާ މަހަރަޝްތްރާ ސްޓޭޓުން އިއްޔެ ބަލީގައި މަރުވެފައިވަނީ 814 މީހުންނެވެ.\nކޮވިޑުގެ ދެވަނަ ރާޅާއި އެކު އިންޑިއާގެ ސިއްހީ ނިޒާމަށް ދަތިތަކެއް ކުރިމަތިވެ، ގައުމު ނުރައްކާތެރި ހާލަތަކަށް ދިޔައެވެ. އޮކްސިޖެން އާއި ފަރުވާއަށް ބޭނުންވާ ބޭސް ނުލިބި ގިނަ ބައެއްގެ ފުރާނައަށް ނުރައްކާވިއެވެ. އޭރު އެގައުމުން ލައްކައަކަށް ވުރެ ގިނަ މީހުން ދުވާލެއްގެ މައްޗަށް ކޮވިޑަށް ފައްސިވެ، ރިޕޯޓުކުރެއެވެ.\nމެއި 31, 2021 15:58\nތިއީ ރަގަޅު އަދަދުތައް ހާމަކުރާ ބައެއް ނޫންކަން އެއޮތީ މުޅި ދުނިޔެއަށް މިހާރު ހާމަވެފަ. ކިހިނެތް ގަބޫލުކުރާނީ.


Idhikolhu Faraaithakuge An'bin Mifaharu Dhiyaee Corrections Ah - Vaguthu\nއިދިކޮޅު ބޭފުޅުންގެ އަނބިން މިފަހަރު ދިޔައީ ކަރެކްޝަންސްއަށް\n3 އަހަރު ކުރިން ( މާޗް 5, 2018 )\nޖަލުގައި ތިބޭ ފަރާތްތަކަށް ދެމުން ގެންދާ އާއިލީ ބައްދަލުވުންތައް ނުދޭތީ ކަމަށްބުނެ މާފުށީ ޖަލުގައި އެކިއެކި ކުއްތަކުގައި މިހާރު ތިއްބެވި އިދިކޮޅު ސިޔާސީ ބޭފުޅުންގެ އަނބިން މިއަދު ކަރެކްޝަނަލް ސާވިސްއަށް ވަޑައިގެންފިއެވެ.\nކަރެކްޝަނަށް މިއަދު ވަޑައިގެންނެވީ އަދާލަތު ޕާޓީގެ ރައީސް ޝެއިހް އިމްރާންގެ އަނބިކަނބަލުން މަރިޔަމް ރީމްއާއި، ކުރީގެ ޑިފެންސް މިނިސްޓަރު މުހައްމަދު ނަޒިމްގެ އަނބިކަނބަލުން އަފާފް އަބްދުލް މަޖީދާއި ކުރީގެ ނައިބް ރައީސް އަހުމަދު އަދީބުގެ އަނބިކަނބަލުން މަރިޔަމް ނަޝްވާއާއި، ކުރީގެ ޕްރޮސެކިއުޓަ ޖެނެރަލް މުހުތާޒު މުހުސިންގެ އަނބިކަނބަލުން ޝާދިޔާ އާދަމްއެވެ.\nމީގެ ކުރިން އެކިއެކި ކުއްތަކުގައި ޖަލު ހުކުމް ތަންފީޒް ކުރައްވަމުންގެންދަވާ އިދިކޮޅު ބައެއް ފަރާތްތަކުގެ އަނބިންވަނީ ސައިފޮދަކަށް އެއްވެފައެވެ. އަދި އަދީބްގެ އަނބިކަބަލުން މީގެ ކުރިން ވިދާޅުވެފައިވަނީ އެސައިފޮދު ވަރަށް ޕުރަޑަކްޓިވްކަމަށެވެ.\nމާޗް 5, 2018 13:33\nތީ ސެލްފީ ގުރޫޕެއް ދޮތަ????\nމާޗް 5, 2018 13:35\nދިމާނުވާތާ މާ ގިނަ ދުވަސް ވީއޭ. އަނބިން ވިއްޔާ.\nމާޗް 5, 2018 13:37\nތި ސައިފޮދު ޕްރަޑަކްޓިވް ވެގެން އަނެއްކާ ނުވިހާނެބާ؟\nމާޗް 5, 2018 15:37\nލޮލޮ... ސައިފޮދު ޕޮރޮޑަކް ވުން ވަރަށް ގާތް... ހަހަހަހަހަހަހ. މިބައިގަޑު ފެނުނީމަ ހިނިހަންނަނީ....\nމާޗް 5, 2018 13:40\nޢެކުދިންގެ އެދުން ފުއްދަވައިދެއްވާ. ގޯހެއްހަދާފާނެ\nމާޗް 5, 2018 13:49\nސަރުކާރާއި ދެކޮޅަށް ކޮރަޕްޝަނާއި ފަސާދަ ބޭނުން ކޮށްގެން ސަރުކާރު ވައްޓާލަން ކަނޑައެޅިގެން އާންމު ތަންތާނގައި ނުވެސް ގޮވޭނެ މަޖްލީހުގެ އެެއްވެސް މެމްބަރަކަށް އެއީ ވާނެ ކަމެއް ނޫނޭ. އެހެންވެ ހޫނު ފެނުގެ މައްސަލަ ވެސް މިހާ އަވަހަށް ޑިޓެކްޓް ކޮށް އެމައްސަލަ ހިނގައިގަތީ. ރާއްޖޭގެ ޓީވީ ތަކުން މިސަރުކާރު ވައްޓާލަން ގޮވާ އެމްޕީން ތައް ކްރޭޒީ އީގޯ ވެގެން ތަމެން ރާއްޖެތެރޭ ތަމެންގެ ރަށުގެ ހޮޅު އަށި ތަކުގައި ދައްކާ ޒާތަށް ގްރޭންޑް މާލޭގައި ވާހަކަ ދައްކައިގެން ކުރިއެރުމެއް ނުލިބޭނެ ކަން ތަމެންނަށް މިހާރު އެނގި ފާޅުވެގެން ދާނެ ކަން ތަމެންނަށް އިނގެންވާނެ ނޫންތޭ. ގައްދޫ ލޯ ޕްރޮފައިލްޑް މީހަކު މީހެއްގެ ނޯކިރީ އަކަށް ހުއްޓާ ރާ އަތޮޅުގެ އެމްޕީ އަކަށް ހޮވުނީ އެއީ ޕީޕީއެމް ކޮށް ދިން މަސައްކަތް އެއީ ޕީޕީއެމްގެ އޯނަރޝިޕް އެއް އެ އޯނަރޝިޕް ބަދަލު ނުކުރެވޭނެއޭ. ނެކްސްޓް ޗެޕްޓަރ މަމެން ރީޑް ކުރާނީ މަޖްލީހުގެ ފާރު މަތިން ފުންމާލި މީހުންގެ ވާހަކަ ލިޔަމުންނޭ މަމެން ބުނަން ނެތީމު ދޯ.\nމާޗް 5, 2018 14:04\nމާޗް 5, 2018 23:59\nމާޗް 5, 2018 14:10\nއަނބިންގެ ނަން އެނގޭ ގޮތަށް ތާރަފު ލިޔެލާނަމަ .......\nމާޗް 5, 2018 14:15\nހާދަ ސަޅި އަނބިން ތަކެކޭ ދޯ؟\nމާޗް 5, 2018 14:17\nކުއްކުރި އިރު ނުބުނީ ކީއް ތިމައްނަ އެކަނިވާނޭ ތިހެންނޫޅޭށޭ ކީއްވެގެންހޭ ތިއުޅެނީ ނަސޭހަތެއ ނުދެމުތަ ދެންވާނެ ހަތަރުއެތި ވީމަ ކީކޭކިޔާކައް. ކޮސްނުގޮވާ ގެޔގަމަޑުންހުރޭ ނޫނީ ހައްޔަރުކުރައްޖެހިދާނެ\nމާޗް 5, 2018 14:55\nސަރުކާރާއި އިނދިކީލި ވުމަކީ ކުށެއްނޫން...\nމާޗް 5, 2018 14:37\nމާޗް 5, 2018 14:59\nކޮންމެހެން ނުޖެހެއޭ ކަރެކްޝަންގެ އެންމެ ބޮޑު މީހާއާއި ބައްދަލު ކުރަން ދާން ތަމެން ތަމެން ހަމަ ކަރެކްޝަން އަށް ފޯން ކޮށްލީމާ ނިމުނީ އެއް ނޫންތޭ. ތިޔާ އުޅެނީ އެހެން ކަމެއް ނޫންތޭ ތިޔާ އުޅެނީ މަޝްހޫރު ވާނެ ގޮތެއް ނޭގިގެން ޓޭކް އެޑްވާންޓޭޖް އޭ ކިޔާ އެތިއަރީ ބޭނުން ކުރަނީ އެއް ނޫންތޭ ތިޔާއީ ބޮޑަށް މީޑިއާ ގެ ފަލަ ސުރުޚީ ތަކުން ޖާގަ ހޯދަން ވެގެން ކުރާ ކަމެއް ނޫންތޭ. ތިޔާ ޒާތުގެ ކަންކަމަށް މަމެން ކިޔަނީ ކްރުއަލް ތިންކިންގް އޭ ތަމެން މިވާހަކަ ދައްކާނީ އެއް ނޫނޭ އިނގޭތޭ. ތަމެން ތިޔާ ދާ ޑިރެކްޝަން އަކީ އެއީ ޑާރކްނެސް ފޯލްސް އެކްރޮސް ދަ ލޭންޑް ކްރީޗަރސް ކްރޯލް އިން ސާރޗް އޮފް ވެރިކަން ފޭރިގަންނަން ހޮހޮޅާއި ދިމާލަށް ނޫންތޭ އެތާ ހުންނާނެ ޑްރެކިއުލާ އާއި ވެމްޕަޔަރ ސްމެލް އިނގޭތޭ ތިޔާ ކަން ހުއްޓާލާ އެނޫން ނަމަ ތަމެންނަށް ދިމާވާނީ ދަ އީވްލް އޮފް ތްރިއްލާ އޮޮއޮއޯ ތްރިއްލާ ތްރިއްލާ ނައިޓް ދޯ. ހާއްހަހަހާހާހާ ހާހަހަހާހާހާހާ ހޮހޮހޮހޮހޮ...\nމާޗް 5, 2018 15:04\nއާއިލީ ބައްދަލުވުންތަކަށް ފުރުސަތު ނުދޭތީ އަނބިން ކަރެކްޝަންސަށް ދިޔުމުން ކެއްކޭނެ ޑޮންޑޮނެއް ނުހުންނާނެއޭ ތަމެން ތިޔާ މިހާރު ސްޕައިސް ގާރލްސް ހެދިގެން ތިޔާ އަނބުރަން ފެށީ ކޮން ވައްތަރު ގޭސް ގަނޑެއް ތޭ މަމެން ހާދަ ބޮޑަށް ބޮލުގައި ރިއްސައޭ ތިޔާ ވައްތަރު ރަނޑު ވާހަކަ ތަމެން ދައްކާތީވެ ތަމެން ގޭގައި ތިބެބަލަ މަމެން ވަކި އެއްޗެއް އަންގަން ދެން. ކިހާ ބޮޑު ދުއްޕާނެއް ނޫންތޭ ތަމެންނާއި ހެދި އޭ މަމެން ބުނަން ނެތީމު ދޯ. ކޯއްޗެކޭ އެހެން ކިޔަން ނުވާނެއޭ ޕިންކީ މެންނޭ އެއީ ކާކުތޭ ފުރަގަހަތުގައި ހުރެގެން ފެލެން ފެށީ އޮއޮއޯ ރަންރީނދޫ ޓްވިޓަރޭ ތޭ ތަމެން ކޯއްޗެކޭ ތިޔާ ކިޔަނޫ މިހާރު. މަމެން ޓްވިޓަރޭ މިކިޔަނޫ ތަމެން ޕިންކީން ތިޔާއީ ދަ ހާކިމާ އޭ އިނގޭތޭ އޯކޭ އޯކޭ ތިޔާހެން ތަމެން ކިޔަންވާނެ މަމެން ފެންނައިރަށް އިނގޭތޭ ގެޓް ދަ ޕޮއިންޓް. ގުޑް ގުޑް.\nމާޗް 5, 2018 15:15\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. މަމެން އުއްމީދު ކުރަން ތަމެން މިއަށް ވުރެން ވިސްނުން ތޫނު ވާނެ ކަން ތަމެން މައިދާނުން ސިކުން ތަކަށް ވެސް ގެއްްލުން އެއީ މަމެން އެދޭ ކަމެއް ނޫނޭ ތަންކޮޅެއް މައިތިރިވެ ބަލަ މިދުވަސް ކޮޅު ހެޔޮ ނުވާނެއޭ އަގެއް ކިޔައިގެން ނަމަވެސް.\nމާޗް 5, 2018 15:19\nއާއިލީ ބައްދަލުވުމަކީ އެއީ އެހާ ފަސޭހައިން ވާނެ ކަމެއް ނޫނޭ ވަރަށް ގިނަ ސްކްރީނިންގް ޓެސްޓް ތަކުން ފާސް ވާން ޖެހޭނެއޭ ތަމެން ބުނެދީ ބަލަ ފުރަތަަމަ ޓެސްޓަކީ އެއީ ޕިންކް ކުަލަ ލޮލަށް އެހާ ފަސޭހަވެފައި ރީނދޫ ކުލަ އެހާ ލޮލަށް ދުއްޕާން ކުލަ އަކަށް ވަނީ ކީއްވެތޭ. ވިސްނާލަން އޭ ޖެހޭނީ. އެހެންތޭ. ވިސްނާލާ ވިސްނާލާ ފައި އާދޭ އެއް ހަފްތާ ފަހުން އިނގޭތޭ.\nމިއީ މަޝްހުރުވެލަން އުޅޭ މޮޑެލުންތަކެއް\nމާޗް 5, 2018 15:40\nމޫނުބުރުގާ އަޅައިގެން އެއޮތީ މަހުލޫފުކަމައް މަށައް ޝައްކު!\nމާޗް 5, 2018 16:04\nއަދުރޭ ކާރިޔަށް ގެންދެބަލަ... ކަންކަން އެމަނިކުފާނު ގެންދަވާނީ އިންސާފުން...\nއަދުރޭ ފޯ ޕުރެސިޑެންޓް.... 2018 އަހަރެން ބޭނުމީ އަދުރޭ ... ޔާމީނު ކަޑަ...\nމާޗް 5, 2018 16:55\nނިންޖާ ހެދިފަ އެއިނީ ކޯއްޗެ\nމާޗް 5, 2018 22:39\nސާބަސް ތީ ދެން ބޮޑުވަރު.\nމާޗް 5, 2018 19:32\nކީއްކުރާނި! ފިރިން ލަދުހަޔާތް ކެނޑުނީމާ ދެން އަނބިންގެ ކޮންލަދުހަޔާތެއްތޯ ހުއްނާނީ!؟\nމިއީ އެކަމުގެ ރިވެތި މިޘާލެކެވެ.\nމާޗް 5, 2018 20:02\nދެން އެންމެއަވަހަށް އަޑުއިވޭނީ އެއްޖިންސުން ކާވެނިކުރުމަށް އެދި މިމީހުންގެ ފަރާތުން ދައުވާކުރާއަޑު، މީގަކުރީގަވެސް އެމްޑީޕީގެ އެކުޓިވިސްޓަކު ވަނީ އެކަމަށް ބޭނުންވެގެން އަންނިމެންގެ ރޭވުމަކުން އަޑުއުފުލާފަވިއްޔާ!!!!\nމާޗް 5, 2018 20:44\nސިދާތާ އާއި ނާދިރާ ނެތީމަ ކަޑަ. މަޝްހޫރު2އުނގުޅޭ ނެތީމަ ފޮޓޯ ފުރިހަމަ އެއްނޫން\nއައްދޭ ވާވާ ތިއޮތީކަމެއްތާދޯ ފިލްމެއް ކުޅެދޭން ކެރޭނެތަ؟ ނުބައިބައި ކުޅެދޭންވާނީ ތީނދަ އައިއެސް މަންޖެ. ހަހަހަހަ.\nމާޗް 5, 2018 22:41\nއަމައްޔާއި އުޅޭވައްތަރެއްދޯ ބާޣީންގެ ވަތުކިބަތައް. ހެހެހެހެހޭ.\nމާޗް 5, 2018 23:57\nމޫނު ބުރުގާގަ އެއީ ކޮނަްއަތްބެއް؟؟ ނަސްރީނާ ކޮބާ؟\nމާޗް 6, 2018 00:18\nމުސްކުޅިންބުނެ އުޅޭ އަހިވަކަކާޖެހި އަހިވަކެއް ފާވާނެޔޭ!\nތި މޫނުބުރުގާ ދުވަސްކޮޅަކުން މޫނުގައި ހަރުލާނެބާ!؟\nމާޗް 6, 2018 00:23\nކުޜީކޮޅު ފެއްނަނީ ކިރިޔަކިރިޔާ ދެލޯވިއްޔާ\nމިހާރު ތިހުރީދެލޯލާއި އެކު ބުމަވެސް ރަނގަޅަށް ފާޅުވެ ފެއްނަން ވިއްޔާ\nމި އަންހެނާ މީ ކިހާވަރަކު ދާނެމީހެއްބަ؟؟؟؟\nމާޗް 6, 2018 08:27\nނިކަން ރަގަޅަށް ކަލޭމެން އިސްތިހާރުވާތި\nމާޗް 6, 2018 09:08\nރީތި އެކަކުވެސް ނެއް ތިތަނުގައި ހައްތާވެސް ގަމާރުން


BREAKING: Hoholhain Salaamaiy Kuri2Kujjakah Pneumonia Jehijje - Vaguthu\nހޮހޮޅައިން ސަލާމަތްކުރި ދެ ކުއްޖަކަށް ނިއުމޯނިޔާ ޖެހިއްޖެ\nތައިލެންޑުގެ ހޮހޮޅައިން ސަލާމަތްކުރި ދެ ކުއްޖަކަށް ނިއުމޯނިޔާ ޖެހިފައިވާކަމަށާއި އިތުރު ހަ ކުއްޖަކަށް ހައިޕޮތަރމިއާ ޖެހިފައިވާކަމަށް މައުލޫމާތު ލިބިއްޖެއެވެ.\nދެ ކުއްޖަކަށް ނިއުމޯޯނިޔާ ޖެހިފައިވާކަން، ބައެއް މަސްދަރުތަކާ ހަވާލާދީ ބައިނަލްއަޤުވާމީ ނޫސްތަކުން ބުނެފައިވާއިރު، މީގެކުރިންވެސް، ނިއުމޯނިޔާގެ އަލާމާތްތަކެއް ފެނުނުކަމަށް ބުނެ، ސަލާމަތް ކުރި ކުދިންތަކަކަށް އެންޓިބަޔޮޓިކް ދީފައިވެއެވެ.\nބައެއް ނޫސްތަކުން ބުނެފައިވާ ގޮތުގައި އެކުދިންނަށް ބަލި ޖެހިފައިވީކަން، ހާމަވެފައިވަނީ ނެގި އެކްސްރޭ ތަކަކުންނެވެ.\nޞިއްޙީ މާހިރުން ބުނާގޮތުގައި ނިއުމޯނިޔާ އަކީ އިންސާނާގެ ފުއްޕާމޭގައި އިންފެކްޝަން އުފެދުމުގެ ސަބަބުން ޖެހޭ ބައްޔަކެެވެ. ބެކްޓީރިޔާ، ވައިރަސް ނުވަތަ ފަންގީ ގެ ސަބަބުން މި އިންފެކްޝަން ޖެހޭއިރު، އެކަމުގެ ސަބަބުން ފުއްޕާމޭގައި، އަލްވެއޮލީ ނަމަކަށް ކިޔާ ސެކް ތަކެއްގައި އިންފެކްޝަން އުފެއެވެ.. އަލްވެއޮލީގައި އުފެދޭ އިންފެކްޝަންގެ ސަބަބުން ނޭވާލުމަށް ދަތިތަކެއް ކުރިމަތިވާނެކަމަށް ޞިއްޙީ ފަރާތްތަކުން ބުނެއެވެ. އަދި، މިއީ ފަސޭހަކަމާއެކު ގައިންގަޔަށް އަރާ ބައްޔެއްވެސްމެއެވެ.\nއެފަރާތްތަކުން ބުނާގޮތުގައި ހައިޕޮތާމިޔާ އަކީ ހަށިގަނޑު ހޫނުކޮށްދޭ މިންވަރަށް ވުރެ އަވަހަށް ހަށިގަނޑުން ހޫނު ބޭރުވާނަމަ، ދިމާވާ ހާލަތެކެވެ. މިކަން ކުރިމަތިވާ މައިގަނޑު ސަބަބުތަކުގެ ތެރޭގައި، ފިނި ތަންތަނުގައި، އެތަންތަނުގެ ފިނިހޫނުމިނަށް އެކަށީގެން ނުވާ ހެދުން އަޅައިން އުޅުން ހިމެނެއެވެ.\nމި ކުދިންގެ ފަރާތުން، އެހެން ބަޔަކަށް ބަލި ފެތުރުނަ ނުދިނުމަށްޓަކައި، އެކުދިންނަށް ފަރުވާ ދެމުންދާ ޝިއަންގ ރާއީ ހޮސްޕިޓަލުގައިވަނީ ޚާއްޞަ ފިޔަވަޅުތަކެއް އަޅާފައެވެ. އެގޮތުން، އެހެން މީހުންނާ ވަކިން ފަރުވާ ދިނުމަށްޓަކައި ހޮސްޕިޓަލުގައި ޚާއްޞަ އިންތިޒާމުތަކެއްވެސް ވަނީ ހަމަޖައްސާފައެވެ. ހަމައެހެންމެ، އެކުދިންނާ، ސީދާކޮށް އެއްވެސް ފަރާތަކާ ބައްދަލުކުރުމުގެ ފުރުޞަތުވެސް ދީފައި ނުވެއެވެ.\nމިއަދު ސަލާމަތްކުރި ތިން ކުދިން އަދި ޝިއަންގ ރާއީ ހޮސްޕިޓަލަށް ގެންގޮސްފައި ނުވެއެވެ.\nޖުލައި 10, 2018 14:51\nމިކުދީންނާއި ބެހޭ ތާރީހީ ފިލްމެއް ހެދުން ރަނގަޅު.\nޖުލައި 10, 2018 16:49\nނަހުލާ މިހާރު ތައްޔާރުވަމުންދަނީ ފިލްމް ހެދުމަށް... ފިލްމުގެ ނަމަކީ " އެ ހޮހޮޅަ 13"\nޖުލައި 10, 2018 18:18\nހުނހު! 13 ހޮހަޅަ!\nޖުލައި 11, 2018 00:22\nއުނހު ދަރީނދޫ ލާދީނީ ހޮހޮޅަ.\nޖުލައި 10, 2018 19:25\nނޫނޭ.... އެ ހޮއެވަޅު 13..\nޖުލައި 11, 2018 00:24\nނޫނޭ. ގުނަވަންތައް ހޭލާ ހޮހަޅަ.\nޖުލައި 11, 2018 11:16\nތި މީހުންނަށް ކޮން ކަމެއްތަ؟ ހަމަ ނަހުލާއަށް ދޯ ހަމަ އިނގޭނީ އޭނާ ހަދާ ފިލްމަކަށް ކިޔާނެ ނަމެއް.\nޖުލައި 10, 2018 17:38\nކިހާ ބޮޑު ބަޖިޔާއެއް އެއްވެސް ނޫހަކުން ނުބުނޭ ތިހެން .. ކަލޭމެން ޖެއްސި އެއްޗެތަ؟ދޮގު ހަބަރު ނުލިޔެ ލޯތައް ސާފްކޮއްލަބަ\nމިއުޅޭ ދީނީ ގަމާރުންގެ ޒަމާނުގައިނަމަ ބުނާނެ އެކުދިން އެހުރީ ހޮހޮޅައިން ޖިންނި އަވަލާފައޭ ނޫނީ ސިހުރު ޖެހިފައޭ. ސައިންސާ ޓެކްނޮލޮޖީއިން އިނގޭނީ ކަންކަމުގެ އަސްލު. ޑެއަތް މައްޗަށް ނަގައިގެންނެއްނޫން\nޖުލައި 11, 2018 11:44\nއަސްލުވެސްތަ؟؟؟އެކަމަކު ކޮމެންޓުކިޔާލީމަ ދޭހަވަނީ ތިބަސް ރައްދުކުރި ފަރާތްތަކަށްވުރެ ތިބަސްބުނި ފަރާތުގެ ގަމާރުކަމާއި ޖަހިލުކަން ބޮޑުކަން.


މަހާނަ ކައިރިއަށް ގޮސް ވާހަކަ ދެއްކި ނަމަވެސް، މައްޔިތާއަށް އިވޭނީ މާތް ﷲ އިރާދަ ކުރެއްވި އަޑުތައް އެކަނި! – Ilm\nމަހާނަ ކައިރިއަށް ގޮސް ވާހަކަ ދެއްކި ނަމަވެސް، މައްޔިތާއަށް އިވޭނީ މާތް ﷲ އިރާދަ ކުރެއްވި އަޑުތައް އެކަނި!\nއެނގިފައިވާ ގޮތުގައި މަރުވެގެންދާ އަޅަކާއިއެކު ތިން އެއްޗެއް ކަށްވަޅާއި ހަމައަށް ދާނެއެެވެ. އެއީ އޭނާ ކުރި ޢަމަލުތަކާއި، މުދަލާއި އާއިލާ އެވެ. އަދި ކަށްވަޅުގެ އަޒާބު ލިބެން ފެށުމުގެ ކުރިން އެމީހަކު ދޫކޮށްފައިވާ (ވަޅުލާފައި) އެހެން މީހުންދާ ފިޔަވަޅުތަކުގެ އަޑު އިވޭނެ ކަމަށްވެއެވެ. މިފަދަ ސުވާލުތަކެއް އަހަންނާއި ކުރިމަތިވެއްޖެނަމަ، އަހަރެން އެސުވާލުތަކަށް ޖަވާބު ހޯދާނީ ކޮންތާކުން ހެއްޔެވެ؟ މިއީ ވަރަށް ވެސް މުހިންމު ސުވާލުތަކެކެވެ. ކޮންމެ ކޮންމެ މީހަކަށް މިސުވާލުތަކަށް ޖަވާބު ދެވޭނެ ހެއްޔެވެ؟\nކޮންމެކޮންމެ މީހަކަށް އައިސް ‘އާނ މަރުވެފައިތިބި މީހުންނަށް ވެސް އަޑު އިވޭނެއެވެ. އެމީހުންގެ މަހާނަ ކައިރިއަށް ގޮސް ވާހަކަ ދައްކާށޭ. ހިތުގެ އުދާސްތައް ބެރުކޮށްލާށޭ’ މިފަދައިން ބުނެވޭނެ ހެއްޔެވެ؟ ނޫނެކެވެ. ބައެއް މީހުންނަށް ހީވެފައިވަނީ މަރުވެފައި ތިބި މީހުންނަށް މިބިންމަތީގައި ވާހާ ކަމެއް އަޑު އިވޭނެ ކަމަށެވެ. ހަގީގަތުގައި މިފަދަ ސުވާލުތަކަށް އެންމެ ފުރިހަމަ ޖަވާބެއް އަހަރުމެންނަށް ދެއްވަވާފައިވަނީ އަހަރެމެންގެ ވެރިރަސްކަލާނގެ މާތް ﷲ އާއި އެކަލާނގެ ރަސޫލާ މުޙައްމަދު (ޞޢޥ) އެވެ.\nމަރުވެގެންދާ މީހުންނަށް، ދިރިތިބޭ މީހުންގެ ފިޔަވަޅުތަކުގެ އަޑު އިވޭނެ ކަމަށް ތިބުނާ ބަހަކީ ތެދެކެވެ. ނަމަވެސް މަރުވުމަށްފަހު ކޮންމެ އިންސާނެއްގެ ވެސް ދުނިޔެވީ ޙިއްސުތައް ނެތި ފަނާވެގެން ދާނެއެވެ. މަރުވުމަށްފަހު އެމީހަކު ހަމައެކަނި ގުޅިފައިވަނީ މާތް ﷲ އާއިއެވެ. ބައެއް ހާލަތްތަކުގައި މާތް ﷲ އެމައްޔިތަކަށް ބައެއް ކަންކަން އަޑު އިއްވަވައެވެ. ނަމަވެސް އަނެއްބައި ކަންތައްތަކެއް އެމައްޔިތަކަށް ނުއިވޭނެއެވެ. ހަގީގަތުގައި މައްޔިތުންނަށް ހަމައެކަނި އިވޭނީ، އިވެން އެކަލާނގެ އިރާދަކުރައްވާ އަޑުތައް އެކަންޏެވެ.\nފިޔަވަޅުތަކުގެ އަޑު އިވޭނެ ކަންވެސް އަހަރެމެންނަށް އެނގިފައިވަނީ ޙަދީޘުން އެކަން ހާމަވުމުން ނެވެ. ޙަދީޘްގައި ހަމައެކަނި ވިދާޅުވެފައިވަނީ ފިޔަވަޅުތަކުގެ އަޑު އިވޭނެ ކަމަށެވެ. އަޑު އިވެނީ ކިހިނެއް ކަމެއް އަހަރެމެންނަކަށް އެނގިފައެއް ނުވެއެވެ. މީހަކު އަހާފާނެއެވެ. މަރުވެފައިތިބި މައްޔިތުންނަށް ސަލާމް ގޮވުމުން އެއަޑު އިވޭއިރު، އެހެން ހުރިހާ އަޑުތަކެއް ނުއިވެންވީ ކީއްވެ ހެއްޔެވެ؟ އަހަރުމެންނަށް އެމަހާނައެއް ކައިރިއަށް ގޮސް މައްޔިތުންނާއި ވާހަކަ ނުދެއްކެންވީ ކީއްވެ ހެއްޔެވެ؟ ސަބަބަކީ، މަރުވެފައިވާ މައްޔިތަކާއި ދެއްކޭނީ ވަކި ކަހަލަ ވާހަކަތަކެއް ކަމާއި ދެއްކުން ނަހީ ނުރައްވާފައިވާ ވާހަކަތައް ދެއްކިޔަސް، އެމައްޔިތަަކަށް އަޑު ނުއިވޭނެ ކަމެވެ.\nމިސާލަކަށް ބުނަނީނަމަ، މައްޔިތެއްގެ ކައިރިއަށް ގޮސް އެމައްޔިތެއްގެ ދަރިއެއްގެ ނުބައި ވާހަކަ ދައްކާ، ނުވަތަ މުސީބާތަކުން ސަލާމަތް ވެވިދާނެ ގޮތެއް އަންގާދޭށޭ ބުނުން ފަދަ ކަންކަމެވެ. އެކަހަލަ ވާހަކަތަކެއް މަރުވެފައިވާ މައްޔިތަކަށް އަޑެއް ނުއިވޭނެއެވެ.” އެހެންކަމުން މައްޔިތަކަށް ސަލާމް ގޮވުމުން އެސަލާމް ރައްދު ކުރައްވާނެ ކަމަށް މާތް ﷲ ގެ ވަޙީ ބަސްފުޅުން ހާމަވެގެންވެއެވެ. އެއީ ކިހިނެއް ކަމެއް އަންގަވާފައި ނުވާތީ، އެއީ ކިހިނެއް ކަމެއް ބުނާކަށް ނޭނގެއެވެ. ނަމަވެސް މާތް ރަސްކަލާނގެ ވަޙީ ބަސްފުޅުކަމަށް ވާތީ، އެހިސާބުން އަހުރެން އެކަން ޤަބޫލުކޮށް، އެހިސާބުން އެކަމާއި އިތުރަށް ނުވިސްނާ ދޫކޮށްލަމެވެ.”


Vaadhaveri kameh neiy, filmy dhaairaain nufenidhaane: Yunan | Mihaaru\n"ބޮސް" ގެ މަންޒަރެއްގައި ޔުނާން: މިއީ އޭނާގެ ފުރަތަމަ ފިލްމް.\nވާދަވެރިކަމެއް ނެތް، ފިލްމީ ދާއިރާ އިން ނުފެނުން ވެސް އެކަށީގެންވޭ: ޔުނާން\n12 އޮކްޓޯބަރ 2017 - 06:34 25 comments\nފާތުމަތު ނަހުލާ ޕްރޮޑިއުސްކޮށް، އައިޝަތު ރިޝްމީ ޑައިރެކްޓްކޮށްފައިވާ "ބޮސް" ގެ ބަތަލު ޔުނާންއާ ދޭތެރޭ ހުރި އުންމީދުތައް ބޮޑެވެ. އޭނާގެ އެކްޓިން ބަލައިލުމުގެ ޝައުގުވެރިކަން ބޮޑުވާ އެއް ސަބަބަކީ މި އަހަރަކީ ފިލްމީ ދާއިރާ އަށް އާ އެކްޓަރުންގެ އަހަރަކަށް ވެސް ވާތީ އެވެ. ހާއްސަކޮށް ދާދި ފަހުން ނެރުނު އަބްދުލް ފައްތާހްގެ ފިލްމް "ހައްދު" އިން ތައާރަފު ކުރި އަހުމަދު ޝިބާން އަށް ފަހު، ޔުނާން އަށް އެތައް ކަޅިއެއް ވަނީ ހުއްޓިފަ އެވެ. މި ދެ ތަރިން އަޅާކިޔުމުގެ ސިލްސިލާއެއް ވެސް ފެށިގެން އުޅޭތާ މިހާރު ދުވަސްކޮޅެއްވެއްޖެ އެވެ. އެކަމަކު ޔުނާން ސީރިއަސް އެއް ނޫނެވެ.\n"ވިސްނާފައެއް ނެތް ބޮސް އަށް ފަހު ސީރިއަސްކޮށް ފިލްމް ކުޅޭކަށް. ފަހަރުގައި ނުފެނި ވެސް ދާނެ. ނޫނީ ހަމަ ފަހަރުގައި ފެނިވެސް ދާނެ. ވާ ގޮތަކީ އޮފީހުގައި ވަރަށް ބުރަކޮށް އުޅެމުން ފިލްމީ މަސައްކަތްތަކަށް އެކަށީގެންވާ ގޮތަށް ވަގުތު ވެސް ދެވެން ނެތީ،" ރަސްމީ ވަޒީފާއާ ދޭތެރޭ ވަރަށް ސީރިއަސްކަން ފާހަގަކޮށް އޭނާ ބުންޏެވެ. "މިސާލަކަށް އަނެއްކާ ވެސް ހަމަ ނަހޫގެ ފަރާތުން އޮފާއެއް ލިބިއްޖެ ކަމަށް ވަންޏާ ހީވަނީ ފެނިދާނެހެން. ނޫނީ ބޮސް އަށް ބެލުންތެރިން ދޭ ކޮމެންޓްތަކަށް ބަލާފައި އިތުރަށް ކުރިއަށް ދިއުމާ ދޭތެރޭ ވިސްނާނަން. އެކަހަލަ ހިޔާލެއްގައި މި ހުންނަނީ. އަހަންނަށް ވަޒީފާ ވަރަށް މުހިއްމު."\n"ބޮސް" ރިލީޒް ވާން ކައިރިވަމުން އަންނަ އިރު، ފިލްމާ ދޭތެރޭ ޔުނާން ހުރީ ވަރަށް ހިތްހަމަޖެހިފަ އެވެ. އޭނާ ބުނީ ފިލްމަށް ވަރަށް ބުރަކޮށް މަސައްކަތްކޮށްފައި ވާނެ ކަމަށެވެ. ހާއްސަކޮށް އެކްޓިން ރަނގަޅު ކުރަން ވަރަށް ހިތްވަރުލި ކަމަށް އޮފީސްތަކުގެ ޓެލެޑްރާމާ މުބާރާތުގައި ވެސް ހުނަރު ދައްކާލި ޒުވާން އެކްޓަރު ބުންޏެވެ.\n"ބޮސް" ގެ އޮފިޝަލް ޓްރެއިލާ.\n"އަހަރެން ވަރަށް ހިތްހަމަޖެހޭ ފިލްމާ ދޭތެރޭ. ހަމަ ޔަގީނުން ވެސް އަހަރެންގެ ސައިޑުން ދޭން ޖެހޭ މެކްސިމަމް ދީފައި ހުންނާނެ. އަސްލު އެކްޓިންއަކީ ކޯޗެއްކަން އެނގުނީ ބޮސްގެ ތަޖުރިބާ އިން،" ގދ. ހޯޑެއްދު އަށް އުފަން ޔުނާން ބުންޏެވެ. "އެކަމަކު އެއްވެސް މީހަކީ ޕާފެކްޓް މީހަކަށް ނުވާނެ. އަބަދު ވެސް ހުންނާނެ ރަނގަޅު ކުރަން ޖެހޭ ކަހަލަ ކަންކަން. އަހަރެން ގަބޫލު ކުރަނީ ބޮސް ބަލާފައި އެކަން ބެލުންތެރިން ވެސް ފާހަގަ ކުރާނެ ކަމަށް."\nއެމްޑަބްލިއުއެސްސީގައި ވަޒީފާ އަދާ ކުރަމުން އަންނަ ޔުނާން ބުނަނީ އޭނާއަކީ ބިނާކުރުވަނިވި ފާޑުކިޔުންތަކަށް މަރުހަބާ ކިޔާނެ މީހެއް ކަމަށެވެ. އަދި ހެޔޮހިތުން އެކަން ބަލައި ގަންނާނެ ކަމަށް ބުންޏެވެ.\n"އަހަންނަކީ އަބަދު ވެސް ވަރަށް އޯޕަން މީހެއް. ފިލްމުގައި އަހަރެން ކުޅުނު ރޯލާ ދޭތެރޭ އެއްވެސް ކަހަލަ ފާޑެއް ކިޔަން އޮތް ނަމަ، ކޮންމެ ތަނަކުން ފެނުނަސް ވެސް ހަމަ އެކަން ކުރަންވީ. އޭގައި ނެތް އެއްވެސް މައްސަލައެއް،" ރާއީ ކިޔާ ވަރަށް އަސަރު ގަދަ ލޯބީގެ ކެރެކްޓާއެއް ކުޅުނު ޔުނާން ބުންޏެވެ. "ރަނގަޅު ކުރަން ވެސް އެނގޭނީ ފާޑު ވެސް ކިޔައިގެން."\nބޮޑު ފިލްމެއްގެ ލީޑް ރޯލުން ޔުނާން ބެލުންތެރިންނާ ބައްދަލު ކުރާ އިރު، ފިލްމް ބެލުންތެރިންނަށް ކަމުދާނެކަމާ ދޭތެރޭ ޔުނާން ޝައްކެއް ނުކުރެ އެވެ. ހާއްސަކޮށް "ބޮސް" އަކީ ނަހުލާގެ ފިލްމަކަށްވާތީ އެވެ. އަދި މީގެ ވާހަކަ ވަރަށް ރީތި ވާނެ ކަމަށް ބުންޏެވެ. އޭނާ ބުނީ ނަހުލާގެ ކުރީގެ މެލޮޑްރާމާތައް ކަމުދިޔަ މީހުންނަށް "ބޮސް" އަކީ ވަކި ދޫކުރާނެ ފިލްމެއް ނޫން ކަމަށެވެ.\n"ބޮސް" ގެ މޯޝަން ޕޯސްޓަރެއް.\n"ބޮސް" އަކީ ހަގީގަތުގައި ޔުނާނަށް ޑްރީމް ޕްރޮޖެކްޓެކެވެ. އޭނާ ބުނީ ބޮޑުވަމުން އައީ ނަހުލާގެ ފިލްމްތަކުގެ ދުނިޔޭގައި ކަމަށެވެ. އަދި ނަހުލާގެ އަސަރު ގަދަ ފިލްމްތައް އަބަދު ވެސް ވަރަށް ކަމުދާ ކަމަށް ބުންޏެވެ. އެކަމަކު އެއް އިރެއްގައި ވެސް އޭނާގެ ފިލްމެއް ކުޅެން ލިބޭނެއެކޭ ޔުނާންގެ ހިތަކަށް ނާރަ އެވެ.\n"މިއީ އަސްލު އުންމީދު ވެސް ނުކޮށް ހުއްޓައި ލިބުނު ފުރުސަތެއް. އަބަދު ވެސް ބޭނުންވީ ޔޫއްޕެއާ އެކު ފިލްމެއް ކުޅެލަން. ވަރަށް ކުޑައިރު ވެސް ހިތުގައި އޮންނަ އެއްޗެއް ކޮންމެވެސް ދުވަހަކު ޔޫއްޕެއާ އެކު ފިލްމެއް ކުޅެލާނަމޭ. އެކަހަލަ ހުވަފެނެއްގެ ތެރޭގައި ހުއްޓައި ރިޝްމީ [ބޮސްގެ ޑައިރެކްޓަރު] ގެ ކޯލެއް ލިބުނީ،" މީހަކާ އިނދެގެން މިހާރު ބައްޕައަކަށް ވެސް ވެފައިވާ ޔުނާން ބުންޏެވެ.\n"ބޮސް" ގެ ލަވައެއްގެ ޓީޒާއެއް.\nއޭނާ ބުނީ ރިޝްމީ ގުޅާފައި އޮޑިޝަނަކަށް ގޮވައިލުމުން ދިޔައީ ކަމަށެވެ.\n"އޮޑިޝަން ވެސް ހެދި ފަހުން މި އެނގުނީ ނަހޫގެ ފިލްމެއްކަން ކުޅެން މި ލިބުނީ. ދެން އަސްލު ވަރަށް ހެޕީވި. ހިތަށް އެރި ފިލްމެއް ކުޅެން ބޭނުމިއްޔާ މިއަށް ވުރެ ވަކި ރަނގަޅު ފުރުސަތެއް ނުލިބޭނޭ،" ޔުނާން ބުންޏެވެ. "އެހެންވެ މި ތަޖުރިބާއަކީ ހަނދާނުން ނުފިލާނެ އަދި އެހާމެ ސަޅި އެކްސްޕީރިއަންސެއް."\nޔުނާން ނަހުލާ ސިފަ ކުރަނީ ފިލްމީ ދައިރާގައި ހުރި އޭނާގެ މަންމަގެ ގޮތުގަ އެވެ. އަދި "ބޮސް" ގެ މުޅި ޓީމަކީ ވަރަށް ބޮޑު ހިތްވަރެއް ކަމަށް ބުންޏެވެ.\n"މީގައި އެކްޓްކޮށްލަން އެންމެ ބޮޑަށް ފަސޭހަވި އެއް ކަމަކީ ނަހޫ ސީންތައް ކިޔައިދޭލެއް ފުރިހަމަކަން. އޭނަ ކިޔައިދޭ އިރު މޫނަށް ބަލާލީމަ އެނގޭނެ އެ އިމޯޝަންކަން ގެންނަންވީ ކިހިނެއްކަން، ރޯން ޖެހޭ ނަމަ ރޯންވީ ކިހާ ވަރަކަށްކަން، ކަރުނަތިކި ވައްޓާލަން ޖެހެނީ ކިހާ ހިސާބަކުންކަން،" އޭނާ ބުންޏެވެ. "ޑައިލޮގް ޑެލިވަރީ ހުންނަންވީ ކިހިނެއްކަން. ކުރުކޮށް ބުނަންޏާ ވަރަށް ޑިޓެއިލްކޮށް ކިޔައިދޭ. އެއީ އެންމެ ބޮޑު ފަސޭހައަކީ."\nނަހުލާ އާއި ރިޝްމީ ޔުނާންއާ އެކު.\n"ބޮސް" އާ އެކު ފިލްމީ ދާއިރާ އަށް އޭނާ ތައާރަފުކޮށް ދޭތީ، އެކަން އަބަދު ވެސް ހަނދާން ކުރާނެ ކަމަށް ޔުނާން ބުންޏެވެ.\n"ނަހޫ އާއި ބޮސްގެ ޓީމާއެކު ކުރެވުނު މަސައްކަތް އަބަދު ވެސް ވެލިއު ކުރާނަން. ހާއްސަކޮށް ނަހޫ އަސް އަބަދު ވެސް ހާއްސަ ޝުކުރެއް އޮންނާނެ،" އޭނާ އަށް އިތުބާރުކޮށްފައި "ބޮސް" ގެ ލީޑް ރޯލް ދިންކަން ފާހަގަކޮށް ޔުނާން ބުންޏެވެ.


5G technology ge eheegai sikundeege operation eh koffi | Mihaaru\nޑރ. ލިންގް އޮޕަރޭޝަން ކުރިއަށް ގެންދަނީ.\n5ޖީ ޓެކްނޮލޮޖީގެ އެހީގައި އަލަށް ސިކުނޑީގެ އޮޕަރޭޝަނެއްކޮށްފި\n20 މާޗް 2019 - 07:12\nމިއީ 5ޖީ ޓެކްނޮލޮޖީގެ އެހީގައި ކުރި ސިކުނޑީގެ ފުރަތަމަ އޮޕަރޭޝަން ވެސް މެ އެވެ.\nޗައިނާގެ ރަސްމީ މީޑިއާތަކުން ރިޕޯޓްކޮށްފައިވާ ގޮތުގައި، ހޮނިހިރު ދުވަހު ތިން ގަޑިއިރަށް ދެމިގެން ދިޔަ މި އޮޕަރޭޝަން ޑޮކްޓަރު ކުރިއަށް ގެންގޮސްފައި ވަނީ ޕޭޝަންޓާ 3،000 ކިލޯމީޓަރު ދުރުގައި ހުރެގެންނެވެ.\nތުރުތުރު އަޅާ ބަލި ހުރި މީހާގެ ސިކުނޑި އަށް ނިއުރޯސްޓިމިއުލޭޓާއެއް އިމްޕްލާންޓް ކުރި އިރު ބަލިމީހާ އޮތީ ބެއިޖިންގެ ޕީޕަލްސް ލިބެރޭޝަން އާމީ ޖެނެރެލް ހޮސްޕިޓަލް (ޕްލާގް) ގަ އެވެ. ޑޮކްޓަރު އޮޕަރޭޝަން ކުރިއަށް ގެންދިޔައީ ޗައިނާގެ ދެކުނުގެ ރަށެއް ކަމަށްވާ ހައިނާންގެ ކްލިނިކެއްގައި ހުރެގެން ކޮމްޕިއުޓަރުގެ ޒަރީއާއިންނެވެ.\n"މިއީ ހަގީގަތުގައި ބަލި މީހާއާ އެތައް މޭލު ދުރުގައި ހުރެގެން ކުރިޔަސް ހަމަ ގާތުގައި ހުރެގެން އޮޕަރޭޝަންކުރުން ކަހަލަ ކަމެއް،" ޑރ. ލިންގް ޒިޕީ ވިދާޅުވި އެވެ. "އަހަންނަކަށް މީގައި މާ ބޮޑު ތަފާތެއް ވެސް ފާހަގައެއް ނުކުރެވޭ. އޮޕަރޭޝަން ކުރިއަށް ދިޔައީ ވަރަށް އޮމާންކޮށް އަދި ވަރަށް ކާމިޔާބުކޮށް. މީގައި މުހިއްމު ކަމަކީ ނެޓްވޯކްގެ ހަލުވި ސްޕީޑާއާ އެކު ވަގުތު އަދާކުރާ މުހިއްމު ދައުރެއް."\nއޭނާ ވިދާޅުވި ގޮތުގައި 5ޖީ ޓެކްނޮލޮޖީއަކީ ސިއްހީ ދާއިރާ އަށް ލިބުނު ވަރަށް ބޮޑު ކުރިއެރުމެކެވެ.\n5ޖީ ޓެކްނޮލޮޖީގެ އެހީގައި އެންމެ ފުރަތަމަ އިންސާނެއްގެ އޮޕަރޭޝަނެއް ކޮށްފައިވަނީ ޗައިނާގެ ޝެންޒެންގައި ހަމަ މި މަހުގެ ތެރޭގަ އެވެ. މައިދާގެ އެ އޮޕަރޭޝަން ބެއިޖިންގެ ހުރެގެން ޑޮކްޓަރު ކުރިއަށް ގެންދިޔައި އިރު އޭނާ ހުރީ ބަލީމީހާއާ 2،000 ކިލޯމީޓަރު ދުރުގަ އެވެ.\nއިތުރު ލިޔުންތައް ސިއްހަތު ޗައިނާ ޓެލެކޮމިއުނިކޭޝަން